Economy | Mihaaru\nބަޖެޓުގެ އިގްތިސާދީ މިންގަނޑުތަކާ ބެހޭ މަޝްވަރާކޮށްފި\nOctober 05, 2016 19\nކާޑުގެ އަގު އެސްޓީއޯއިން ހެޔޮކުރަން ޖެހޭ: ސަލީމް\nއެސްޓީއޯ އިން ކާޑުގެ ބާވަތްތަކުގެ އަގު ހެޔޮކުރަން ޖެހޭ ކަމަށާއި މާލޭގެ ބިންތައް އެސްޓީއޯ އަށް ދީފައި ވަނީ މާކެޓް އަގަށް ވުރެ ކުޑަކޮށް ކަމަށް ވިދާޅުވެ، އޭދަފުށީ ދާއިރާގެ މެމްބަރު...\nދެ މިލިއަން ޓޫރިސްޓުން ގެންނަން ބޮޑު ފެއާއެއް ބާއްވަނީ\nކުރިއަށް އޮތް ހަތަރު އަހަރު ދުވަހުގެ ތެރޭގައި ރާއްޖެ އަށް ދެ މިލިއަން ޓޫރިސްޓުން ގެނެސް، އާމްދަނީ 3.5 ބިލިއަން ޑޮލަރަށް ގެންދިއުމަށް ކޮންމެ އަހަރަކު ރާއްޖޭގައި ބައިނަލްއަގުވާމީ ބޮޑު ޓޫރިޒަމް ފެއާއެއް ބޭއްވުމަށް ނިންމައިފި އެވެ.\nރިޔާޒް (ސެޕްޓެމްބަރު 27) - ތެލުގެ އަގު ދަށްވެ ގައުމަށް ލިބޭ އާމްދަނީ ދަށަށް ދާން ފެށުމުން ސައުދީ އަރަބިއާ އިން ފުރަތަމަ ފަހަރަށް ސަރުކާރު މުވައްޒަފުންގެ މުސާރަ ކުޑަ ކުރަން ނިންމައިފި އެވެ.\nSeptember 26, 2016 11\nއަހަރެއްގެ ތެރޭގައި ތަކެތީގެ އަގު ދަށަށް ހިނގައްޖެ\nމިިދޔަ އެއް އަހަރުގެ ތެރޭގައި ރާއްޖޭގެ އިންފްލޭޝަން ރޭޓް 0.63 ޕަސެންޓް ދަށްވެ، ތަކެތީގެ އަގުހެޔޮ ވެފައިވާ ކަމަށް ނެޝަނަލް ބިއުރޯ އޮފް ސްޓެޓިސްޓިކްސް އިން މިއަދު ބުނެފި އެވެ.\nއަފީފްގެ ނަސޭހަތް: ޒުވާނުން ދެކޭ ހުވަފެން ހުއްޓާނުލާ\nޒުވާނުން ވިޔަފާރިއަށް ވަނުމަށް ދެކެމުން އަންނަ ހުވަފެން ހުއްޓާނުލުމަށާއި މިއަދު އަލަށް ހުޅުވި ކޮމާޝަލް ބޭންކް އޮފް މޯލްޑިވްސް (ސީބީއެމް)އާ އެކު ރާއްޖޭގައި ޒުވާން ވިޔަފާރިވެރިން...\nކުދި ގައުމުތަކުގެ އިގްތިސާދުގައި ހުންނަ ބަލިކަށި ކަމަށް ބަލައިގެން ތަރައްގީ ވަޒަން ކުރުމަކީ އިންސާފެއް ނޫން ކަމަށާއި އެެހެންވެ އެ ގައުމެއްގެ ގާބިލުކަމަށް ބަލަން ރާއްޖޭން ރޭ ދުނިޔެ އަށް ގޮވާލައިފި އެވެ.\n"ކްރެޑިޓް ރޭޓިންއާ އެކު ރާއްޖެއަށް އިތުބާރު ލިބިއްޖެ"\nރާއްޖެ އަށް ލިބިފައިވާ ކްރެޑިޓް ރޭޓިންގެ ސަބަބުން އިންވެސްޓަރުންގެ އިތުބާރު ލިބޭނެ ކަމަށާއި އެހެންވެ މިއީ އިންވެސްޓްމަންޓް ގެނައުން އިތުރު ކުރަންވީ ވަގުތު ކަމަށް ބޭންކް އޮފް މޯލްޑިވްސް (ބީއެމްއެލް)ގެ ސީއީއޯ އެންޑްރޫ ހީލީ މިއަދު ވިދާޅުވެއްޖެ އެވެ.\nއިންޑިއާގެ އާ ވިސްނުން: ރާއްޖޭގެ އެދުމަށް ކަން ކުރުން\nވިޔަފާރި އާއި އިގްތިސާދީ ދާއިރާގައި އިންޑިއާ އިން ރާއްޖެއާ މެދު ގެންގުޅޭ ވިސްނުން ބަދަލުކޮށް، ވިޔަފާރީގެ ގުޅުންތައް ރާއްޖެ އަށް ފައިދާ ވާ ކޮންމެ ގޮތަކަށް ކުރިއަށް ގެންދަން ނިންމާފައިވާ ކަމަށް އިންޑިއާ އިން ރޭގައި ބުނެފި އެވެ.\nއިންވެސްޓްމަންޓް ފޯރަމްގައި ރަޖިސްޓްރީވާން ހުޅުވާލައިފި\nއިންޑިއާގައި ބާއްވާ މި އަހަރުގެ އިންވެސްޓްމަންޓް ފޯރަމް ރަސްމީކޮށް އިފްތިތާހުކޮށް، ފޯރަމްގައި ބައިވެރިވާން ރަޖިސްޓްރީ ވުމުގެ ފުރުސަތު މިރޭ ހުޅުވާލައިފި އެވެ.\nSeptember 09, 2016 19\nރާއްޖެއާ ގުޅޭ ގޮތުން އަލް ޖަޒީރާއިން ތައްޔާރުކުރި ޑޮކިއުމެންޓްރީގައި ހުރީ ސާބިތު ނުހިފޭ ވާހަތަކެއް ކަމަށާއި ބޭރުގެ އިންވެސްޓަރުންގެ އިތުބާރު ރާއްޖެއަށް އެބައޮތް ކަމަށް އިކޮނޮމިކް މިނިސްޓްރީން ރޭ ބުނެފި އެވެ.\nSeptember 04, 2016 18\nފުރަތަމަ ކްރެޑިޓް ރޭޓިން: ދަރަނި ބޮޑަސް ދެއްކޭނެ\nރާއްޖޭގެ އިގްތިސާދީ ހާލަތު ދެނެގަނެ، ފުރަތަމަ ފަހަރަށް ރާއްޖެ އަށް ކްރެޑިޓް ރޭޓިންއެއް ދީފި އެވެ.\nSeptember 01, 2016 8\nރަސްމީ ރިޒާވުން 10 މިލިއަން ޑޮލަރު މަދުވި\nމިދިޔަ ޖޫން މަހާ އަޅާބަލާއިރު ޖުލައި މަހު ރާއްޖޭގެ ރަސްމީ ރިޒާވުން 10.8 މިލިއަން ޑޮލަރު މަދުވެ، ޖުމްލަ ރިޒާވްގެ އަދަދު 611.8 މިލިއަން ޑޮލަރަށް ދަށްވެއްޖެ އެވެ.\nފުޑް ހަބް ބޮޑު ބަދަލަކާ އެކު ލަންކާ އަށް ވެސް!\nފުޑް ހަބަކީ ކޮން އެއްޗެއްކަން މިހާރު ދިވެހިންނަށް އަލެއް ނުވާނެ އެވެ. އޭގެ ބޭނުން ހިފާ ދިވެހިންގެ އަދަދު ވެސް މަދެއް ނޫނެވެ. ބިޒީކޮށް އުޅެމުން ކާން ބޭނުންވާ އެެއްޗަކަށް އޯޑަރު...\nAugust 29, 2016 41\nހައްލެއް ނެތް، ޑޮލަރުގެ ކަޅު ބާޒާރު ކުރިއަށް!\nދިވެހިންގެ އާންމު ބޭނުންތަކަށް އެތެރެކުރަން ޖެހޭ އެއްޗިއްސަށް މަހަކު އެތައް ސަތޭކަ މިލިއަން ޑޮލަރެއް ބޭނުންވެ އެވެ. އެކަމަކު ވިޔަފާރިވެރިން ބޭނުންވާ މިންވަރާ ގާތަކަށް ވެސް...\nAugust 17, 2016 9\nއައިހެވަންގެ މާސްޓަ ޕްލޭން ހަދާނެ ބަޔަކު ހޯދަނީ\nހއ. އަތޮޅުގެ އިހަވަންދިއްޕޮޅު ސަރަހައްދުގައި ސަރުކާރުން ހިންގަން ރާވާފައިވާ އައިހެވަން އިންޓަގްރޭޓަޑް ޕްރޮޖެކްޓުގެ މާސްޓަ ޕްލޭން ހަދާނެ ފަރާތެއް ހޯދުމަށް، ޕްރޮޕޯޒަލް ހުށަހެޅުމުގެ ފުރުސަތު ރާއްޖެ އާއި ރާއްޖެއިން ބޭރުގެ ފަރާތްތަކަށް ހުޅުވާލައިފި އެވެ.\nބޮޑު ޗުއްޓީގައި އެންމެ ގިނަ ބަޔަކު ދިޔައީ ބޭހަށް\nމިދިޔަ ޑިސެމްބަރު މަހު ސްކޫލް ބަންދާ ދިމާކޮށް ދިވެހިން އެންމެ ގިނައިން ބޭރަށް ދަތުރުކުރީ ބޭސްފަރުވާ ހޯދަން ކަމަށް މޯލްޑިވްސް މަނިޓަރީ އޮތޯރިޓީ (އެމްއެމްއޭ) އިން ކުރި ސާވޭއަކުން ދައްކައިފި އެވެ.\nކުރީގެ ނޫޓުތައް ބޭނުންކުރުން ހުއްޓާލައިފި\nމޯލްޑިވްސް މަނިޓަރީ އޮތޯރިޓީ (އެމްއެމްއޭ) އިން ބޭނުންކުރަމުން ގެންދިޔަ ކަރުދާސް ނޫޓުތަކުގެ ތެރެއިން ފަސް ރުފިޔާގެ ނޫޓު ފިޔަވައި އެހެން ނޫޓުތައް ބޭނުންކުރުން މިއަދުން ފެށިގެން ހުއްޓާލައިފި އެވެ.\nJuly 31, 2016 23\nބޭރަށް ބަރޯސާ ނުވެ ހަމަ އެއްގޮތެއް ވެސް ނެތް!\nމިއުޅެނީ ރާއްޖެއަށް ބޭނުންވާ ވަރަށް ފިޔާކޮޅެއް ވެސް ނުހެއްދިގެންނެވެ. ކާލަން ބޭނުންވާ މިންވަރުގެ ފިޔާކޮޅު ވެސް ޖެހެނީ އަވަށްޓެރި އިންޑިއާއިން ގެންނާށެވެ. ރާއްޖެއަށް ފުދޭ މިންވަރާ ކައިރިއަށް ވެސް ކުކުޅު ބިހެއް ވެސް ލިބެނީ އިންޑިއާއިން ގެނެސްގެންނެވެ. ވަށައިގެން ކަނޑު އޮތަސް ދިވެހިން ބޭނުންވާ ގަރުދިޔަކޮޅު ކައްކާލަން ހިކި...\nޓޫރިޒަމަށް ޔޫރަޕްވަރެއް އަދިވެސް ނެތް!\nރާއްޖެ އަންނަ ޓޫރިސްޓުންގެ ތެރެއިން ގާތްގަނޑަކަށް 30 ޕަސެންޓް ހިއްސާކުރަނީ ޗައިނާއިންނެވެ. ވޭތުވެދިޔަ ފަސް އަހަރެއްހާ ދުވަހުގެ ތެރޭގައި ވެސް އެންމެ ގިނައިން ޓޫރިސްޓުން އަންނަ އެއް ގައުމަކީ އެއީ އެވެ. އެކަމަކު ޗައިނާއިން އަންނަ ޓޫރިސްޓުންގެ އަދަދު މިހާރު ވަނީ ކަންބޮޑުވާ މިންވަރަށް މަދުވަމުންނެވެ.\nބޭންކުތަކުން ނޫޓުތަކަށް ޑިސެމްބަރުގެ ނިޔަލަށް ބަދަލު ދެނީ\nމިމަހުގެ ނިޔަލަށް ބޭނުންކުރަން ނިންމާފައިވާ ކަރުދާސް ނޫޓުތަކަށް އަންނަ ޑިސެމްބަރުގެ ނިޔަލަށް ބޭންކުތަކުން ބަދަލުދޭން ނިންމާފައިވާ ކަމަށް މޯލްޑިވްސް މަނިޓަރީ އޮތޯރިޓީ (އެމްއެމްއޭ) އިން ބުނެފި އެވެ.\nސީޑީއެލްގެ ރާއްޖޭގެ ރިސޯޓުތަކުގެ ފައިދާ ދަށަށް!\nސިންގަޕޫރުގެ މަޝްހޫރު ހޮޓެލް ޗެއިން، ސީޑީއެލް ހޮސްޕިޓަލިޓީ ޓްރަސްޓުން ރާއްޖޭގައި ހިންގާ ރިސޯޓްތަކުން ލިބޭ ފައިދާ ވަރަށް ބޮޑަށް ދަށްވެފައިވާ ކަމަށް ބުނެފި އެވެ.\nބީއެމްއެލްގެ ދެވަނަ ކުއާޓަރުގައި 360 މިލިއަންރުފިޔާ\nބޭންކް އޮފް މޯލްޑިވްސް (ބީއެމްއެލް) އަށް މިއަހަރުގެ ދެވަނަ ކުއާޓަރުގައި ސާފު ފައިދާގެ ގޮތުގައި 360 މިލިއަން ރުފިޔާ ލިބިއްޖެ އެވެ.


Granada athun balive Barca in furusathu nagaa laifi - vNews.mv\nބާސާ އާއި ގްރަނާޑާ ބައްދަލުކުރި މެޗުގެ ތެރެއިން- ފޮޓޯ:- ގެޓީ އިމޭޖަސް\nގްރަނާޑާ އަތުން ބަލިވެ ބާސާއިން ފުރުސަތު ނަގާލައިފި\nއައްފާން މުހައްމަދު 30 April 2021, 02:16\nސްޕެނިޝް ލަލީގާގައި ބުރާސްފަތި ދުވަހު ކުޅުނުމެޗުން ގްރަނާޑާ އަތުން ބަލިވެ، ވަރުގަދަ ބާސެލޯނާއިން ޕޮއިންޓް ތާވަލުގެ އެއްވަނައަށް އެރުމުގެ ފުރުސަތު ނަގާލައިފިއެވެ.\nއަމިއްލަ ދަނޑުގައި ކުޅުނު މިމެޗުން ބާސާ ބަލިވިއިރު އެޓީމަށް މެޗުން މޮޅުވެގެން މިވަގުތު އެއްވަނައިގައި އޮތް އެތްލެޓިކޯ މެޑްރިޑަށްވުރެ އެއް ޕޮއިންޓު އިތުރަށް ލިބި ތާވަލުގެ އެއްވަނައަށް އެރުމުގެ ފުރުސަތު އޮތެވެ. މި މެޗުން ބާސާ ބަލިވީ 1-2 ގެ ނަތީޖާއަކުންނެވެ.\nމެޗުގައި ފުރަތަމަ ލަނޑުޖަހާ ލީޑުނެގީ ބާސާއިންނެވެ. މެޗު ފެށިގެން މޮޅަށް ކުޅުނު ބާސާއިން އެޓީމުން މެޗުގައި ޖެހި ހަމައެކަނި ލަނޑު ކާމިޔާބުކުރީ ފުރަތަމަ ހާފުގެ 23 ވަނަ މިނެޓުގައެވެ. މިއީ ކެޕްޓަން ލިއޮނަލް މެސީ އާއި އެޓީމަށްކުޅޭ ފްރާންސްގެ އިތުބާރު ފޯވާޑް އެންޓޮއިން ގްރީޒްމަން ގުޅިގެން އުފެއްދި ރަނގަޅު ފުރުސަތަކުން ގްރީޒްމަންގެ އެހީތެރި ކަމާއިއެކު މެސީ ކާމިޔާބުކުރި ލަނޑެކެވެ.\nމި ނަތީޖާއިން ފުރަތަމަ ހާފު ނިމުނުއިރު ދެވަނަ ހާފުގައި މޮޅަށް ކުޅުނީ ގްރަނާޑާ އެވެ. އެގޮތުން ގިނަ ފުރުސަތުތަކެއް ތަނަވަސްކޮށް ރަނގަޅު ހަމަލާތަކެއް އުފައްދަމުން ދިޔަ ގްރަނާޑާއިން މެޗުގެ ނަތީޖާ ހަމަހަމަކުރީ މެޗުގެ 63 ވަނަ މިނެޓުގައެވެ. މިލަނޑު އެޓީމަށް ކާމިޔާބުކޮށްދިނީ މެޗިސް އެވެ. އަދި މެޗުގެ ފުރިހަމަވަގުތު ހަމަވާން 11 މިނެޓަށްވެފައި ވަނިކޮށް ގްރަނާޑާ މޮޅުވި ލަނޑު އެޓީމަށް ކާމިޔާބުކޮށްދިނީ މޮލީނާ އެވެ.\nމި ނަތީޖާއާއިއެކު ބާސާއަށް ޕޮއިންޓު ތާވަލުގައި 33 މެޗުން 71 ޕޮއިންޓާއިއެކު ލިބެނީ ތިންވަނައެވެ. ދެވަނައިގައި ވާދަވެރި ރެއާލް މެޑްރިޑުވެސް އޮތީ 33 މެޗުން 71 ޕޮއިންޓާއިއެކުއެވެ. ތާވަލުގެ އެއްވަނައިގައި އެތްލެޓިކޯ މެޑްރިޑް އޮތީ 33 މެޗުން 73 ޕޮއިންޓާއިއެކުއެވެ. އަދި މެޗުން ބާސާ ބަލިކުރި ގްރަނާޑާ އަށް 33 މެޗުން 45 ޕޮއިންޓާއިއެކު ލިބެނީ 8 ވަނައެވެ.


ތިޔަ ލޯބީގައި – 24 | Vaahaka ތިޔަ ލޯބީގައި – 24 – Vaahaka\n5k 18 0\tDecember 9, 2020\n"އަޒްހަރް... ކިހިނެއްވީތަ މާ ރުޅިއައިސްގެން ތިއުޅެނީ؟ ކާކައިތަ ދެންމެ ފޯނުން ވާހަކަދެއްކީ؟" ކޮފީ ޖޯޑު މޭޒުމަތީގައި ބަހައްޓަމުން އަޒްހަރުގެ ރުޅިވެރި ދެލޮލަށް ސައިނާ ބަލައިލިއެވެ.\n"ނޭނގެ އަހަންނަކަށް.. އަހަރެމެންގެ ފަސްފަހަތުގަ ޝަޔަމް އެކުޅޭ ކުޅިގަނޑުގެ އެއްވެސްކަމެއް ސައިނާ އަށް އެނގޭތަ؟" އަޒްހަރުގެ އަޑުގައިވެސްވީ ނުރުހުމުގެ އަސަރެވެ.\n"އޭން.. ކީކޭތަ އަޒްހަރު ތިކިޔަނީ؟ ކުޅިގަނޑޭ؟ ކޮން ކުޅިގަނޑެއްތަ؟" އެއްޗެއް ނުވިސްނިފައިހުރި މީހަކުފަދައިން ސައިނާ އަޒްހަރާއި ސުވާލުކުރިއެވެ.\n"އާން.. އެނގޭތަ ދެންމެ ގުޅީ ކާކުކަން..؟ ސައިނާގެ ދައްތަގެ ދަރި ޖިޔާ.. އޭނާ ބުނީ މާލޭގެ ކޮންމެވެސް އާދައިގެ އާއިލާއެއްގެ ފާޑެއްގެ ސޮރަކާ ޝަޔަމް އިންނަން އުޅޭ ވާހަކަ.. ކިހާ ތާހިރު.. އަދި އެވެސް އޭނާގެ ދަށުން މަސައްކަތްކުރާ މުއައްޒިފަކާ.. ކިހާ ހުތުރުކަމެއްދެން.. އޭނާ ވިޔަފާރި ދަތުރޭ ކިޔާފަގޮސް ގަންނަ ގަނޑަކީ މިއީތަ؟ އަހަރުމެންގެ އިއްޒަތާއި ޤަދަރާމެދުވެސް ޝަޔަމް ނުވިސްނަނީތަ؟ އަހަރެން އޮންނާނީ މާކުރިން ޝަޔަމްގެ ކައިވެނި ހަމަޖައްސާފަ.. އޭނާ ނޫން މީހަކާއި ޝަޔަމް އިންނާކަށް އަހަރެންނަކަށް ގަބޫލެއްނުވެވޭނެ.. ސައިނާ ހަމަ މިހާރު ޝަޔަމްއަށް ގުޅާފަ ބުނޭ ވީ އެންމެ އަވަހަކަށް އެނބުރި އަންނާށޭ.." ރުޅިއައިސްގެންގޮސް އަޒްހަރު ތުރުތުރުއަަޅަމުން ދިޔައިރު އިވުނު ވާހަކަތައް ގަބޫލުނުކުރެވިފައި ސައިނާއަށް ހުރެވުނީއެވެ.\n"ސައިނާ.. އަހަރެން މިދައްކާ ވާހަކަ އެބަ އަޑުއިވޭތަ؟" ހުއްޓުންއަރައިފައި ސައިނާ ހުންނަންފެށުމުން އަޒްހަރު އިތުރަށް ހިތްހަމަނުޖެހޭގޮތްވިއެވެ. ހަގީގަތަކީ ޖިޔާ ދެއްކި ވާހަކަތަކުން އޭނާ ހަމައިންނައްޓައިފައިވާކަމެވެ. ހުރިހަމައެކަނި ދަރި އެހައި ދަށުދަރަޖައިގެ މީހެއްގެ އަންބަކަށް ވާކަށް އަޒްހަރުއަކަށް ނުރުހެވޭނެއެވެ.\n"އަޒްހަރު ހަމަޖެހިބަލަ.. އެހަަށް ޝަޔަމްކުރެ އަހައި ވެގެންއުޅޭގޮތެއް އޮޅުންފިލުވަން އަހަރެންނަށް ފެންނަނީ.. ތިވަރުގެ ބޮޑު ނިންމުމެއް އަހަރުމެންނަށް ނާންގައި ޝަޔަމް ނުނިންމާނެ.." ފިކުރަކަށް ގެއްލިހުރެ ސައިނާ ބުނެލިއެވެ.\n"މިގޮތަށްހުރެ އަހަރެން ޝަޔަމްއާ ކުރިމަތިލާކަށް ބޭނުމެއްނޫން.. ސައިނާ އޭނާ އާއި ވާހަކަދައްކަބަލަ.." ފުންނޭވައެއްދޫކޮށްލި އަޒްހަރު ނިތުގައި އަތުން ފިރުމައިލިއެވެ. އޭރުވެސް ޖިޔާގެ ވާހަކަތައް އޭނާގެ ކަންފަތްބުޑުގައި ގުގުމަމުން ދިޔަ ކަހަލައެވެ. ދެލޯމަރައި ބާރުކޮށްލީ އެވާހަކަތައްމަތިން ހަނދާންނައްތައިލަން ބޭނުންވެފައިހުރި މީހަކުފަދައިންނެވެ.\nބޮޑުތިކިވާރޭގެ ހިތްގައިމު އަޑުން މުޅި މާހައުލު ގުގުމައިގެންދިޔައެވެ. ޖެހެމުންދިޔަ ރޯޅީގައިވި ތެތްފިނިކަމުގެ ސަބަބުން ފަޒާގައި ހިފައިލައިފައިވި ފިނިކަން އިތުރުވެފައިވެއެވެ.\nރޭގަނޑުގެ އެހަމަހިމޭންވަގުތު ނިދީގެ އަރާމުކަމުގެ ތެރެއަށް ކޮންމެ މީހަކުވެސް ޣަރަގުވެފައިވީއިރު ކޮޓަރީގެ މެދެއްހައި ހިސާބުގައި މުސައްލަ ފަތުރާލައިގެން ޒާއިން އަޅުކަމުގައި ވަގުތު ހޭދަކުރަމުން ދިޔައެވެ. ކޮންމެ ރެއެއްގެވެސް އެވަގުތަކީ އާދަވެގެން ޒާއިން އަޅުކަމުގައި ވަގުތު ހޭދަކުރާ ވަގުތެކެވެ. އެކުން އެވަގުތުގައި ލަމްޔާވެސް ނިދާފައި އޮންނާނެތީ އެކަންވެސްވީ ޒާއިންއަށް ލިބޭ ހަމަޖެހުމަކަށެވެ.\nކަރުނަވީ ދެލޮލާއެކު ސަޖިދައަށް ތިރިވި ޒާއިންގެ ތުންފަތް ފޫއަޅުވައިލުމަށްފަހު މަޑު އާހެއް ބޭރުވެގެންދިޔައެވެ. ނަމަވެސް ވެހެމުންދިޔަ ވާރޭގެ ހިތްގައިމު ރާގުގެ ތެރެއަށް އެއަޑުވެސް ފޭދިގެންދިޔައީއެވެ.\nރަޖާގަނޑު ގައިމަތިން ސޮހިގެންގޮސްފައިވުމުން ހީކަރުވައިގަނެގެން ނިދިފައިއޮތް ލަމްޔާއަށް ހޭލެވުނެވެ. ކުޑަކުޑަކޮށް ދެލޯހުޅުވައިލަމުން ލަމްޔާ ރަޖާގަނޑުގައި ހިފައި ގެނެސް ގައިމަތީގައި އެއްކޮށްއަޅައި ފޮރުވައިލީ ހަަށިގަނޑަށް އިހުސާސުކުރެވެމުންދިޔަ ފިނިން އަވަހަށް ސަލާމަތްވާން ބޭނުންވެފައި އޮތްވަރުންނެވެ.\nރަޖާއަޅައި ހަމަޖެހިލަމުން އޮތް ފަރާތް ނޫން އަނެއްފަރާތަށް ލަމްޔާ އެނބުރުނެވެ. އަދި ލަސްލަހުން ދެލޯ ހުޅުވައިލަމުން ޒާއިން އޮންނަ ސޯފާއަށް ނަޒަރު ހުއްޓައިލިއެވެ. ކިތަންމެ ނިދިއައިސްފައި އޮތް ނަމަވެސް ލަމްޔާގެ ނަފުސަށް ހާސްކަން ވެރިވެގެންދިޔައެވެ. އަދިވެސް ޒާއިން ގެއަށް ނާންނަނީބާއޭ ހިތަށްއަރައި ކަންބޮޑުވެފައި ލަމްޔާއަށް އެނދުން ތެދުވެވުނެވެ. އެވަގުތު ފެނުނު މަންޒަރުން ލަމްޔާ ގަނޑުވާގޮތްވިއެވެ. ދެފަހަރަކު ލޯ ތަޅުވައިލަމުން މޫނުމަތީގައި އަތްއުނގުޅައިލުމަށްފަހު އަނެއްކާވެސް ލަމްޔާއަށް ކުރިމަތިން ފެންނަމުންދިޔަ މަންޒަރަށް ބަލައިލެވުނެވެ.\nސަޖިދައިގައި އޮތް ޒާއިންއަށް ބަލަން އޭނާއަށް އިނދެވުނީ އެއީ ހަގީގަތެއްކަން ގަބޫލުނުކުރެވިފައެވެ. ކޯތާފަތްމަތިން ތެތްކަމެއް އިހުސާސުކުރެވި ލަމްޔާއަށް މަޑުމަޑުން ކޯތާފަތުގައި އަތްޖައްސައިލެވުނެވެ. ލޮލުން ކަރުނަ އޮހޮރެމުންދިޔަކަންވެސް އޭނާއަށް އެނގުނީ ދެނެވެ.\nއަނގަމަތީގައި އަތްއަޅައިލީ އަޑު ބޭރުވިޔަ ނުދިނުމަށެވެ. ދެލޯމަރައި ބާރުކޮށްލި ލަމްޔާއަށް ހިތާހިތުން އޭނާގެ ދުޢާ އިޖާބަކުރެއްވިކަމަށްޓަކައި އޭނާގެ ވެރި ރަސްކަލާނގެއަށް ހަމްދުކޮށްލެވުނެވެ. މުޅި ދުނިޔެއަށް ސިއްރުން ކޮންމެ ދުވަހަކުމެ އޭނާ ކުރަމުންދިޔަ ދުޢާ އިޖާބަކުރެވިގެންދިޔަ ފުރިހަމަކަން ނިކަން ދެކިބަލާށެވެ. އެއްވެސް ކަމަކީ ނުވާނެ ކަމެއްކަމުގައި އަހަރެމެން ހީކުރަން ނުވަނީ މިހެންވެއެވެ. އަހަރެމެން އިންސާނުންގެ ނަޒަރުގައި ކިތަންމެ ނުވާނޭ ހީވާ އެތައްކަމެއްވެސް ފުރިހަމަކުރެއްވުމަށް އަހަރެމެންގެ ވެރި ރަސްކަލާނގެ ކުޅަދުންވަންތަވެ ވޮޑިގެންވެއެވެ. ކޮންމެ ހާލެއްގައިވެސް ކޮންމެ ކަމެއްގައިވެސް އެކަލާނގެއަށް އިތުބާރުކޮށް ގިނަގިނައިން ދުޢާ ކުރަންވަނީ އެހެންވެގެންނެވެ. އިޚްލާސްތެރި ދުޢާއެއްގައި ހުރި ފޮނި މީރުކަމެއްވެސް އެފަދަ މީހުނަށް އިހުސާސުކުރެވޭނެކަން ޔަގީނެވެ.\nއަތުގެ ނުފުށުން ދެލޮލުން އޮހޮރެމުންދިޔަ ކަރުނަތައް ފުހެލަމުން އިންތަނުން ލަމްޔާ ތެދުވިއެވެ. އަދި ޒާއިންއަށް އަޑު ނީވޭނޭހައި ސިއްރުން ގޮސް ހެދުން އަލަމާރިން ހެދުމެއް ނެގުމަށްފަހު ފާޚާނާއަށް ވަނެވެ. އިރުކޮޅެއް ފާޚާނާގައި ވުމަށްފަހު ލަމްޔާ ނުކުތީ ހެދުން ބަދަލުކޮށް ވުޟޫކޮށް ހަދައިގެންނެވެ. އޭރު މުސައްލަމަތީގައި ދުޢާއަށް އަތްނަގައިގެން ޒާއިން އިނެވެ.\nއަލަމާރީގެ ކަނެއްގައިއޮތް އޭނާގެ މުސައްލަ ނަގަމުން ކުދިކުދި ފިޔަވަޅުތަކެއްގައި ލަމްޔާ އައިސް ޒާއިންގެ ގާތުގައި މުސައްލަ ފަތުރާލަމުން އިނށީނެވެ. ދެލޯ މަރައިލައިގެން އިން ޒާއިންއަށް މިއިން އެއްވެސްކަމެއް ނޭނގެއެވެ. މެރިފައިވި އެސްފިޔަތައް ފޫދުއްވައިލުމަަށްފަހު އޮހޮރެމުންދިޔަ ކަރުނަތަކުން ޒާއިންގެ ކޯތާފަތް ތެތްމަމުން ދިޔައެވެ. ފުސްވެގެންދިޔަ ދެލޮލުން ލަމްޔާ ޒާއިން ގާތުގައި އިނދެ އެމަންޒަރު ބަލަމުންދިޔައިރު އެހިތަށްވެސް ވަނީ ނުހަނު ފުން އަސަރެއް ކޮށްފައެވެ. އެހިނދު އެހިތުގައި ޒާއިންގެ މައްޗަށްވި ޤަދަރު އުފުލިގެންދިޔަފަދަ އިހުސާސެއް ލަމްޔާއަށް ކުރެވުނެވެ. ފަނޑު ހިނިތުންވުމެއް އެމަޑު ތުންފަތް މައްޗަށް ވެރިވެފައިވީއިރު ކަރުނައިގެ ސަބަބުން އެތޫނު ދެލޮލުގެ ވިދުން ގަދަވެފައިވެއެވެ.\nދުޢާކޮށް ނިންމައިލުމަަށްފަހު ހަމްދު އަޅަމުން ޒާއިން ދެލޯހުޅުވައިލިއެވެ. ވަގުތުން އޭނާގެ ކަނައަތް ފަރާތުގައި ދޮޅި އަޅައިގެން އިނށީދެއިން ލަމްޔާ އެލޮލުގައި އަޅައިގަތެވެ. ލިބުނު ހައިރާންކަމާއެކު ލޮލަށް ފެނުނު މަންޒަރު ގަބޫލުނުކުރެވިފައި އިނދެ ޒާއިން ފަސްއެނބުރި އެނދާއި ދިމާއަށް ބަލައިލީ ހަގީގަތުގައިވެސް އޭނާގެ ގާތުގައި އިނީ ލަމްޔާކަން ޔަގީންކުރަން ބޭނުންވެފައިއިނދެއެވެ. ހުސްކޮށް އޮތް އެނދު ފެނުމުން ޒާއިން އަވަސް އަވަހަށް އޭނާގެ ގާތުގައިން ލަމްޔާއަށް ނަޒަރު ހުއްޓައިލިއެވެ.\n"ލަމް.." ޒާއިންގެ އަޑުގައިވެސްވީ ހައިރާންކަމެވެ. އެއްވެސް އެއްޗެއް ނުބުނެ ލަމްޔާ ޒާއިންއަށް ބަލަހައްޓައިގެން އިނީއެވެ.\n"ލަމް.. ހާދަ އަވަހަށް ހޭލީ.. އަދި ގަޑިން ދެގަޑި ބައި ކިރިޔާ އެވީ.." ލަމްޔާ އާންމުކޮށް ތެދުވާނީ ތިނެއް ޖަހާއިރުކަން އެނގޭތީ ޒާއިން ބުނެލިއެވެ.\n"އަހަރެންނަށް މިރޭ އަވަހަަށް ހޭލެވުނީ މިމަންޒަރު ފެންނަން ނޫންކަމެއްވެސް ނޭނގެއެއްނު.." ލަމްޔާގެ އަޑުއިވި ލުއި ގޮތަކަަށް ޒާއިން ހީލިއެވެ.\n"ވެދާނެ ތިހެންކަމަށްވެސް.. އެކަމަކު ދެން ވާހަކަދައްކާނީ ނަމާދުކޮށް ނިންމައިލުމަށްފަހު ދޯ.. އަހަރެންވެސް އަދި ދަމުނަމާދެއް ނުކުރަން.. ލަމް.. އަހަރެންނާއެކު.. ނަމާދު ކުރާނަންތަ؟" ހިސާބަކަށް ޖެހިލުންވެފައި އިނދެ ޒާއިން އަހައިލިއެވެ. ސުވާލެއްކުރަން އުޅެފައިވެސް ހަމަހިމޭންކަން ޚިޔާރުކުރަމުން ލަމްޔާ ބޯޖަހައިލިއެވެ. ލަމްޔާގެ އެކުޑަކުޑަ ހަރަކާތުން ޒާއިންގެ ހިތަށް ލިބުނީ ބަޔާންކުރަން ދަތި ހަމަޖެހުމެކެވެ. އަތްދިއްކޮށްލަމުން އޭނާ އާއި އެކުގައި ތެދުވާން ޒާއިން އެދުނެވެ. އިތުރު ވިސްނުމަކަށްވެސް ނުގޮސް ވަގުތުން ލަމްޔާ އޭނާގެ އަތްތިލަ ޒާއިންގެ އަތުގެ ތެރެއަށް ލިއެވެ. އެތުނި އަތްތިލައިގައި ހިފައި ބާރުކޮށްލަމުން ޒާއިން ތެދުވިއެވެ. ޒާއިން އާއި އެކުގައި މަޑުމަޑުން ލަމްޔާވެސް އިންތަނުން ތެދުވަމުން ޒާއިންއަށް ހިނިތުންވެލިއެވެ.\nދެމަފިރިން އެކުގައި ދަންވަރުގެ އެހަމަހިމޭން ވަގުތުގައި އަޅުކަމުގައި މަޝްއޫލުވަމުން ދިޔައިރު ދެހިތުގައިވެސް ޖަހަމުންދިޔައީ އެއްވިންދެކެވެ. ދެހިތަށްވެސް އިހުސާސުކުރެވެމުންދިޔައީ ފިނިކަމެވެ. އެކަކު އަނެކަކުގެ މައްޗަށް ދެހިތުގައިވެސްވަނީ ފުން ލޯތްބެއް އުފެދެން ފަށައިފައެވެ. ދުލުން އެކަމަށް އެއްބަސްނުވި ނަމަވެސް ކޮންމެ މީހެއްގެވެސް އަމަލުތަށް އެކަމަށް ހެކިދެއެވެ.\nސަލާމް ދިނުމަށްފަހު ދެމަފިރިން އެކުގައި ދުޢާއަށް އަތްހިއްލައިލިއެވެ. އެކަކު އަނެކަކަށްޓަކައި ދެހިތްވެސް ދުޢާކުރަމުންދިޔައިރު ދެމީހުންގެ ލޮލުން ފައިބަމުންދިޔަ ކަރުނަވެސް ދެހިތުގައިވި ފުން އިހުސާސުތަަށް ފައުޅުކޮށްދިނުމަށް މަސައްކަތްކުރާކަހަލައެވެ.\nދުޢާކޮށް ނިންމައިލި ޒާއިންގެ ނަޒަރު ލަމްޔާއާއި ބައްދަލުވިއެވެ. ގާތުގައި އޭނާއަށް ބަލަހައްޓައިގެންއިން އެހިތުގެ މަލިކާފެނި މޭގައިވި އޭނާގެ ހިތްތެޅިލިއެވެ. ލަސްލަހުން ލަމްޔާ އާއި ޒާއިން ގާތްވާންފެށުމުން އިސްޖަހައިލި ލަމްޔާ ދެލޯމަރައި ބާރުކޮށްލިއެވެ. އެތަންފެނި ފަނޑު ގޮތަކަށް ހީލި ޒާއިން އެއްވެސް ވިސްނުމެއްނެތި ލަމްޔާގެ ނިތުގައި ލޯތްބާއެކު ބޮސްދިނެވެ.\nޒާއިންގެ އަމަލުން ސިހިފައި އެސްފިޔަތައް އުފުލައިލަމުން ލަމްޔާ ބަލައިލިއެވެ. އެހެނަސް ދެވަނަ ސިކުންތުގައި ޒާއިން ލަމްޔާ އާއި ދުުރުވެލަމުން ކޮޓަރީގައި ހުރި ކުޑަ ދޮރާއި ދިމާއަށް ނަޒަރު ހުއްޓައިލިއެވެ. އަދި ފަތިސްނަމާދު ބަންގި ގޮވުމާއި ދެމެދު ވަގުތު އޮތުމުން ލަމްޔާ ގާތުގައި އަންނާށޭބުނެ އިންތަނުން ތެދުވެ ކުޑަދޮރާއި ދިމާއަށް ހިނގައިގަތެވެ. ވާނުވާ ނޭނގިފައި އިން ލަމްޔާވެސް ތެދުވަމުން ޒާއިންގެ ފަހަތުން ހިނގައިގަތެވެ.\nކުޑަދޮރުގެ ދޮރުފޮތިގަނޑު އެއްފަރާތަށް ކަހައިލަމުން ދޮރުފަތް ޒާއިން ހުޅުވައިލިއެވެ. އޭރުވެސް ބޯކޮށް ވާރޭ ވެހެމުންދިޔައެވެ. ޖެހިލި ވައިރޯޅިއާއެކު އިހުސާސުކުރެވުނު ފިނިކަމުން ލަމްޔާ ތުރުތުރުއަޅައިލިއެވެ. ފަހަތަށް އެނބުރި އޭނާގެ ގާތުގައި ހުއްޓިހުރި ލަމްޔާއަށް ޒާއިން އަތްދިއްކޮށްލުމުން އެއަތުގައި ލަމްޔާ ހިފައިލިއެވެ.\nލަމްޔާ ގެނެސް ކުޑަދޮރުކައިރީގައި ބަހައްޓައިލަމުން އޭނާގެ ފަހަތަށް ވާގޮތަށް ޒާއިން ހުއްޓި އޮހެމުންދިޔަ ވާރޭގެ ތިކިތަކަށް ނަޒަރު ހުއްޓައިލިއެވެ. "ރަޙުމަތުގެ ވާރޭ ވެހޭ ވަގުތަކީ ދުޢާ އިޖާބަކުރެވޭ ވަގުތެއް ދޯ.." އެހުރިގޮތަށްހުރެ ޒާއިން ބުނެލުމާއެކު ހައިރާންވެފައި ލަމްޔާ ޒާއިންގެ މޫނަށް ބަލައިލިއެވެ.\n"ހޫމް.. އެކަމު ޒާއިންއަށް ކިހިނެއް.." ސުވާލު ފުރިހަމަނުކޮށް ލަމްޔާ ހުއްޓައިލިއެވެ. ޒާއިންގެ އަމަލުތަކުން ހަގީގަތުގައިވެސް ލަމްޔާއަށް ލިބިފައިވި ހައިރާންކަން އިތުރުވެފައިވިއެވެ. އެއްޗެއް ބުނަން އުޅެފައިވެސް ހީކަރުވައިގަނެގެން މުޅި މީހާ ރޫރޫއަޅައިލުމުން ހަށަންބަނދެލަމުން ފަހަތަށް ފިޔަވަޅެއް ލަމްޔާ އަޅައިލިއެވެ.\n"ހީކަރުވަނީތަ؟" ލަމްޔާއަށް ވީގޮތްފެނި ލޯބިން ޒާއިން އަހައިލިއެވެ. މަޑުމަޑުން ލަމްޔާ ބޯޖަހައިލިއެވެ. އެއާއެކު ކުއްލިއަކަަށް ލަމްޔާގެ ގާތަށް ޖެހިލަމުން އޭނާގެ ފުރަގަހުން ދެއަތްވަށައިލައި ޒާއިން ބައްދައިލިއެވެ. ސިހުނުވަރުން ތެޅިގަނެފައި ލަމްޔާއަށް ޒާއިންއަށް ބަލައިލެވުނެވެ. ދެމީހުންގެ ހަތަރުކަޅި ބައްދަލުވީވަގުތު ލަމްޔާގެ ނޭވާ ހޮޅީގައި ތާށިވިހެން ހީވިއެވެ. އެސްފިޔަ ޖަހައިލަންވެސް ހަނދާންނުވެފައި ދެމީހުން އެކަކު އަނެކަކަށް ބަލަހައްޓައިގެން ތިބިއިރު ދެހިތުގެ ވިންދުވެސް ހިނދެއް ހިނދަކަށް އަވަސްވަމުންދިޔައެވެ. ހިނިތުންވަމުން ގުދުވެލި ޒާއިން އޭނާގެ ބޯ ލަމްޔާގެ ބޮލުގައި ޖައްސައިލަމުން ދެލޯމަރައިލިއެވެ.\n"ތޭންކްސް ލަމް.. އަހަރެންގެ ވީރާނާވަމުންދިޔަ ދިރިއުޅުމަށް އައީމަ.. މިދިރިއުޅުން އާރާސްތުކޮށްދިނީމަ.. މަގުގެއްލިފައި ވަނިކޮށް ކުރިއަށްދާނެ މަގުދައްކައިދިނީމަ.." ޒާއިންގެ އަޑު ލަމްޔާއަށް އިވުނީ ކިރިޔަ ކިރިޔާއެވެ. ބުނާނެ އެއްޗެއް ނުވިސްނި އެހުރިގޮތަަށް ލަމްޔާއަށް ހުރެވުނީއެވެ.\n"ޒަ.. ޒާން.." ހިތްވަރުކޮށްފައި ކޮންމެވެެސް އެއްޗެއް ބުނެވޭތޯ ލަމްޔާ މަސައްކަތްކުރިއެވެ. "ޝްޝްޝް.." ލަމްޔާގެ ވާހަކަތަށް ހުއްޓުވަމުން ޒާއިން ވާހަކަދައްކަން ފެށިއެވެ. އޭނާގެ ހަޔާތަަށް އެފަދަބޮޑު ބަދަލެއް އައި ކިހިނެއް ކޮންއިރަކުކަން ޒާއިން ބުނެދިނެވެ. އަބްދު ﷲ އާއި ރަޔާންގެ ވާހަކަތައްވެސް ލަމްޔާއަށް ކިޔައިދިނެވެ. ކޮންމެ ރެއަކު އޭނާ ދަނީ އެމީހުން ގާތަށްކަމާއި ގޭގައި ގިނަވަގުތު ފޯނަށް ބަލަހައްޓައިގެން އިނދެ އޭނާ ކުރާކަމަކީ ޤުރުއާން ކިޔެވުންކަންވެސް ބުނެލިއެވެ. އަދި އެވާހަކަތައް ލަމްޔާ ގާތުގައި ބުނަން ފަސްޖެހުމުން އަދި މަޑުކޮށްލައިގެން ހުރީކަމުގައި ޒާއިން ބުނެލިއެވެ. އެހެނަސް ލަމްޔާއަށް އެގޮތަށް އެކަން އެނގެން އޮތުމުން މިރޭ އެމަންޒަރުތައް ފެނުނީކަމާއި އެވަގުތުގައި އޭނާ ކުރީ ތައުބާ ނަމާދުކަމުގައިވެސް ޒާއިން ބުންޏެވެ. ގިނަގިނައިން ތައުބާވާ އަޅުންދެކެ އެކަލާނގެ ލޯބިވެވޮޑިގަންނަވާނެކަމަށް އަބަދުވެސް އަބްދު ﷲ ބުނެއޭ ޒާއިން ބުނެލިއެވެ. އެހެންވެ އެކަން ވަނީ އޭނާގެ ހިތުގައި ބިންވަޅުނެގިފައެވެ.\nޒާއިންގެ ވާހަކަތަކުން ލަމްޔާގެ ހިތަށް ލިބުނު ފިނިކަމަކުން ފުޅާކޮށް ހިނިތުންވެލެވުނެވެ. އުފާވެރިކަމުގެ ކަރުނަ އެދެލޮލުން ނިރާލިއެވެ. އުފަލުންގޮސް އޭނާއަށް ރޮވުނުއިރު ޒާއިން އިތުރަށް އޭނާގެ މެޔާލައި ލަމްޔާ ފިއްތައިލިއެވެ. އޭރު އޭނާއަށްވެސް ރޮވެމުންދިޔައެވެ. އެގޮތުގައި ދެމީހުން އެތައްއިރަކު ތިއްބެވެ. ތަކުރާރުކޮށް ލަމްޔާއަށް ހިތާއިހިތުން ހަމްދުކުރެވެމުން ދިޔައިރު ޒާއިންއަށް ލަމްޔާގެ އުފަލަށްއެދި ދުޢާ ކުރެވެމުންދިޔައެވެ.\nފޯނުގެ އެލާމް އަޑަށް ހޭވެރިކަންވެ ޒާއިން އަވަސް އަވަހަށް ލަމްޔާ އާއި ދުރުވެެލިއެވެ. ފަތިސް ނަމާދު ވަގުތުވާން ފަނަރަ މިނެޓަށްވީކަން އެނގި ޒާއިން އިސްޖެހިފައި ހުރި ލަމްޔާއަށް ބަލައިލަމުން އެނިތުގައި ބޮސްދިނެވެ. އަދި މިސްކިތަށް ދަނީކަމަށް ބުނަމުން ހިނގައިގަތެވެ. އޭރު ޒާއިންއަށް ބަލަންހުރި ލަމްޔާގެ ދެލޮލުން ފައުޅުވަމުންދިޔައީ ޒާއިން އާއި މެދުގައި ފަޚުރުވެރިވާފަދަ އަސަރުތަކެކެވެ.\nނަޔާލް December 9, 2020\nވާއު ހާދަ ރީއްޗޭ.... ގައިން ހިބިހިނަގައިގެން ވެސް ދިޔަ.....\nNaufa December 9, 2020\nތެންކްސް އަލޮޓް ޑިއަރ..❤\nނާން December 9, 2020\nވަރަށް ރީތި މިބައި ވެސް ވަރަށް ލޯބިވޭ ނައުފާ ދައްތާ އަޅެ އަނެއްބައި މާދަން ބަލާތި ގެނެސް ދެވޭތޯ ދައްތާ\nތެންކްސް ޑިއަރ.. ވިލް ޓްރައި އަލޮޓް އިނގޭ.. ލަވް ޔޫ ޓޫ.. 🥰❤\nމިބައިވެސް... ވަރަށް ވަރަށް..ރީތި މާޝާ. ﷲ💜💛💓💙.. އަޅޭ... އަނެއްކާ ޝަޔަމް އެން.. ނުހައިކް.. އަށް އަޒްހަރް... ގަބޫލުނުވެއްޖިއްޔާ.. ވަރަށް ދެރަވާނެ!!! 😔😳.. މިވާހަކަ ނިމެންތަ. އެއުޅެނީ.. ވަރަށް ހީވޭ.. ނިމެހެން އުޅެނީ.. ދެން ނޭނގެ..\n🌠ނައު🌠 ސިސް އަކަށްނު.. ދޯ އެނގޭނީ...އެން ވަރަށް އުފާވެއްޖެ ލަމް އަށް ޒާން ނަމާދުކުރާތަން ފެނުނީމަ...😁😀.. އައި ވޯސް ޖަސްޓް ޝޮކްޑް😮😮😂 ކޮންއިރަކުން ދެން.. އިން ބައި..😁 އަވަހަށް އަޕްކޮށްދެއްޗޭ💋 ޕްލީޒް💓💙💛✌ 💙ދެންއިންބަޔަށް އިންތިޒާރު.. ކުރަން💙 ލަވް ޔޫ💟💜💛 ސްޓޭ.. ސޭފް.. އެންޑް ޓޭކް ކެއަރ... ޑިއަރ😷💙💋💟\nހެހެ.. ތޭންކްސް ޑިއަރ.. ލެޓްސް ސީ ދޯ ވާގޮތެއް.. ޔާ ދެން ގާތްގަނޑަކަށް ނިމުމާވެސް ގާތްވަނީ މި.. އެކަމު އުޅޭނެ އިނގޭ އަދި ފުދޭވަރަކަށް ޕާރޓްސް.. ހެހެ.. އިންޝާ ﷲ ވަރަށް ޓްރައިކުރާނަން އިނގޭ ދެންއިންބައި އަވަހަށް ގެނެސްދެން.. ލަވް ޔޫ ޓޫ ޑިއަރ.. ސްޓޭ ސޭފް އެންޑް ޓޭކް ވެރީ ގުޑް ކެއަރ.. 🥰❤😘\nBlue💙 December 9, 2020\nސިސް މާޝާﷲ ހާދަ ރީއްޗޭ😍😍😍....ކޮމެންޓް ނުކުރިޔަސް އަބަދުވެސް ކިޔަން....☺☺☺...ދެން އޮތް ޕަރޓް އަވަހަށް އަޕް ކޮއްދެއްޗޭ ސިސް...😊😊\nUNKNOWN GIRL December 9, 2020\nވަރަށް ރީތި މާޝާﷲ... އަނެއް ބަޔަށް އިންތިޒާރު ކުރަން 💖😘\nތެންކްސް ޑިއަރ.. ❤😘\nUNKNOWN GIRL December 10, 2020\nޔޭޔޭ December 9, 2020\nއޯއު ހޭއި ނައޫސިސް. މި ޕަރޓްވެސް ހަމަ އެމޭޒިންގ. މާ މޮޅު ބަސްތަކެއް ލައިގެން ކޮމެންޓް ކޮށްލަން ނޭނގުނަސް ކޮންމެވެސް އެއްޗެއް ބުނެލާނަން. ވާހަކަ ވަރަށް ވަރަށް ރީތި މިދާގޮތް. އެހާ ޝައުގުވެރި. މި ސައިޓުން ކިޔޭ އެންމެ ސަޅި އެއް ވާހަކަ މިއީ މިހާރު. ވާހަކައިގެ ތެރެއަށް ވަދެވިފައިވާ މިންވަރުން ނިމޭއިރުވެސް ނޭނގޭ. ޢިންޝާﷲ އަޅުގަނޑުގެ ސަޕޯޓް އަބަދުވެސް ނައު ސިސްއަށް ލިބޭނެ. ކޮންމެ ޕަރޓްއަަކަށް ކޮމެންޓް ނުކުރިޔަސް ގަވާއިދުންކިޔާ އަދި ލައިކް ދެން. ވަރަށް ރީތި އިނގޭ. ވެއިޓިން ފޯ ދަ ނެކްސްޓް ޕަރޓް.\nތެންކްސް އަލޮޓް މައި ޑިއަރ.. ވަރަށް ވަރަށް އުފާވެއްޖެ ވާހަކަ ރީތި ވީމަ.. އެންޑް މި ކޮމެންޓް ފެނުނީމަ.. އިންޝާ ﷲ މި ޝައުގުވެރިކަންމަތީ ވާހަކަ ނިމެންދެން ގެނެސްދެން ވީ އެންމެ ރަނގަޅަކަށް މަސައްކަތް ކުރާނަން.. ތެންކިޔޫ ވަންސް އަގެއިން ފޯ ޔުއަރ ސަޕޯޓް އެންޑް ލަވް ޑިއަރ.. 🥰❤\nLuna December 10, 2020\nޒާންއާ ލަމް އެއްކޮށް ނަމާދު ކުރީމަ އެއީ ހަމަ ޑްރީމް ކަމް ޓްރޫ އެއް.. 😂❤.. ވަރަށް ސަޅި އިނގޭ އަސްލު ވެސް މާޝާ ﷲ ❤💜.. ނިމޭން އުޅޭހެން ހީވަނީ.. އެކަމު އަވަހަށް ނުނިންމަށްޗޭ.. 😘❤\nRysh December 11, 2020\nމާޝާ ﷲ ވަރަށް ރީތި😍💘💖💝💞 އަސްލު މިވާހަކަ ބަރާބަރަށް ކިޔަން ކުރީބައިތަކުގަ ކޮމެންޓް ނުުކުރިޔަސް😊😁 ދެންއިންބަޔަށް އިންތިޒާރުުކުރަން😍💖\nމަޗް ލަވްސް ފްރޮމް މީ❤💓💟💞\nNaufa December 12, 2020\nސަލާމް އޯލް.. އިންޝާ ﷲ ދެންއިންބަައި މާދަން ސަބްމިޓްކޮށްލާނަން.. ❤\nީLittle scarf December 13, 2020\nކޮންއިރަކު ކިޔާ ލެވޭ ވަރު ވާނީ ނައު ދައްތާ ހޯމައިގަތަ\nއަޒޫ December 13, 2020\nކޮބާ ތަ އަނެއް ބައި..... ވަރަށް އިންތިޒާރު ކުރެވިއްޖެ... މާދަން ވާނެ އަނެއް ބައި އަޕް ކޮށްލަ ދެއްވަން\nކޯކިލާ މޯދީ December 14, 2020\nކޮބާ 25 ވަނަ ފާރޓް؟؟؟؟؟؟؟؟؟؟


Yasir Abdul Latheef - Majlis Election 2019 Coverage\nKulhudhuffushi Uthuru Dhaairaa Haa Dhaalu Atoll\nޔާސިރު 2006 ގައި ވަޒީފާއެއްގެ ގޮތުން ފުރަތަމަ ވެސް ވެންނެވީ ކަސްޓަމްސް އަށެވެ. އެގޮތުން އޭނާ ވަނީ ކުޅުދުއްފުއްޓާއި ބޭރުގެ ޔޮޓްފަހަރު ގިނަ އަދަދަކަށް ބަނދަރުކުރާ އުލިގަމު ކަސްޓަމްސް ޕޯސްޓްގެ އިސް ވެރިއެއްގެ މަގާމު ފުރުއްވައިފަ އެވެ. މާކެޓިން އެންޑެ މެނޭޖްމަންޓްގެ ދާއިރާ އިން އޭނާ ވަނީ އޮސްޓްރޭލިޔާގެ އެޑިތު ކޯވެން ޔުނިވަސިޓީން ފުރަތަމަ ޑިގްރީ ހާސިލްކުރަައްވއިފަ އެވެ.\nޔާސިރުގެ ސިޔާސީ ފިކުރު ގުޅިފައި ވަނީ އެމްޑީޕީއާ އެވެ. އޭނާ އަކީ ރައްޔިތުންގެ ހައްގުގައި މަސައްކަތްކުރައްވާނެ ބޭފުޅެއްކަން އެނގެ އެވެ.\nއިޖުތިމާއީ ކަންކަމުގައި ޔާސިރުގެ ދައުރު ބޮޑެވެ. އޭނާ ގަބޫލުކުރައްވާ ގޮތުގައި ހިލޭސާބަހަށް މަސައްކަތްކުރާ އަމިއްލަ ޖަމިއްޔާތަކުގައި އުޅުއްވުމަކީ މުޖުތަމައުއަށް ހެޔޮ ބަދަލެއް ގެނެސްދެވޭނެ ކަމެކެވެ. އެގޮތުން ރެޑް ކްރެސެންޓްގެ އުތުރު ގޮފީގެ ގަވަނިން ބޯޑްގެ މެމްބަރުކަން އޭނާ ކުރެއްވި އެވެ. އޭގެ އިތުރުން ކުޅިވަރުގެ ހަަރަކާތްތަކުގައި ވެސް ޒުވާނުންނަށް އެހީވުމަކީ ޔާސިރުގެ އުފަލެކެވެ. ކުޅުދުއްފުށީ ފުޓްބޯޅަ ޓީމްގެ މެނޭޖަރުކަން ދެ އަހަރު ވަންދެން ކުރެއްވުމަކީ އޭގެ ހެއްކެކެވެ.\n"އަޅުގަނޑު ވާން ބޭނުން ވަނީ ތިޔަ ބޭފުޅުން ބޭނުންވާ ފަދަ ބަދަލެއް ގެނެސްދޭނެ މީހަކަށް،" ޔާސިރު ވިދާޅުވި އެވެ. އެކަމަކު އެކަން ކުރެއްވޭނީ، އޭނާ ގަބޫލުކުރައްވާ ގޮތުގައި، އަމިއްލަ ނަފުސު ވިއްކާނުލައްވައި، ބަދަލެއް ބޭނުންވެގެން އެ ބަދަލަކަށް ވޯޓު ލައިގެންނެވެ.\nMDP Fuvamulak Uthuru Dhaairaa View Profile


Saud4vana faharah fulus offihah, mi faharu liyunthakehge gelligen | Mihaaru\nސައުދު ހަތަރު ވަނަ ފަހަރަށް ފުލުސް އޮފީހަށް، މި ފަހަރު ލިޔުންތަކެއް ގެއްލިގެން\nވިލިނގިލީ ދާއިރާގެ ޕީޕީއެމްގެ ކުރީގެ މެމްބަރު ސައުދު: އޭނާ މިއަދު ވެސް ފުލުސް އޮފީހަށް ވަނީ ހާޒިރު ކުރައްވާފައި-- ފޮޓޯ: ހުސެން ވަހީދު/ މިހާރު\n09 ޖުލައި 2017 - 16:07\nރައްޔިތުންގެ މަޖިލީހުގެ ވިލިނގިލީ ދާއިރާގެ ޕީޕީއެމްގެ ކުރީގެ މެމްބަރު ސައުދު ހުސެއިން މިއަދު ފުލުސް އޮފީހަށް ހާޒިރުކުރީ މީގެ ހަތަރު އަހަރު ކުރިން އޭނާ ގއ. ވިލިނގިލީ ކައުންސިލަރަކަށް ހުންނެވި އިރުގެ ލިޔުންތަކެއް ގެއްލިގެން ސުވާލު ކުރުމަށް ކަމަށް އޭނާ ވިދާޅުވެއްޖެ އެވެ.\nކައުންސިލަރަކަށް ހުންނެވި އިރު މަގާމުގެ ނުފޫޒު ބޭނުންކުރައްވައިގެން ނާޖާއިޒު ފައިދާ ހޯއްދަވާފައިވާ ކަމުގެ މައްސަލަ އެންޓި ކޮރަޕްޝަން ކޮމިޝަން (އޭސީސީ)ން ތަހުގީގު ކުރަމުން އަންނައިރު އެ މައްސަލަ ފުލުހުންނަށް ވެސް ހުށަހެޅީ އޭސީސީންނެވެ.\nސައުދު ވިދާޅުވި ގޮތުގައި އޭސީސީން މައްސަލަ ފުލުހުންނަށް ހުށަހެޅީ އެ މައްސަލައާ ގުޅޭ ލިޔުންތަކެއް ކައުންސިލުން ގެއްލިގެން ކަމަށް ބުނެ އެވެ.\nމިއީ މަދު ދުވަސްކޮޅެއްގެ ތެރޭގައި ސައުދު ފުލުސް އޮފީހަށް ހާޒިރުކުރި ހަތަރު ވަނަ ފަހަރެވެ. މީގެ ކުރިން ހައި ކޯޓުގެ ފަނޑިޔާރު ޝުޖާއު އުސްމާން އަވަހާރަކޮށްލަން ރޭވި ކަމުގެ ތުހުމަތުގައި ވެސް ދެ ފަހަރެއްގެ މަތިން އޭނާ ވަނީ ފުލުސް އޮފީހަށް ހާޒިރުކޮށްފަ އެވެ.\nއޭސީސީން ކުރާ ތުހުމަތުތައް ދޮގު ކުރައްވަމުން ސައުދު ވިދާޅުވީ މީގެ ހަތަރު އަހަރު ކުރީގެ ލިޔުންތަކެއް ގެއްލިގެން އޭނާ އާ ސުވާލުކުރަން ނުޖެހޭ ކަމަށާއި އޭގެ މައުލޫމާތެއް އޭނާ އަށް އެނގިވަޑަނުގަންނަވާ ކަމަށެވެ. އަދި ކައުންސިލްގެ އިންތިގާލީ ދައުރު ނިމުމުން އެހެން ދައުރަކަށް ބަދަލުވާއިރު އެ ހުރިހާ ކަމެއް ހަވާލުވެ ވަޑައިގަންނަވާނީ ޒިންމާދާރުވެރިޔާ ކަމަށާއި އެހެންވެ، އޭނާއާ ސުވާލުކުރައްވަން ޖެހޭ ސަބަބު އެނގިވަޑައިނުގަންނަވާ ކަމަށް ވިދާޅުވި އެވެ.\n"މިއީ އަޅުގަނޑު ފަހަތަށް ޖެއްސުމަށް ކުރާ ކަންކަން. ފުލުހުންނާއި މިނިވަން މުއައްސަސާތަކުން ތަހުގީގުތައް ހިންގަން ޖެހޭނީ ހަމަހަމަކޮށް ނަމަވެސް އަޅުގަނޑުމެންނަށް އެތަނެއް ނުފެނޭ،" ސައުދު ވިދާޅުވި އެވެ.\nއޭނާ ވިދާޅުވީ ސަރުކާރުގެ ކޮރަޕްޝަންގެ ބޮޑެތި މައްސަލަތައް ހުރިއިރު، އެ މައްސަލަތައް ނުބަލައި އެހެން މައްސަލަތައް ބެލުމަކީ ވަރަށް ބޮޑު ބޭއިންސާފެއް ކަމަށެވެ.\nސައުދު ވަނީ މުއައްސަސާތައް "ފިތިގެން ތިބެ" މަސައްކަތް ކުރުމުގެ ބަދަލުގައި ރައްޔިތުންނަށްޓަކައި މަސައްކަތް ކޮށްދިނުމަށް ކުރިން ވެސް ގޮވާލައްވައިފަ އެވެ.\nއޭނާ ވިދާޅުވީ މިފަދަ މުއައްސަސާތައް ތަމްސީލު ކޮށްދޭން ޖެހޭނީ ރާއްޖެ އާއި ދިވެހި ރައްޔިތުން ކަމަށާއި ސަރުކާރުން ބުނާހާ ގޮތަކަށް އަމަލު ކުރަން ނުޖެހޭނެ ކަމަށެވެ. އަދި ކޮރަޕްޝަންގެ މައްސަލަތައް ބަލަން ތިބި ބައެއްގެ މިނިވަންކަން އޮތް މިންވަރާ މެދު އޭނާ ސުވާލު އުފެއްދެވި އެވެ. ސައުދު ވިދާޅުވީ މުއައްސާސަތަކުން މިހާރު އަމަލު ކުރަމުންދާ ގޮތުން ރައްޔިތުންގެ ކުރިމަތީގައި އެ ތަންތަނުގެ އިތުބާރު ގެއްލިފައިވާ ކަމަށެވެ.\nފުލުހުން ރައްޔިތުންގެ މަޖިލިސް އެންޓި ކޮރަޕްޝަން ކޮމިޝަން ގއ. ވިލިގިލި ކޮރަޕްޝަން ގއ. ވިލިނގިލި ކައުންސިލް\n3 ކޮމެންޓް, 17 ރިއެކްޝަންސް\nސަޢުދު ޙުސެއިން އަކީ ގއ.ވިލިނގިލި ރަމްޒުކޮށްދޭން މަޖިލީހުގައި އިންނަން އެންމެ އެކަށީގެންވާ ފަރާތް، މިކަމުގެ ފަހަތުގައިވެސް ރަށުގެ ޒުވާނުންގެ ތެރެއިން ބަޔަކުވާތީ ވަރަށްދެރަ ، ޒާތީ ޙަސަދައަކީ އަޅުގަނޑުމެން ވިލިނގިލީ ޒުވާނުންގެ ކިބައިން ނެތިކޮށްލަންވީ ކަމެއް، ތިމާނޫން މީހުންނަށް މޮޅުކަމެއް ލިބުމަށް ނެއެދޭ މުސްކުޅި އާދަތައް ނައްތާލައިގެން ރަށަށާއި ޤައުމަށް ކުރިއެރުން އޮތީ.\nއަހަރެމެން ކުޑައިރު ކިޔާ ބަކަރިއާއި މިނިކާވަގު ވާހަކަ އާއި މިކަމާ މުޅީން އެއްގޮތްވާން އެބަ އުޅެއެވެ. އެއްގޮތަކުން ނުއިއްޔާ އަނެއް ގޮތަކުން ސަޢުދު ދުއްވާލެވޭތޯ މިއުޅެނީ އަނެއްކާ އެގޮނޑިޔަށް އަންނަން ޖެހޭ މީހާ ހުހަށް ހުރީބާ؟ ނޫނީ އެމްޕީ ނާޒިމު އަތުގައި އޮތްފަދަ "ޚަޒާނާއެއް" ސަޢުދު އަތުގައިވެސް ވަނީބާ؟\nފުލުސްއޮފީހުން ޕާރޓްޓައިމްކޮށް ނަމަވެސް ސައުދަށް ވަޒީފާއެއް ދޭން ވެއްޖެ ނޫން ހެއްޔެވެ؟ އާނހަމަ ކުއްލިޔަކަށް ވަކި ޕާރޓީއަކުން ވަކިވާއިރަށް، މީނަ ނުފޫޒު ބޭނުންކުރާ މީހަކަށްވެސް އަދި މަގާމުގެ ނާޖާއިޒު ފައިދާ ނަގާ މީހަކަށްވެސް ވެއްޖެއެވެ. ތިޔަ ނޫން މީހަކު ތިތަނުން ދައްކަބަލާށެވެ.


Ep. 15 — Nooru | Safuhaa\n"ޒައިދު އަހަރެން ވަރިކޮށްފި" ސިހުނީ ސާރާގެ ޖުމްލަ އަޑު އިވިފައެވެ. ދެ ވަނަ ސިކުންތުގައި އޭނާއަށް ހުރެވުނީ ތެދުވެ ކޮޅަށެވެ.\nލިއަމަށް ބުނާނެ އެއްޗެއް ނޭނގުނެވެ. ހިނދުކޮޅަކު އެ ނަޒަރު ސާރާއާ ވަކިކޮށްލަން ނޭނގިފައި އޭނާއަށް ހުރެވުނެވެ. ސާރާ މިރޭގެ ވާހަކަ ކުރުގޮތަކަށް ލިއަމަށް ކިޔައިދިނެވެ.\n"އަހަރެން ހީކުރީ ޒައިދަކީ، ރަނގަޅު މީހެއްކަމަށް. ލިއަމް ނައިމަ އަހަރެން ހިތާ ދެކޮޅަށް ޒައިދާ ކައިވެނި ކުރީ އެކުގައި އުޅެން ފެށުމުން ފަހުން ހުރިހާކަމެއް ވެސް ރަނގަޅުވާނޭކަމުގެ އުންމީދުގައި. އެކަމަކު..." ސާރާ ވާހަކަ ހުއްޓައިލިއެވެ. ރޮވެން ފެށުނީތީއެވެ. ހިތްވަރު ކޮށްފައި އަނެއްކާވެސް އޭނާ ވާހަކަ ކުރިއަށް ގެންދެވޭތޯ އުޅުނެވެ. ޒައިދުގެ އަނިޔާވެރިކަން ފެށިގެން އައި ގޮތާ މިއަދާ ހަމަޔަށް ޒައިދު އޭނާއާ ދޭތެރޭ ކަންތައް ކުރި ގޮތް ކިޔައިދިނެވެ.\n"އަހަރެން ބޭނުންވި ސާރާ ކައިރިއަށް ވީ އެންމެ އަވަހަކަށް ދާން. އެކަމަކު ތަޤުދީރު އެކަމަށް ތަން ނުދިނީ." އިރުކޮޅެއްގެ ހަމަހިމޭން ކަމަކަށް ފަހު ލިއަމް އޭނާ އާ މެދު ކަންތައް ވީގޮތް ސާރާއަށް ކިޔައިދޭން ފެށިއެވެ. އެ ވާހަކަތައް އަޑު އަހަރެން ހުރި ސާރާއަށް ހީވީ އޭނާގެ ހިތުގައި މީހަކު ވިކައިގެން ހެންނެވެ. ހިތަށް ވެރިވި މާޔުސްކަމާއެކު، އެތެރެހަށީގައި އުފެދިގެންދިޔަ ތޫނު ރިހުމުގެ ސަބަބުން އޭނާއަށް ކޮޅަށް ހުންނަން ދަތިވެ ފާރުގެ އެހީ ހޯދައިލެވުނެވެ.\n"އަހަރެން ސާރާ މަތިން ހަނދާން ނައްތައެއް ނުލަން. ސާރާއާ ނުލާ މި ހޭދަވި ދުވަސްތަކުގައި ކެތްތެރިކަމުގެ ހަޤީޤީ މާނަ އަހަންނަށް ދަސްވި. އިމާންތެރިކަން އިތުރުވި. އަހަރެން ސާރާ ނުލިބުމުން އިންތިހާ ދެރަވި. އެކަމަކު އެކަމާ ޝަކުވާކޮށް ރުއިމުގެ ބަދަލުގައި އަހަރެން ހިތްވަރު ހޯދީ ދުޢާއިން.. ސާރާއަށް އެނގޭތަ؟ އަހަރެން އިސްލާމް ވީ ވެސް ޕާކިސްތާނުގައި. އެ ދަތުރަކީ އަހަރެންގެ ހަޔާތުގައި އައި އެންމެ އުފާވެރި އަދި އެންމެ ހިތްދަތި ދަތުރު... އަހަރެން އިސްލާމްވުމުން އަހަރެންގެ އެންމެ ގާތް ރަޙުމަތްތެރިޔާ އެރިކް ވެސް އަހަންނާ އޮތް ގުޅުން ކަނޑައިލި. އަހަރެންގެ މަންމަ ވެސް. އެކު އުޅުނު އެންމެންގެ ނަފުރަތު އަހަންނަށް އަމާޒުވެގެން ދިޔަ. އަހަރެން ހިތްވަރު ހޯދީ ދުޢާ ކޮށްގެން. އަހަރެން ޔަޤީން ކުރީ އެ ކަންތައްތައްކުގެ ސަބަބުން އަހަރެންގެ އީމާންތެރިކަން ވަރުގަދަވެގެން ދާނޭ ކަމުގައި. އެއީ އިމްތިޙާނެއް ކަމުގައި. " ލިއަމް ވާހަކަ މެދުކަނޑައިލިއެވެ. ފާއިތުވެދިޔަ ދުވަސްތަކުގައި އޭނާ އުޅުނު ޙާލު މޮޅަށް ދެނެވޮޑިގެންވާނީ ﷲ އެވެ.\nސާރާގެ ހިތުގައި އުފާވެރި ކަމުގެ ރާގެއް ކުޅެވުނެވެ. ލިއަމް އިސްލާމްވީ ޚަބަރު ލިބިފައެވެ. އަނެއްކާވެސް ވެރިވެގެންދިޔައީ ހަމަހިމޭން ކަމެކެވެ.\n"ސާރާ. އަހަންނާ އިންނާނަންތަ؟" އެ ހަމަހިމޭންކަން ފޫދުއްވައިލަމުން ލިއަމް އަހައިލުމާއެކު ސާރާއަށް އިސްއުފުލާލެވުނެވެ. އެ ހިނދު އެއަށް އާއެކޭ ބުނުމަށް އޭނާގެ ޒަމީރު ގޮވަން ފެށިއެވެ. ކުއްލިއަކަށް ލިއަމް އެ ފަދަ ސުވާލެއް ކުރުމުން ސާރާއަށް ސިހުން ވެސް ލިބުނެވެ.\n"އިއްދައިގެ ފަހުން ޖަވާބެއް ދޭނަން. އަހަރެން ދެން ޒައިދާ އެކީ އުޅޭކަށް ބޭނުމެއް ނޫން،" ސާރާގެ ތުންފަތް މަތީގައިވަނީ ލުއި ހިނިތުންވުމެކެވެ.\n"ސާރާ ޕާކިސްތާނަށް ގޮސް ހުރިހާ ވާހަކައެއް ކިޔައިދީ... އަހަރެން މިހާރު ނެރެން މިއުޅޭ ފޮތް ނިންމާލުމަށްފަހު ސާރާ ކައިރިއަށް ދާނަން. ގޮސް ކައިވެންޏަށް އެދޭނަން. އަހަރެން ދުޢާ ކުރާނަން އަހަރެމެން ދެމީހުންގެ ދެމެދަށް އެއްވެސް ހުރަހެއް ނައިސް ހުރިހާ ކަމެއް ވެސް ރަނގަޅަށް ދޭތޯ" ލިއަމް ބުނެލިއެވެ. ލިއަމްގެ ވާހަކަތަކުން ހިންހަމަ ޖެހުނު ސާރާގެ ސިކުނޑީގެ ދޮރުފަތުގައި ޓަކި ދިނީ ޒައިދު އޭނާއާ ދިމާލަށް ބުނެފައިވާ ބަސްތަކެވެ.\n"ޒައިދު އަހަންނާ އިނީ ލިއަމްގެ ކިބައިން ބަދަލު ހިފަންތަ؟ ލިއަމަށް ކުރިން ޒައިދު އެނގޭތަ؟" ސާރާގެ ސުވާލާއެކު ލިއަމަށް ސާރާއަށް ބަލައިލެވުނެވެ. އޭރު ސާރާ ހުރީ އޭނާއަށް ނަޒަރު ހުއްޓާލައިގެންނެވެ.\n"ޒައިދު އެހެން ވެސް ބުނިތަ؟" ލިއަމަށް އަހައިލެވުނީ އެހެންނެވެ. ނުތަނަވަސް ކަމާއެކު އޭނާ ސާރާއަށް ބަލައިލިއެވެ.\n"ޖެސިކާ..." ލިއަމްގެ ދުލުން އެ ބަސް ބޭރުވެގެން ދިޔުމާއެކު ސާރާއަށް ވެސް އެނަން ކިޔައިލެވުނެވެ.\n"އާނ. އެ ޖެސިކާ. އޭނަ އާ ލިއަމްމެންނާ ކޮންމެ ގުޅުމެއްތަ؟" ސާރާ އަހައިލިއެވެ.\n"ޖެސިކާ ދޯ! އެއީ ޒައިދުގެ ލޯބިވެރިޔާ. ކްލަބެއް ތެރެއިން ފެނިފަ އަހަންނަށް ޖެސިކާ ކަމުދިޔައީ. އެތަނުން އަހަރެން އޭނަ އާ ވަހަކަ ދައްކަން ފެށީ. އެހެން އުޅެމުން އަހަރެން ޖެސިކާ އާ ލޯބީގެ ގޮތުން ގުޅުނީ. އަހަންނާ ރައްޓެހިވެފަ ޖެސިކާ ޒައިދާ ރުޅިވީ. އޭނަ ޤަބޫލު ކުރަނީ އަހަރެން ޖެސިކާ ޖަހައި ގަތީކަމަށް. އޭނަ އެހެން އުޅެން ފެށީމަ، އަހަރެން ވެސް ޖެސިކާ ގާތް ކުރީ" ލިއަމް ކުރު ގޮތަކަށް ކިޔައިދިނެވެ. މާ ބޮޑު ތަފްސީލް ސާރާއަށް ދޭކަށް އޭނާގެ ހިތެއް ނޭނދުނެވެ. އިރުކޮޅަކު އެ ފަދަ ވާހަކަ ތަކެއްގައި ދެމީހުން ތިއްބެވެ.\nސާރާގެ ފޯނު ނެތުމާއެކު އޭނާ ލިއަމްގެ ފޯނުން ސަލްމާގެ ނަންބަރަށް ދެފަހަރަކު ގުޅިއެވެ. ސަލްމާ ފޯނެއް ނުނަގައެވެ.\nއިއްދައިގެ މުއްދަތުގައި ސާރާގެެ މައްޗަށް ޒައިދުގެ ޙައްގު އޮންނާނެތީ ސާރާ ޒައިދާ ބައްދަލުކުރިއެވެ. އެ ދެމީހުން ފެނުމާއެކު ރައްދުވީ ޒައިދުގެ މަލާމާތުގެ ބަސްތަކެވެ. ޒައިދު ބުނީ އޭނާއަށް ލިއަމްގެ ގަނޑުކޮޅުތައް ފެނުނު ކަމުގައެވެ. އަދި ދުޢާ ކޮށްގެން ލިއަމަށް ސާރާ ކާމިޔާބު ނުވި ކަމުގައެވެ، ސާރާ ލިއަމަށް ލިބުނީ އޭނާ ދޫކޮށްލުމުން ކަމުގައެވެ. ދެމީހުން އަނބުރާ ދިޔައީ ޒައިދާ މެދު ހިތާމަ ކުރާ ޙާލުގައެވެ.\nއެދުވަހުގެ ބާކީ ވަގުތުގައި ލިއަމް އުޅުނީ ސާރާ ޕާކިސްތާނަށް ފޮނުވާލުމުގެ ތައްޔާރީތައް ކުރުމަށެވެ. އުނދަގުލަކާ ނުލާ އޭގެ އަނެއް ދުވަހަށް ފްލައިޓް ޓިކެޓް ހަމަޖެހުނެވެ.\nޖެހިގެން އައި ދުވަހު ސާރާ އެއާރޕޯޓަށް ލައިދޭން ލިއަމް ދިޔައެވެ. ސާރާ ޗެކިން ވަން ދެން ލިއަމް މަޑުކޮށްލައިގެން ހުއްޓެވެ. އޭނާ ހިނގައިގަތީ ސާރާ ޑިޕާޗާ ހޯލް ތެރެއަށް ވަނުމުންނެވެ.\nފްލައިޓުން ފައިބައިގެން ލަގެޖް ހިފައިގެން ސާރާ އެރައިވަލް ގޭޓާ ދިމާލަށް މިސްރާބުޖެހިއިރު އޭނާގެ ހިތް އާދަޔާ ޚިލާފް ބާރުމިނުގައި ތެޅެމުން ދިޔައެވެ. ޓެކްސީއެއް ނަގައިގެން ގެއާ ދިމާލަށް ހިނގައިގަތް އިރު މަންމަ މެންގެ އަމަލުތައް ހުންނާނީ ކިހިނެއްކަން ނޭނގޭ ޙާލު އޭނާ ވަނީ ކަންބޮޑުވެފައެވެ.\nޓެކްސީ ގެ ކައިރިއަށް ހުއްޓުނުއިރު ވެސް ސާރާއަށް ނޭނގުނެވެ. ހޭވެރިކަން ވީ ޑްރައިވަރު ވާހަކަ ދެއްކުމުންނެވެ. ސާރާ ލާރި ދީފައި ޓެކްސީއިން ފައިބައިގެން ގެއަށް ވަންނަން ހިނގައިގަތީ ފޮށި ހިފައިގެންނެވެ. އެއީ ލިއަމް އޭނާގެ ހެދުންތައް އަޅަން ދިން ފޮއްޓެވެ. އެތެރެއަށް ވަތް އިރު ފާރޫޤާ ސަލްމާ އާއި ދެމީހުން ތިބީ އުނދޯލީގައެވެ. ސާރާ ފެނުމާއެކު ސަލްމާ ފުންމައިގެން ތެދުވިއެވެ. ފާރޫޤުވެސް ހައިރާން ކަމާއެކު ސާރާއަށް ބަލައިލިއެވެ.\nމަންމަ ފެނުމާއެކު ސާރާއަށް ރޮވުނީއެވެ. ފޮށި ހުރިތާ ބަހައްޓާފައި ގޮސް ސަލްމާ ގައިގައި ބައްދައިލި ސާރާއަށް ބާރަށް ރޮވިއްޖެއެވެ. ވީ ގޮތާ ބެހޭގޮތުން ސުވާލުކުރަމުން ޒައިދާ ބެހޭ ގޮތުން ސަލްމާ ސުވާލުކުރިއެވެ.\n"ސާރާ ކިހިނެއްވީ؟ ކޮބާ ޒައިދު" ޒައިދު ފެނޭތޯ ސަލްމާ ދޮރާ ދިމާލަށް ވެސް ބަލައިލިއެވެ.\nފާރޫޤު ވެސް ސާރާގެ ބޮލުގައި ފިރުމައިލިއެވެ. ސާރާ ހަމައަކަށް އެޅިލުމާއެކު، ސަލްމާ ސާރާގެ ފޮށިހިފައިގެން ގޭތެރެއަށް ހިނގައިގަތެވެ. ފާރޫޤުވެސް އެ ދެމީހުން ފަހަތުން ހިނގައިގަތެވެ. ސާރާ އިށީނީ ސޯފާގައެވެ. ހިތްވަރުކޮށްފައި ސާރާ ޒައިދު އޭނާ ވަރިކުރި ވާހަކަ ބުނެލިއެވެ. ސަލްމާއަށް ލިބުނު ސިހުމުގައި ކީކޭ ހޭ އަހައިލެވުނެވެ.\n"ސާރާ އުޅޭ ގޮތުންނޭ އެހެން އެވީ. އަބަދު ޝަކުވާ ކުރަން ވޭތަ؟" ދެވަނަ ސިކުންތުގައި ސަލްމާގެ ނުރުހުމުގެ ބަސްތައް ސާރާއަށް އަމާޒުވެގެން ދިޔައެވެ.\n"ދެން ނޭނގެ މި ހިސާބުގަނޑުގެ މީހުން ދައްކާނެ ވާހަކަ އެއްވެސް. ކައިވެނި ކޮށްގެން ދެ ތިން މަސް ނުވެ ތިއައީ ވަރިވެގެން" ސަލްމާ އަނެއްކާވެސް ބުނެލިއެވެ. ފާރޫޤު އިޝާރާތުން މަޑު ކުރުމަށް އެދުނު ނަމަވެސް ސަލްމާ ހުރީ އެއަށްވުރެ ބޮޑަށް ހިންހަމަ ނުޖެހިފައެވެ.\n"ސަލްމާ އެހަށް މަޑުކޮށްބަލަ. ވީ ގޮތް ސާރާ ގާތުން އޮޅުން ފިލުވަބަލަ" ދަރިފުޅުގެ މޫނުމަތިން ފެނުނު މާޔޫސްކަމުން އޭނާއަށް ކޮންމެވެސް އެއްޗެއް ފަހުމްވެގެން ދިޔައެވެ. ޒައިދާ ކައިވެނި ކުރުވުމަކީ އަނެއްކާ އެ ދެމީހުންނަށް ހެދުނު ގޯހެއް ހެއްޔެވެ؟ ފަށައިގެން ކަންތައް ވީ ގޮތް ކިޔައިދިނުމަށް ފާރޫޤު އެދުނެވެ. ހިތްވަރުކޮށްފައި ސާރާ ހުރިހާ ވާހަކައެއް ކިޔައިދޭން ފެށިއެވެ. އޭނާ ހަމަ އެކަނި ސިއްރު ކުރީ ލިއަމްގެ ވާހަކައެވެ.\n"އެކަމަކު ޒައިދު އެހެން ކަންތައް ކުރަންވީ ސަބަބެއް ވެސް އޮންނާނެއެއްނު. ގައިމު މި ކޮޅުގަ އުޅުނުއިރު ކިހާ ރަނގަޅަށް ވާހަކަ ވެސް ދެއްކީ" އެ ވާހަކަތައް ގަބޫލުކުރަން ސަލްމާއަށް އުނދަގޫވިއެވެ. ފަޒީލާއަށް ގުޅާފައި ސަލްމާ އެ ވާހަކަ ކިޔައިދިނީ އެމީހުންނަށް އެއްވެސް ވަރެއްގެ ހަޤީގަތެއް އެނގޭތޯއެވެ. އޭރު އޭނާއަށް ނޭނގުނު ކަމަކީ ޒައިދު ސާރާއާ ގުޅޭ ދޮގު ވާހަކަތަކެއް ފަޒީލާ މެން ގާތު ދައްކާފައިވާކަމެވެ.\n"އަހަންނަށް ގުޅާނެ ކަމެއް ނެތް. ޒައިދު ގާތުން ވަރިވީ ސާރާ އަމިއްލައަށް. ކެނޑި ނޭޅި ވަރިކުރަން ކިޔަންޏާ އޭނައަށް ވެސް ކެތެއް ނުވާނެއެއްނު. އެވަރު ނުވެގެން އެކަނި މާ އެކަނި ގެއިން ނުކުމެގެން ދިޔައީ. މީގެ ފަހުން އަހަރެން ބޭނުމެއް ނޫން ސަލްމާމެންނާ އެއްވެސް ގުޅުމެއް ބާއްވާކަށް" ފަޒީލާ ރުޅި އައީ ސާރާ ދެކެއެވެ. ސަލްމާއަށް އިތުރު އެއްޗެއް ނުބުނެވި އުޅެނިކޮށް ފަޒީލާ ފޯނު ކަނޑައިލިއެވެ.\n"ފަޒީލާ ބުނީ ސާރާ ކިޔާ ވަރުންނޭ ޒައިދު ސާރާ ވަރިކުރީ. ސާރާ އަމިއްލައަށޭ ގެއިން ނުކުމެގެން ދިޔައީ ވެސް" ސަލްމާއަށް ހުރި އޮޅިފައެވެ. ސާރާއަކީ އެއް އިރެއްގައި ވެސް އެފަދައިން ދޮގެއް ހެދި ކުއްޖެއް ނޫނެވެ. ފަޒީލާގެ ވާހަކަތަކުން ޤަބޫލުކުރާނީ ކާކު ދައްކާ ވާހަކައެއް ކަމެއް އޭނާއަކަށް ނޭނގުނެވެ.\nސާރާ އައިތާ ހަފްތާއެއްގެ ތެރޭގައި ފާރޫޤު ވަޒީފާއިން ވަކިކުރިއެވެ. އެހެންނަމަވެސް ﷲގެ ރަޙްމަތާއެކު ފާރޫޤަށް އެހެން ތަނަކުން ވަޒީފާ ހަމަޖެހުނެވެ. ސާރާ އިންތިޒާކުރީ ލިއަމް އަންނާނޭ އިރަކަށެވެ. ސަލްމާމެން ކަންބޮޑުވީ ސާރާއަށް ދެން ރަނގަޅު ހުށައެޅުމެއް ނުލިބިދާނެތީއެވެ. ސާރާއަކީ އަދި ޒުވާން ކުއްޖެކެވެ. ދިރިއުޅުމެއް ނުފަށާ އެހެނެއް ނުހުރެވޭނެއެވެ.\nސާރާގެ ވާހަކަތައް ސަލްމާއަށް ޤަބޫލުކުރަން މަޖުބޫރުވިއެވެ. އޭނާގެ ދަރިފުޅު އެފަދައިން ދޮގު ނުހަދާނެކަމުގެ ޔަޤީންކަން އޮތީތީއާ ވެސް އެކުގައެވެ. މަންމަގެ ފަރާތުން ސާރާއަށް އޯގާތެރިކަން ލިބެން ފެށުމުން އޭނާގެ ހިތް އުފަލުން ފުރުނެވެ. މިހާރު އެންމެ އިންތިޒާރު ކުރެވެނީ ލިއަމް އަންނާނެ އިރަކަށެވެ. އޭނާ ޕާކިސްތާނަށް އައި ފަހުން ލިއަމް މެސެޖެއް ކޮށްލީ ދެފަހަރަކުއެވެ.\nދުވަސްތައް ފާއިތުވަމުން ގޮސް އިއްދައިގެ ދުވަސްތައް ވެސް ހަމަ ވެއްޖެއެވެ. ބަދިގޭގައި އުޅެފައި ސާރާ ކޮޓަރިއަށް ދިޔައީ ފެންވަރާލުމުގެ ބޭނުމުގައެވެ. ފޯނެއް މެސެޖެއް އައުމާއެކު ސާރާ ބަލައިލިއެވެ.\n"ޓެރެސް ބަލައިލައްޗޭ" މެސެޖުގައި އޮތީ ހަމައެކަނި އެހެންޏެވެ. ހިތް އަވަސްވި ސާރާ ނުކުމެ ޓެރެސްއަށް ވަށައިގެން ބަލައިލިއެވެ. ޖެހިގެން ހުރި ގެއަށް ވެސް ނަޒަރެއް ދިނެވެ. އޭނާއަށް ލިއަމެއް ނުފެނުނެވެ. އެއްލި ކަޅިއަކުން ޓެރެސްގައި އޮތް ގަނޑުކޮޅު އޭނާގެ ލޮލުގައި އަޅައިގަތެވެ.\n"ސާރާ އަހަރެން މި ހުރީ ޕާކިސްތާނުގަ. އިންޝާ ﷲ ވަރަށް އަވަހަށް ތި ގެއަށް ދާނަން" ލިޔެފައި އޮތެވެ. ސާރާއަށް ހިނިތުން ވެވުނެވެ.\nރަމަޟާން މަސް ކައިރިވަމުން އަންނާތީ ސާރާ އިހުނަށްވުރެ އަޅުކަންތައް ގިނަ ކޮށްލިއެވެ. ކޮންމެ ނަމާދެއްގެ ފަހުގައި އޭނާ ﷲ އަށް ޙަމްދުކުރެއެވެ. އޭނާއަށް އެންމެ ރަނގަޅު ގޮތް މިންވަރު ކޮށްދެއްވުން އެދި ދުޢާ ކުރެއެވެ.\nއިޝާނަމާދު ކޮށްލައިގެން ޤުރުއާން ކިޔަވާލުމަށްފަހު ސާރާ ތިރިއަށް ދިޔައިރު މަންމަ ސަލްމާއާއި ބައްޕަ ފާރޫޤު ވާހަކަ ދައްކަން ތިއްބެވެ. އޭނާ ވެސް ގޮސް ސޯފާއެއްގައި އިށީނެވެ. ދެކެވެމުން ދިޔައީ ރަމަޟާން މަސް ކައިރިވަމުން އަންނާތީ މުޅި ގޭތެރެ ސާފުކޮށްލުމުގެ ވާހަކައެވެ. މިހާރު ރަމަޟާން މަސް ފެށެން އޮތީ ހަފްތާއެއް ހާ ދުވަހެވެ\n"އަހަރެން އެންމެ ކަންބޮޑު ވަނީ ސާރާއަށް އިތުރު ހުށައެޅުމެއް ނުލިބިދާނެތީ. "\nކައިވެންޏަށް ފަހު ވަރިވާ އަންހެން ކުދިންނާމެދު އެ ހިސާބުގަނޑުގެ މީހުންގެ ވިސްނުން ހުންނަނީ ވަރަށް ކޮށިކޮށެވެ. ސަލްމާ ބަލައިލީ ސާރާއަށެވެ. އޭނާ ދެން ދުވަހަކު ވެސް ސާރާއަށް ކަމަކަށް މަޖުބޫރެއް ނުކުރާނެއެވެ. އިތުރު ހުށައެޅުމެއް ލިބުނަސް އޭނާ އެއައިގެން ކުރިއަށް ދާނީ ސާރާގެ ވިސްނުން ހުރި ނެތް ގޮތެއް ބެލުމަށްފަހުއެވެ. މި ވީ ދުވަސްތަކުގައި ސަލްމާވެސް އަޅުކަމާއި ގާތްވެލުމުގެ ނަތީޖާއެއްގެ ގޮތުން އޭނާގެ އީމާންތެރިކަން ވަނީ ވަރުގަދަވެފައެވެ. ހުރިހާ ކަމެއްގައި ﷲ އަށް އިތުބާރުކުރުމަށް އޭނާއަށް ދަސްވިއެވެ.\nސާރާ އޭނާއަށް މިރޭ އެއްލި ގަނޑުކޮޅަށް ބަލަހައްޓައިގެން އޮތް ލިއަމްގެ ތުންފަތްމަތީގައި ވަނީ ނުފިލާ ހިނިތުންވުމެކެވެ. އޭގައި އޮތީ ލިއަމް އެ ގެއަށް ކައިވެންޏަށް އެދި އަންނާނީ ކޮން އިރަކުތޯ އަހާފައެވެ.\nއޭނާއަށް އެ ގެއަށް ގޮސް ސާރާގެ ބައްޕައާ ކުރިމަތި ލުމުގެ ހިތްވަރެއް ނުލިބުނެވެ. ﷲ ގެ ހަޟްރަތުގައި އޭނާ ދުޢާ ދެންނެވީ އެކަންތައް އޭނާއަށް ފަހި ކޮށްދެއްވުން އެދިއެވެ. ފަސޭހަ ކޮށްދެއްވުން އެދިއެވެ.\nއިސާހިތަކު ރޯދަމަސް ވެސް ފެށިއްޖެއެވެ. ރޯދައަށް ހުންނަން ވުމުން ފުރަތަމަ ދެ ދުވަހު ލިއަމަށް ތަންކޮޅެއް އުނދަގޫވިއެވެ. އޭނާ ޙަޔާތުގައި ދުވަހަކު ވެސް ރޯދައެއް ނުހިފައެވެ. ކެތްތެރިކަން އިސްކުރަމުން އޭނާ ﷲ މަތިން ހަނދުމަކޮށް ރޯދައިގެ މަތިވެރި ސަވާބާ ދަރުމައިގެ މަތިން ހަނދާންކުރުމުން ފަސޭހަވިއެވެ.\nރޭގަނޑު ތަރާވިސް ކޮށްގެން ގެއަށް އައިސް ލިއަމް އެނދުގައި އޮށޯވެލީ ކުޑަކޮށް ވަރުބަލި ފިލުވާލުމުގެ ބޭނުމު ގައެވެ. ދެވަނަ ސިކުންތުގައި އޭނާ އެނދުގައި އިށީނދެ ނުތަނަވަސްކަމާއެކު ނިތުގައި ފިރުމާލިއެވެ. ކޮންމެ ގޮތެއް ހަދާފައިވެސް އޭނާ މިއަދު ސާރާމެން ގެއަށް ދާނެއެވެ. ހިތް އަވަސްވި ލިއަމަށް ނިތުގައި އަތް ޖައްސާލެވުނެވެ. އޭރު ނިތްކުރިމަތިން ކޮންމެވެސް ވަރަކަށް ދާ ހިއްލާލާފައި ހުއްޓެވެ. މާ ބޮޑަށް ހާސްވީ ކަންނޭނގެއެވެ.\nއިސްތަށިގަނޑު ރީތިކޮށްލަމުން ލޯގަނޑު ކައިރިއަށް ހުއްޓިފައި ލިއަމް އޭނާގެ އަމިއްލަ ސޫރައަށް ބަލައިލިއެވެ. އެއަށްފަހު އޭނާ ފުންނޭވާއެއް ދޫކޮށްލިއެވެ.\nގެއިން ނުކުމެގެން ސާރާމެން ގެއަށް މިސްރާބުޖެހި ލިއަމް ސާރާއަށް މެސެޖްކޮށްލިއެވެ. އެގެއަށް ގޮސް ގޭޓު ހުޅުވާލަމުން ސަލާމް ގޮވައިލިއެވެ. ދެ ފަހަރަކު ސަލާމް ގޮވާލިތަނާ ގޭ ތެރޭން ކޮންމެވެސް މީހަކު ސަލާމް ބަލައިގަނެފިއެވެ. ފިރިހެނަކަށް ވުމުން އެއީ ސާރާގެ ބައްޕަ ކަމުގައި އޭނާ ޔަޤީން ކުރިއެވެ. އަތް ފައި ފިނުވުމާއެކު ލިއަމަށް އަނެއްކާވެސް ފުންނޭވާއެއް ދޫކޮށްލެވުނެވެ.\nއެ މީހާ ގޭ ދޮރުން ބޯ ދިއްކޮށްލުމަށްފަހު އެތެރެއަށް ވަނުމަށް އިޝާރާތްކޮށްލުމުން ލިއަމް ދެއަތް ދެއަތާ މޮޑެމުން އެތެރެއަށް ވަނެވެ. ލިއަމް ފެނުމާއެކު އެއީ ޕާކިސްތާނު ޒުވާނެއް ނޫންކަން ފާރޫޤު ދެނެގަތެވެ.\n"ކީއްކުރާ ކުއްޖެއް؟" ފާރޫޤު ވާހަކަ ދެއްކީ އިނގިރޭސިންނެވެ. ލިއަމަށް ބުނާނެ އެއްޗެއް ނޭނގުނެވެ. ފާރޫޤު ލިއަމަށް އެތެރެއަށް ވަނުމަށް ދަޢުވަތު ދިނެވެ. އޭރު ސަލްމާ ވެސް ކާކުހޭ ކިޔާފައި އެ ދިމާލަށް އާދެއެވެ.\nފާރޫޤު ލިއަމް ގާތު އިށީނުމަށް އެދުމުން ލިއަމް އިށީނެވެ. އޭނާގެ ނަޒަރު ހުއްޓުނީ ތިރިއަށް ފައިބަމުން ދިޔަ ސާރާއަށެވެ. ސާރާ ފޯނު އޮތީ ޗާޖަށް ޖަހާފައި ކަމުން އޭނާއަށް ލިއަމް މެސެޖު ކުރިކަމެއް ނޭނގެއެވެ.\nލިއަމް ފެނި އޭނާއަށް ފިޔަވަޅުތައް މަޑުޖައްސާލެވުނެވެ. ލިއަމް އޭނާގެ ނަޒަރު އަވަސް އަވަހަށް ސާރާއާ ވަކިކޮށްލަމުން ވާހަކަ ދައްކަން ތައްޔާރުވިއެވެ. ހިތާ ހިތުން ﷲ އަށް ދުޢާ ކުރެވުނީ އޭނާއަށް އެކަން ފަސޭހަ ކޮށްދެއްވުން އެދިއެވެ.\n"އަޅުގަނޑު މިއައީ... އަޅުގަނޑު މިއައީ..."ލިއަމަށް ވާހަކަ ކުރިއަކަށް ނުގެންދެވުނެވެ. އޭނާ ހުއްޓައިލިއެވެ.\n"އަޅުގަނޑު މިއައީ ސާރާގެ ކައިވެންޏަށް އެދިގެން..." އިރުކޮޅެއްގެ ހަމަހިމޭން ކަމަކަށްފަހު ހިތްވަރުކޮށްފައި ލިއަމް ބުނެލިއެވެ. ލިއަމް އެހެން ބުނި ވަގުތު ސާރާއަށް ދެލޯ މަރާ ބާރުކޮށްލެވުނެވެ. މަންމަމެންގެ އަމަލުތައް ހުންނާނީ ކިހިނެއްކަން ލަފާކޮށްލާކަށް އޭނާއަކަށް ނޭނގުނެވެ. މަޑުމަޑުން ލޯ ހުޅުވާލާ އެ މާހައުލަށް އޭނާ ބަލައިލިއެވެ. ސަލްމާއާއި ފާރޫޤާ ދެމީހުން ސިއްރު ނަޒަރެއް ބަދަލުކޮށްލިއެވެ.\n"ސާރާ އެނގެނީ ކިހިނެއް؟" ފާރޫޤުގެ ލޮލުގައި ސާރާ އަޅައިގަތުމާއެކު އޭނާ ބުނެލިއެވެ.\nސާރާ އައިސް ހުއްޓުމާއެކު ލިބުނު ހިތްވަރުގައި ލިއަމް، އޭނާ އިސްލާމްވި ގޮތާއި ސާރާ އެނގުނު ގޮތް ކިޔައިދޭން ފެށިއެވެ.\nސާރާގެ މޫނުމަތިން ފެނުނު އުފާވެރިކަމުގެ ސަބަބުން ފާރޫޤާ ސަލްމާ އާ ދެމީހުން އެ ކައިވެންޏަށް އެއްބަސްވިއެވެ.\nޖެހިގެން އައި ދުވަހު ރޯދަ ވިއްލުން ރޭވުނީ ގޭގެ ޓެރެސްމަތީގައެވެ. ލިއަމް އެގެއަށް ދިޔައީ ފާރޫޤުގެ އެދުމުގެ މަތިންނެވެ.\nއިފްތާރުގެ ވަގުތު މާ ގިނައިރުނުކޮށް ފާރޫޤާ ލިއަމާ ދެމީހުން ދިޔައީ މިސްކިތަށެވެ. ފާރޫޤުގެ އެދުމަށް ތަރާވީސް ދަމުވެސް ލިއަމް ކާން ދިޔައީ އެގެއަށެވެ. ކައިވެނީގެ ތާރީޚެއް ކަނޑައެޅުމުގައި ފާރޫޤު ލިއަމްގެ ޚިޔާލެއް ހޯދިއެވެ. ކައިވެންޏަށްފަހު ދިރިއުޅުން އިނގިރޭސި ވިލާތަށް ބަދަލުކުރަން ބޭނުންވާ ވާހަކަ ލިއަމް ބުންޏެވެ. އެކަމަކު ލިއަމް ބުނީ ސާރާ ބޭނުންވާނަމަ މިކޮޅުގައި އުޅެން ވެސް މައްސަލައެއް ނެތް ކަމުގައެވެ.\nސާރާއާއި ލިއަމްގެ ކައިވެނި ކުރެވުނީ ފިޠުރު ޢީދަށް ފަހުއެވެ. ކައިވެންޏަށް ފަހު ލިއަމާ ސާރާއާ ދެމީހުން ރާއްޖެ ގޮސްލަން ނިންމީ އެ ދުވަސްކޮޅު ރީމާގެ ކައިވެނި އޮތީތީއެވެ. ރާއްޖޭގައި ދެ ހަފްތާ ހޭދަ ކުރުމަށްފަހު ލިއަމާ ސާރާ އެނބުރި ޕާކިސްތާނަށް ދިޔައެވެ. އެއަށްފަހު ސާރާ ބަދަލުވީ ލިއަމާ އެކު އިނގިރޭސި ވިލާތަށެވެ.\nލިއަމާއެކު ޓެކްސީގައި ގެއާ ދިމާލަށް މިސްރާބުޖެހި ސާރާގެ ތުންފަތް މަތީގައި ވަނީ ހިނިތުންވުމެކެވެ. ކާރުގެ ފަހަތުގައި އިށީނދެގެން ތިބިއިރު ދެމީހުންގެ މޫނުމަތިން ވެސް ފެންނަނީ ހިންހަމަ ޖެހުމުގެ އަސަރެވެ.\n"ޑްރައިވަރ. ތަންކޮޅެއް މަޑުން" ދުވެލި ބާރުކޮށްލުމާއެކު ލިއަމަށް ބުނެވުނީ ސާރާއަށް ބަލައިލަމުންނެވެ.\n"އިންޝާ ﷲ. އަހަންނަކަށް ކަމެއް ނުވާނެޔޭ" ސާރާ ގާތަށް ހިނިއައެވެ. ގެއާ ހިސާބަށް އާދެވުމުން އެންމެ ފުރަތަމަ ފޭބީ ލިއަމެވެ. އެއަށްފަހު ސާރާ ފޭބިއެވެ. ފޮށިތައް ބައިލަދިނުމުން އެ އެއްޗެހި އެތެރެއަށް ވެއްދީ ލިއަމެވެ.\nގޭޓުން އެތެރެއަށް ވަނުމަށްފަހު ލިއަމް ސަލާމް ގޮވައިލިއެވެ.\n"ވަޢަލައިކުމް ސަލާމް." ސަލާމް ގޮވައިލި އަޑު އިވިފައި ޖަވާބު ދިނީ ފާރޫޤެވެ، އޭނާ ސޯފާއިން ތެދުވަމުން ދޮރުކައިރިއަށް ޖެހިލިއެވެ.\nސާރާއާ ލިއަމްފެނި ފާރޫޤަށް ސަލްމާއަށް ގޮވާލެވުނީ ވެސް ބާރަށެވެ. ފާރޫޤު ގޮވައިލިލެއް ބާރުކަމުން ސަލްމާ ތެޅެމުން ފޮޅެމުން ކިހިނެއްވީހޭ ކިޔާފައި ކޮޓަރިން ނުކުތެވެ. ސާރާމެން ފެނި އޭނާއަށް އެ ދިމާލަށް އަވަސް ފިޔަވަޅުތަކެއް އަޅައިލެވުނެވެ. ސާރާގެ ހަމަހަށް ދާ ބަނޑުފެނި އޭނާއަށް އެ ހިނިތުންވުން ފުޅާ ކޮށްލެވުނެވެ.\n"ނުވެސް ބުނެ ތިއައީ" ސަލްމާ ޝަކުވާ ކޮށްލިއެވެ. ސާރާ ބަލައިލީ ލިއަމްއަށެވެ.\n"ލިއަމް ބުނީ ނުބުނެ އައިމައޭ މަންމަމެންގެ މޫނުމަތިން ތި އަސަރު ފެންނާނީ" ސާރާ ހިނިތުންވެލަމުން ބުނެލިއެވެ.\nއެތެރެއަށް ފޮށިތައް ވެއްދުމުގައި ފާރޫޤު އެހީތެރި ވެދިނެވެ.\nއިނގިރޭސި ވިލާތުގައި އުޅުނުއިރު ވެސް ލިއަމްގެ މަންމަ ސާރާއަށް ވަރަށް ހެވެ. އެކަމަކު ސާރާ ބޭނުންވީ ވިހަން ޕާކިސްތާކަށް އަންނާށެވެ. ލިއަމް ވެސް އައިސް ސޯފާގައި ސާރާ ގާތު އިށީނެވެ.\n"އޯކޭތަ؟" އެ އަޑުގައި ކަންބޮޑުވުން ވިއެވެ. އެހާ ދިގު ދަތުރެއްކޮށްފައި ސާރާ އައުމުން އޭނާ ކަންބޮޑުވެ ހާސްވީއެވެ. ސާރާ ބަނޑުބޮޑުވި ފަހުން ލިއަމް ވަކިން ޚާއްސަ ސަމާލުކަމެއް ސާރާއަށް ދެއެވެ.\n"އެއްޗެއް ކައިލަން ވާނެއެއްނު" ސަލްމާ ބުނެލިއެވެ. ސާރާމެން ދެމީހުން ސަލްމާގެ ފަހަތުން ކާކޮޓަރިއާ ދިމާލަށް ހިނގައިގަތެވެ.\n"އަންނަ ވާހަކަ ނުބުނީމަ ނޭނގޭނެއެއްނު ރަނގަޅު އެއްޗެއް ވެސް ހަދައިލާކަށް. ރިހަ އާއި ބަތް ކެއްކީ މިއަދު"ސަލްމާ ސާރާއަށް ބަލައިލަމުން ބުނެލިއެވެ.\n"އެ ރަނގަޅުވާނެ" ސާރާ ބުނެލިއެވެ. ކައިގެން ސާރާއާއި ލިއަމާ ދެމީހުން ގަސްތުކުރީ އަރާމުކޮށްލުމަށް ކޮޓަރިއަށް ދާށެވެ. ސާރާ އަތްގަނޑުގައި ހިފައްޓައިގެން ސިޑިން އެރިއިރު ލިއަމް ސާރާގެ ފަހަތުގައި އޭނާގެ ހަށިފާރަވެރިއަކަށް ހުއްޓެވެ.\n"އަހަރެން ވެއްޓިދާނެހެން ހީވަނީތަ؟" ސާރާ ބުނެލިއެވެ. ލިއަމް ލުއި ހިނތުންވުމެއް ސާރާއަށް ހަދިޔާކޮށްލިއެވެ.\nޖެހިގެން އައި ހަފްތާގައި ސްކޭން ހައްދަން ޖެހޭތީ ޑޮކްޓަރަށް ދައްކަންވެގެން ހޮސްޕިޓަލަށް ސާރާ އާ ލިއަމް ދިޔައެވެ. މެމޯ ހައްދައިގެން ޑޮކްޓަރަށް ދައްކަން މަޑުކޮށްލައިގެން ތިއްބައި އެ ދިމާލުން ލާފައިދިޔަ ޒުވާނާ ސާރާގެ ލޮލުގައި އަޅައިގަތެވެ. ޔަޤީން ނުވެފައި އިން ކަހަލަ ގޮތަކަށް އިނދެފައި ސާރާ ލިއަމްގެ އަތުގައި ކޮށްޓައިލިއެވެ.\n"ކިހިނެއްވީ؟ ކަމެއް ބޭނުންވީތަ؟ ތަނަކަށް ތަދުވަނީތަ؟" ލިއަމް އަވަސް އަވަހަށް ސުވާލުކޮށްލިއެވެ. ސާރާގެ ދޫ ހަރަކާތެއް ނުކުރެއެވެ. އޭނާގެ ދުލުގައި ވަނީ ތަޅެއް ލެވިފައެވެ. ސާރާ އަތުގެ އިޝާރާތުން އޭނާ ބަލަން އިން މީހާ ލިއަމަށް ދައްކައިލިއެވެ.\n"ޒައިދު؟" ލިއަމަށް ސާރާއަށް ބަލައިލެވުނެވެ. އޭނާގެ މޫނުމަތީގައި ވަނީ ހައިރާންކަމެވެ. ޒައިދުގެ ސިފައަށް ބޮޑެތި ބަދަލުތަކެއް އައިސްފައި ވިޔެއް ކަމަކު އެ ދެމީހުންނަށް ވެސް އެއީ ކާކުކަން ވަކިކުރަން އެނގުނެވެ.\nއެމީހުންތިބި ދިމާ ކައުންޓަރު ކައިރިއަށް ގޮސް ޒައިދު މަޑުކޮށްލިއެވެ. އެތަނުގައި ހުރި އަންހެން ކުއްޖާއާ ވާހަކަ ދެއްކިއެވެ. ހީވާގޮތުން ކޮންމެވެސް މައުލޫމާތެއް ސާފުކޮށްލަނީއެވެ.\nއެނބުރިލި ޒައިދުގެ ލޮލުގައި ސާރާމެން އަޅައިގަތެވެ. ހިނދުކޮޅަކަށް މަޑު ޖެހިލި ނަމަވެސް ދެވަނަ ސިކުންތުގައި އޭނާ އިސްޖަހައިލަމުން ފިޔަވަޅުތައް ބާރުކޮށްލިއެވެ. އޭނާގެ މަޤްސަދަކަށްވީ އެތަނުން ދުރަށް ދިޔުމެވެ. ސާރާމެން ފެންނަ ހިސާބަށް އައުމަކީ އޭނާ ކުރަން ބޭނުންވިކަމެއް ނޫނެވެ.\n"ޒައިދު" ލިއަމް ތެދުވެލާ ގޮވައިލުމުން ލިއަމްގެ ބަހުގައި ކޮޅުފައިން ޖަހާފައި ދާކަށް ޒައިދަކަށް ނުކެރުނެވެ. އޭނާ އެނބުރުނު އިރު ލިއަމް އެކޭ އެއްގޮތަށް ސާރާ ވެސް ހުރީ ތެދުވެ ކޮޅަށެވެ. ލިއަމަށް ޒައިދަށް ގޮވައިލަން މަޖުބޫރު ކުރިވީ ޒައިދު ހުރި ގޮތެވެ. ވެދިޔަ ހުރިހާކަމެއް އެއީ ނިމުނުކަމެއް ކަމަށް ނިންމާ ލިއަމް އިސްވެ ވާހަކަ ދެއްކިއެވެ. އޭނާގެ ހިތް ޒައިދާ ވާހަކަ ދެއްކުމަށް ގޮވައިލީތީއެވެ. ޒައިދު އެނބުރިލަމުން އައިސް ސާރާމެން ކައިރިއަށް ހުއްޓުނެވެ. ސާރާގެ ބޮޑުވެފައިވާ ބަނޑު ފެނިފައި ޒައިދު ހިނދުކޮޅަކަށް މަޑުޖެހުނެވެ. އޭނާއަށް އެއްޗެއް ބުނާކަށް ވެސް ނޭނގުނެވެ. އެކަމަކު ދެވަނަ ސިކުންތުގައި އޭނާ ގަދަކަމުން ހިނިތުންވެލަން މަސައްކަތް ކުރިއެވެ. މާޒީގައި ހިފައިގެން އުޅެންޏާ ދުވަހަކުވެސް ކުރިއަކަށް ނުދެވޭނެއެވެ. މިހާރު އޭނާ ބޭނުންވަނީ މާޒީން ލިބުނު އިބްރަތްތަކުގެ އަލީގައި އޭނާގެ މުސްތަޤްބަލް އުޖާލާ ކުރާށެވެ.\n"ކިހިނެއް ވީ ޒައިދު؟ ލިއަމަށް ބުނެވުނެވެ. ސާރާއަށް ވެސް އަހައިލެވުނެވެ.\n"ބްރެއިން ކެންސަރ. ސްޓޭޖް 4" ވެރިވެގެންދިޔަ ހަމަހިމޭންކަމުގެ ހިނދުކޮޅަކަށްފަހު ޒައިދު ވާހަކަދެއްކިއެވެ. އެ މޫނުމަތިން ކޮންމެވެސް ވަރެއްގެ ނުތަނަވަސް ކަމެއް ވެސް ލިއަމަށް ފެނުނެވެ.\nބުނާނެ އެއްޗެއް ނޭނގި ސާރާއާ ލިއަމަށް ހުރެވުނެވެ.\n"ކިހިނެއްވީ؟ ތިހެން ނުބަލާ ހެހެ... އަހަރެން ހަމަ ރަނގަޅޭ އަލްޙަމްދު ﷲ. " ޒައިދު ކުޑަ ހިނދުކޮޅަކަށް ސާރާއަށް ބަލައިލިއެވެ. ދެވަނަ ސިކުންތުގައ ނިކަން އަވަސް އަވަހަށް އޭނާ ދުރު ބަލައިލިއެވެ. ސާރާއާ ވަކި ވީފަހުން ތިން އަހަރު ފާއިތުވެގެން ދިޔަ ނަމަވެސް އޭނާއަށް ސާރާ، ހަނދާންނައްތާލެވޭ ގޮތެއް ނުވެއެވެ. ސާރާގެ ގިނަ އެއްޗެހި ތަކެއް އަދިވެސް އޭނާގެ އަތުގައި އެބަ ހުއްޓެވެ. ޚާއްސަކޮށް ސާރާ އާ ލިއަމާ ދެމެދު ބަދަލުކޮށްފައި ހުރި ގަނޑުކޮޅުތަކެވެ. އޭގެން އޭނާއަށް ވެސް ފައިދާ ހުރި ގިނަ މައުލޫމާތުތަކެއް ލިބުނެވެ. ކެންސަރު ޖެހުމަށްފަހު އޭނާއަށް ހެޔޮ ވިސްނުން ލިބުނީތީ ﷲ އަށް ހަމްދުކުރިއެވެ. އެއީ އޭނާގެ ނަފުސު އިސްލާހުކުރަން ލިބުނު ފުރުސަތެއް ކަމުގައި ޒައިދު ގަބޫލުކުރިއެވެ. އޭނާއަށް ހިދާޔަތް ދެއްކެވީތީ އޭނާ ﷲއަށް އެތަކެއް ފަހަރު ޝުކުރު ވެރިވިއެވެ. ދުނިޔެއަކީ ވަގުތީ ތަނެއްކަމުގައްޔާއި، އެއީ އިމްތިޙާނުގެ ގޮވައްޗެއް ކަމުގައި އޭނާއަށް ޤަބޫލުކުރެވުނީ އެ ހިސާބުންނެވެ.\n"އަހަރެންގެ އަތުގައި ސާރާގެ އަމާނާތެއް އެބައޮތް. އިންޝާ ﷲ. ރައްދުކޮށްދޭނަން" ޒައިދު ބުނެލިއެވެ. އޭނާ ސާރާގެ އެއްވެސް އެއްޗެއް އުކައެއް ނުލައެވެ.\nއެހެން ތިއްބައި ފަޒީލާ އައެވެ. އޭނާގެ މޫނުމަތި ބަނަވެގެން ދިޔައީ ސާރާ ފެނިފައެވެ.\n"ދަނީ" ފަޒީލާ ބޭނުންވީ އަވަހަށް އެތަނުންދާށެވެ. ޒައިދު ހެދި ދޮގުތަކުގެ ސަބަބުން އަދިވެސް އޭނާގެ ހިތް ސާރާއަށް ސާފެއް ނޫނެވެ. އެ ހިނދު ހަޤީގަތް މަންމައަށް ކިޔައިދޭން ބޭނުންވި ޒައިދު ފަސްޖެހުނެވެ. އެއީ އެންމެ ރަނގަޅު ވަގުތަށް ނުވެދާނެޔޭ އޭނާއަށް ހީވީއެވެ.\n"މަންމާ... އަހަރެން ވަރަށް ބޮޑު ވާހަކައެއް ބުނަން ބޭނުން" ޒައިދު ވާހަކަ ފެށީ ގެއަށް ގޮހެވެ. ފަޒީލާ އަޑު އަހަން ފެށުމުން ޒައިދު ފެށިގެން ނިމެންދެން ހުރިހާ ވާހަކައެއް ފަޒީލާއަށް ކިޔައިދިނެވެ. އޭނާގެ ދެލޯ ހިނދުކޮޅަކަށް ފެންކަޅިވިއެވެ. ސާރާއާ މެދު ސަލްމާގެ ހިތުގައި އޮތް ނަފުރަތު ފިލައި އޭނާއަށް ހަމަޖެހުމުގެ ނޭވާއެއް ދޫކޮށްލެވުނެވެ. މިއަދު އެ ދަރިފުޅަށް އައި ބަދަލުތަކުގެ ސަބަބުން އޭނާ އުފާވިއެވެ.\n"މަންމާ... އަހަރެންނާ އަދި އެ ފެމެލީ ގުޅުން ބާއްވަން ބޭނުންނޫނަސް، މަންމަމެންނާ ގުޅުން ބޭއްވޭނެއެއްނު. އަހަރެން ބޭނުން މަރުވުމުގެ ކުރިން މަންމަމެން ކުރީގެ އެކުވެރި ގުޅުމަށް ދާން" ޒައިދު ބުނެލިއެވެ.\n"ތިހެން ބުނާކަށް ނުވާނެ ދަރިފުޅާ" ފަޒީލާ ޒައިދުގެ ގައިގައި ކުޑަކޮށް ބައްދައިލިއެވެ. އެ ދަރިފުޅުގެ އަޑުގައި ވި އަސަރުން އޭނާގެ މައި ލަގޮނޑިއަށް ކެތެއް ނުވިއެވެ.\nގޭތެރޭ ސޯފާތަކުގައި ތިބި ހަތަރު މީހުން ސިހުނީ ބަޔަކު ސަލާމް ގޮވައިލި އަޑު އިވިފައެވެ. ދޮރުމަތީގައި ތިބި ފަޒީލާމެން ފެނި ފާރޫޤަށް ވެސް ސޯފާއިން ތެދުވެވުނެވެ. ސަލްމާ ވެސް ހުރީ ބުނާނެ އެއްޗެއް ނޭނގިފައެވެ. އެހާ ދުވަސް ފަހުން ފަޒީލާ ފެނުމުން އޭނާއަށް އެތެރެއަށް ވަންނަން ދައުވަތު އަރުވަން ވެސް ހަނދާން ނެތުނު ފަދައެވެ.\n"ވައަލައިކުމް ސަލާމް" ޖަވާބު ދިނީ ލިއަމްއެވެ. ސާރާ ވެސް އަތުގައި އޮތް އާފަލު ތަށި ކުރިމަތީ ހުރި މޭޒުމަތީ ބަހައްޓަމުން ތެދުވަން މަސައްކަތް ކުރިއެވެ. ލިއަމް ސާރާގެ އެއް އަތުގައި ހިފަހައްޓާލަދީ އަނެއް އަތް އުނަގަނޑުގައި އަޅުވައިލަމުން ތެދުވަން އެހީތެރިވެ ދިނެވެ.\nފާރޫޤު، އެމީހުން އެތެރެއަށް ވަންނަން ދައުވަތު ދިނެވެ. ސަލްމާއާއި ފާރޫޤަށް ވެސް ޒައިދު ފެނި ލިބުނީ ކުއްލި ސިހުމެކެވެ. ޒައިދު ހުރީ އެކީ ހިކި އަނަރޫފަ ވެފައެވެ. ދެކޯތާފަތް ވަޅުޖެހިފައެވެ. ބޮލުގައި އިސްތައްޓެއް ނެތެވެ. ބުމައިގެ އިސްތަށިތައް ވެސް ހުރީ ފައިބައިފައެވެ. ކައިރިން ބަލައިލުމުން އެއްފިޔަތައް ވެސް ކުރުހެން ހީވެއެވެ. ހީވަނީ ފައިބާފައި ހުރި ހެންނެވެ.\n" މިއީ ސާރާގެ އަމާނާތެއް" ޒައިދު އޭނާގެ އަތުގައި އޮތް ލަކުޑި ފޮށި ދިއްކޮށްލަމުން ބުނެލިއެވެ. ސާރާއާ ލިއަމާ ދެމީހުން އެ ފޮށީގައި ހިފިއެވެ.\n"ޒައިދު. ކިހިނެއް..." ސަލްމާއަށް ޖުމުލަ ފުރިހަމައެއް ނުކުރެވުނެވެ.\nވާސިމު ކުރިއަށް ޖެހިލާ ސަލާމަށް އަތް ދިއްކޮށްލިއެވެ. އޭނާއަށް އެކުވެރިޔާ އާ މެދު ކަންތައް ކުރެވުނު ގޮތުން މާފަށް އެދުނެވެ. ޒައިދު އެ މީހުންނަށް ހުރިހާ ހަޤީގަތެއް ކިޔައިދީފި ކަމަށާއި އެކަމުގައި ސާރާގެ އެއްވެސް ކުށެއް ނެތް ކަމުގައި ބުނެލިއެވެ. ޒައިދު މާފަށް އެދުނެވެ. އޭނާ އިސްދަށަށް ޖަހައިލިއެވެ. ނޭފަތުން ފޭބި ލޭތަށް ތަޅުންގަނޑު މައްޗަށް ތިކިޖަހަން ފެށުމުން ލިއަމަށް ޒައިދަށް ގޮވައިލެވުނެވެ.\n"ޒައިދަށް ކިހިނެއްތަ ވީ؟" ފާރޫޤަށް އަހައިލެވުނީ ވާސިމު ދަރިފުޅު ގާތަށް ޖެހިލުމާއެކުގައެވެ.\n"އޯކޭ ވާނެ ބައްޕާ. މިއީ އާދައެއްނު" ޒައިދު ބުނެލިއެވެ. ސަލްމާ ފޮތިގަނޑެއް ހިފައިގެން އައިސް ތަން ސާފުކުރިއެވެ. ޒައިދަށް ޒިންކު ދައްކަން ވެގެން ސަލްމާ ދިޔުމާއެކު ވާސިމު ކުޑަ ގޮތަކަށް ޒައިދުގެ ހާލަތު ކިޔައިދިނެވެ. އެއީ ކީމޯތެރަޕީގެ އަސަރު ކަމުގައި ވެސް ބުނެލިއެވެ.\nއެނބުރި އައިސް ޒައިދު ބުނީ އޭނާއާ މެދު ކަންބޮޑު ނުވުމަށެވެ. އެއީ އޭނާއަށް ތެދުމަގު ލިބެން މެދުވެރިވި ސަބަބެއްކަމުގައެވެ.\nއެކުވެރިކަން ބަދަހިވެގެން ދިޔައެވެ. އެގޭގައި ވާހަކަ ދައްކައިލަން ތިބުމަށްފަހު ވާސިމުމެން ދިޔުމުން ސާރާ އެރީ މައްޗަށެވެ. ޒައިދު ދިން ފޮށި އެނދުމަތީގައި ބަހައްޓަމުން އޭނާ އެ ފޮށި ހުޅުވައިލިއެވެ. އޭގެ ތެރޭގައި އޮތީ ސާރާގެ ހެދުމަކާއި ލިއަމާ މެދު ބަދަލުކުރެވުނު ގަނޑުކޮޅުތަކެވެ.\nތުންފަތަށް ވެރިވި ލުއި ހިނިތުންވުމާއެކު އޭނާއަށް ލިއަމަށް ބަލައިލެވުނެވެ. ޒައިދަށްޓަކާ އޭނާ އިންތިހާ ދެރަވިއެވެ. އެކަމަކު ޒައިދަށް ހިދާޔަތް ދެއްކެވީތީ އޭނާ މިއަދު އުފާވިއެވެ. ﷲ އަށް ޙަމްދުކުރެވުނެވެ.\nއެ ހެދުން ނަގާ ނިއުޅުވާލުމުން އެއީ ޒައިދު ފޮރުވި ހެދުންކަން ސާރާއަށް ދެނެގަނެވުނެވެ.\n"މިހާރު މި ނުވެސް ލެވޭނެ. ހީވަނީ ބޮޑު ތާނގީއެއްހެން ދޯ" ސާރާ ހިނިގަނޑެއް ޖަހައިލިއެވެ.\n"ނޫނޭ ބޭބީ. ވަރަށް ރީތި. ބަނޑެއް ލީމަ އަދި މާ ރީތި. ވާނެ ދޯ ފުޓުބޯޅަ ޓީމެއް ހަމަކުރަން" ލިއަމް ސަމާސާ ކޮށްލަމުން ސާރާގެ ފަހަތުން ބައްދައިލިއެވެ.\n"ލިއަމް ކޮން އިރަކުންތަ އެއްކަލަ ކުންފުނި މީހުން ގުޅާނީ. މިއަދު އެ މީހުންނާ ވާހަކަ ދެއްކިންތަ؟" ސާރާ ސުވާލުކޮށްލިއެވެ. އޭނާ އެނބުރިލިއެވެ. ލިއަމްގެ މޭގައި އަތް ޖައްސައިލަމުން ސާރާ އަހައިލިއެވެ.\n"ބުނީ ގުޅާނަމޯ" ލިއަމް ބުނެލިއެވެ. އޭނާ އެދަނީ އޭނާގެ ފޮތް ކަމުގައި ވާ އަހަރެން އިސްލާމްވީ ކީއްވެ؟ އެ ފޮތް ނެރުމުގެ މަސައްކަތް ކުރަމުންނެވެ. ލިއަމް މީގެ ކުރިން ވެސް ދީނާ ބެހޭ ގިނަ ކަންތައްތަކެއް ރިސާޗް ހެދުމަށްފަހު ލިޔެ ފޮތްތައް ނެރިފައިވެއެވެ. އެ ފޮތްތަކަށް ހީވެސް ނުކުރާހަ ބޮޑު ތަރުޙީބެއް ލިބިފައިވެއެވެ. އޭނާގެ ފޮތްތައް މުޅި އިނގިރޭސި ވިލާތުގައި ވެސް މަޝްހޫރެވެ.\nއޭނާ މީގެ ތިން އަހަރު ކުރިން ނެރެން ގަސްތުކުރި އެ ފޮތް ނެރެން ލަސްވީ އެހެން ފޮތްތަކުގެ މަސައްކަތް ކުރަމުން އެ ފޮތް ލިޔުމުގެ މަސައްކަތް ކުރީތީއެވެ. އޭނާ ބޭނުންވީ އޭނާގެ ހަޔާތުގެ ހުރިހާ ކަމެއް ތަފްސީލުކޮށް ލިޔާށެވެ. ކާމިޔާބު ލިޔުންތެރިއަކަށް ވުމަށް ކުރަމުން އައި އުންމީދު ފުރިހަމަ ވުމާއެކު ލިއަމަށް ﷲ އަށް ޙަމްދުކުރެވުނެވެ. އޭނާ އެ ފޮތް ނެރެން ބޭނުންވީ ޕާކިސްތާނުގައި ކަމަށް ވުމާއެކު އެކީ ފޮތް ނެރުން ލަސްކޮށްލީއެވެ. އޭނާގެ ފޮތްތަކުގެ އެތަސް ހާސް ކޮޕީއެއް ވިކިފައިވެއެވެ.\nސާރާ ބުރުގާ ބޭލުމާއެކު ލިއަމަށް ސާރާގެ އިސްތަށިގަނޑުގައި އަތް ހިންގާލެވުނެވެ. އޭނާގެ ޚިޔާލަށް މީގެ3އަހަރު ކުރިން އެންމެ ފުރަތަމަ އޭނާ ޕާކިސްތާނަށް އައި އިރު ސާރާގެ އިސްތަށިގަނޑު ފެނުނު ގޮތް ސިފައެވެ. އޭނާގެ ތުންފަތް މައްޗަށް ބޭއިޚްތިޔާރުގައި ހިނިތުންވުމެއް ވެރިވިއެވެ.\n"ކިހިނެއްވީ ލިއަމް؟" ސާރާ އަހައިލިއެވެ.\n"އެނގޭތަ؟ އަހަރެންނަށް އެންމެ ފުރަތަމަ ސާރާ ފެނުނީ ކުޑަ ދޮރު ކައިރީ ބުރުގާ ނާޅާ ހުއްޓައެއް ވެސް ނޫނޭ. އަދި އެއްކަލަ ދުވަހު އެކްސިޑެންޓެއް ވާން އުޅެނިކޮށް މަގުމައްޗަކުން ވެސް ނޫނޭ" ލިއަމް ބުނެލިއެވެ. ސާރާގެ މޫނުމައްޗަށް ހައިރާންކަމެއް ވެރިވިއެވެ.\n"ދެން ކޮންތާކުން؟" ސާރާ އޭނާގެ ހަނދާނަށް އެހެން ކަމެއް އާދޭތޯ ވިސްނައިލިއެވެ.\n"އެހެރެ ޑްރެސިން ޓޭބަލް ކައިރީ ރީތިވާން ހުއްޓާ. ދެ ދުވަހު ދެކުނިން" ލިއަމް ހަނދާންކޮށްލިއެވެ. އެ ކޮޓަރީގެ ފަރުނީޗަރުތަކާއި ޑިޒައިނަކަށް އަދިވެސް ބަދަލެއް ނާދެއެވެ. އެތަން ހުރީ ހަމަ ހުރި ގޮތަށެވެ.\nސާރާ ސަމާސާއަކަށް ލިއަމްގެ ގައިގައި ޖަހައިލިއެވެ.\n"އޭރު އަހަންނަކަށް ނޭނގެޔޭ ސާރާ އުޅެނީ ބުރުގާ އަޅައިގެން ކަމެއް" ލިއަމް ހީގަތެވެ.\n"އަސްލޭ. އެހެން ނޫނީ ނުބަލާނަން" ލިއަމް ބުނެލިއެވެ.\n"ދޯ ޑެދީ ދޫނީ" ގުދުވެލާ ކޮޅަށް ހުރި ސާރާގެ ބަނޑުގައި ތުންފަތް ޖައްސައިލަމުން ލިއަމް ވާހަކަ ދެއްކިއެވެ. ދެމީހުންގެ ހުނުމާއެކު ކޮޓަރި ތެރޭގެ ހިމޭންކަން ފިލައިގެން ދިޔައެވެ.\nލިއަމްގެ ފޮތް ނެރެން ކުޑަ ހަފްލާއެއް ބޭއްވުނެވެ. ފޮތް ނެރެވިގެން ދިޔުމާއެކު އެ ފޮތް ފަތު އަޑު ކިޔާފައި ވިކެން ފެށިއެވެ. ގިނަ ގައުމުތަކުގައި ވިއްކުނެވެ.\nލިއަމް ގެއަށް އައި އިރު ސާރާ ހުރީ މޭޒުކައިރީގައެވެ. ކައިރިއަށް ޖެހިލުމާއެކު ސާރާ ނަގައިގެން ހުރި ފޮށި ލިއަމްގެ ލޮލުގައި އަޅައިގަތެވެ. އެއީ ޒައިދު ދިން ފޮއްޓެވެ. އޭނާ ވަނީ އޭނާގެ އަތުގައި ހުރި ގަނޑުކޮޅުތައް ވެސް އެ ފޮއްޓަށް އަޅާފައެވެ. ސާރާ އެ ގަނޑުކޮޅުތައް ކިޔަނީއެވެ. އޭނާ ސާރާގެ އަތުގައި މަޑުމަޑުން އަތް ޖައްސައިލިއެވެ. ސާރާލިއަމަށް ބަލައިލިއެވެ.\nދެމީހުން ޖެހިލީ ކުޑަ ދޮރު ކައިރިއަށެވެ.\n"ލިއަމަށް ހަނދާންވޭތަ؟ މި ދެ ކުޑަ ދޮރާ ދެ ޓެރެސްއާ؟" ސާރާ އަހައިލީ ލިއަމަށް ބަލައިލަމުންނެވެ.\n"ކިހިނެތް ހަނދާން ނެތޭނީ؟" ސާރާގެ ކޮނޑުގައި ދަތްދޮޅި ޖައްސައިލުމާއެކު ސާރާގެ ގައިގައި ފަހަތުން ބައްދައިލަމުން ލިއަމް ބުނެލިއެވެ. ސާރާ ލިއަމްގެ ކޯތާފތުގައި އޭނާގެ އަތް ޖައްސައިލިއެވެ.\n"އަހަންނަށް ސާރާ އެންމެ ފުރަތަމަ ފެނުނީ ވެސް ކުޑަ ދޮރުން ވިއްޔާ" ލިއަމް ބުނެލިއެވެ. އޭނާ ސާރާގެ މޫނަށް ބަލައިލިއެވެ. އަޅާފައިވާ ފިޔާތޮށިކުލައިގެ ބުރުގާ ސާރާއާ ވަރަށް ގުޅެއެވެ.\nދެ ހިތުގައި ވެސް ވަނީ އުފާވެރިކަމެވެ. ހަޔާތުގައި ދިމާވި ހުރިހާ އުނދަގޫ ކަމަކަށްފަހު ވެސް އެ ދެ މީހުން އެ ވަނީ މިއަދު ގުޅިފައެވެ. ﷲ އެވަނީ އެ ދެމީހުންގެ ދުޢާ އިޖާބަކުރައްވަވާފައެވެ. އުންމީދަކީ ޙަޔާތުގައި ދިމާވާ ކޮންމެ ކަމެއްގައި ދެމަފިރިން އެކުގައި ކުރިމަތިލުމެވެ.\nސާރާ ލިއަމަށް ބަލައިލިއެވެ. ލިއަމް ސާރާގެ އެއްފަރާތުގައި ހުއްޓިލަމުން އޭނާއާ ދިމާލަށް ސާރާ އަނބުރައިލިއެވެ. ސާރާ ހިނިތުންވެލިއެވެ. ލިއަމް ކަކޫ ޖައްސައިގެން އިށީނުމަށްފަހު ސާރާގެ ބަނޑުގައި ބޮސްދިނެވެ. އެއަށްފަހު ތެދުވެ ސާރާގެ ނިތުގައި އޭނަގެ ތުންފަތް ޖައްސައިލިއެވެ.


ތިބާ ގާތުގައި ކަމެއް ހިއްސާ ކުރާމީހާގެ ވާހަކަ ކަނުލާ އަޑުއަހާށެވެ. | Jazeera\tތިބާ ގާތުގައި ކަމެއް ހިއްސާ ކުރާމީހާގެ ވާހަކަ ކަނުލާ އަޑުއަހާށެވެ. - Jazeera\nތިބާ ގާތުގައި ކަމެއް ހިއްސާ ކުރާމީހާގެ ވާހަކަ ކަނުލާ އަޑުއަހާށެވެ.\nހަމްދޫން ރަޝީދު May 18, 2019 257 views0\nދުނިޔެއަކީ ވަގުތީ އުފަލެކެވެ. އެއް ބަޔަކު ފައިސާވެރިންނަށްވެ އަނެއް ބަޔަކު އުޅެނީ އަނގަޔާ އަތާ ދިމާ ނުވެގެނެވެ. ދަރިން ލިބި އުފަލުގައި އެއްބަޔަކު އުޅޭއިރު ދަރިން ލިބި ހުރެމެ މޮޅިވެރިކަން އިހްސާސްކުރާ މީހުންވެސް މަދެއް ނޫނެވެ. ދަރިން ނުލިބޭ މީހުންވެސް އެމީހުންގެ އެ ހިތްދަތި ހަޔާތް ވޭތު ކުރަމުންދަނީ އަދަށްވުރެ ފެހި މާދަމާއަކަށް އެދިއެދިއެވެ. މި ދުނިޔޭގައި ހޭދަ ކުރާ މި ދުވަސްތަކުގައި ދިމާވާ އެކި އެކި ކަންކަން އެކި މީހުން ތަޖުރިބާ ކުރަނީ އެކި ގޮތަށެވެ. ބައެއް މީހުން އެމީހުނަށް ދިމާވާ ކަންކަން އެހެން މީހުންނާ ހިއްސާ ކުރެއެވެ.\nގާތް ރައްޓެއްސެއް އެމީހަކަށް ދިމާވި އެއްވެސް ކަމެއް ހިއްސާ ކުރަން އުޅެފިނަމަ، އެކަމަށް ވަގުތު ދޭށެވެ. ކަނުލާ އަޑު އަހާށެވެ. ކިތަންމެ ބިޒީ ވަގުތެއް ނަމަވެސް އެމީހަކަށް އެ ވަގުތު ހުސްކޮށްލަދޭށެވެ. އެހެނީ އެމީހަކު ތިބާ ޚިޔާރު އެ ކުރީ ސަބަބެއް އޮތީމައެވެ. އެންމެ ފުރަތަމަ ކަމަކީ ތިބާއަށް އޭނާ ކުރި އިތުބާރެވެ. އެހެން މީހުންވެސް ރައްޓެހިންގެ ލަގަބު ދީގެން އުޅޭއިރު ސީދާ ތިބާ ކައިރިއަށް އެއައީ ގައިމު ކަމެއް ވެގެނެވެ. އެހެންކަމުން އޭނާ ދައްކާ ވާހަކަ ކަނުލާ އަޑު އަހާށެވެ.\nހަމަ އެކަނި އަޑު އެހުމަކުން ނުނިމެއެވެ. އޭނާ އެކުރި އިތުބާރު ދަމަހައްޓަންވެސް ޖެހެއެވެ. އެ ވާހަކަ އެހެން މީހެއް ކައިރީ ދައްކައިގެން ނުވާނެއެވެ. އެ ވާހަކަ ދެވަނަ މީހެއް ކައިރީ ދައްކައިފިކަން އޭނާއަށް އެނގިއްޖެނަމަ ތިބާއަށް ކުރި އިތުބާރު ގެއްލުނީއެވެ. ދެން ދުވަހަކުވެސް އެ އިތުބާރެއް ނުކުރާނެެއެވެ. ނަމަނަމަ އެ ފަދަ ވާހަކައެއް މޮޅުވާން ވެސް ނުވަތަ ގަދަ ކޮށްލަންވެސް އެހެން މީހަކާ ހިއްސާ ނުކުރައްޗެވެ.\nއޭނާ އެވާހަކަ ހިއްސާ ކުރީ ކީއްވެކަން ދެނެގަންނާށެވެ. އޭނާގެ މަޤުޞަދަކީ އެ ދިމާވެގެން އުޅޭ ކަމެއް ހައްލު ކުރުމެވެ. ދިމާ ވެގެން އުޅޭ މައްސަލައަކުން އަރައިގަންނާނޭ ގޮތްތަކެއް ހޯދުމެވެ. ކުރިޔަށްދާންވީ ގޮތުގެ ޚިޔާލު ހޯދުމެވެ. އެހެންކަމުން ދައްކާ ވާހަކަ ކަނުލާ އެހުމަށްފަހު ތިބާގެ ޚިޔާލުތައް ދޭށެވެ. ކުރިޔަށް ދާންވީ ގޮތް ކިޔައިދޭށެވެ. ނަމަނަމަ މަޖަލަކަށް ނުހަދައްޗެވެ.\nމި ހިސާބުންވެސް ދޫކޮށްނުލައްޗެވެ. އޭނާ ތިބާ ގާތަށް އައީ އެންމެ ފަހު ނިންމުމެއްކަމަށް އަބަދުވެސް ދެކޭށެވެ. އޭނާގެ ވާހަކަތައް ކައިރިން އަހާށެވެ. އުޅޭ ގޮތް ގާތުން ބަލާށެވެ. އިތުރަށް ކުރިޔަށް ގެންދަންވީ ގޮތް އަބަދުމެ ވިސްނާށެވެ. ގޮވާލީމާ އިވޭ ފަށުގައި އަބަދުމެ ހުންނާށެވެ. އަހައިގެންވެސް އޭނާގެ ޚަބަރުތައް ހޯދާށެވެ. ދިން ނަޞޭހަތް ބޭނުންކުރޭތޯ ޔަޤީން ކުރުމަށެވެ.\nމިއީ ވަރަށް ގިނައިން ދިމާވާ ހާލަތެކެވެ. ހިޔާލު އަހާލުމުން މަޖަލަކަށް ހަދައި އެކަމަށް ޖޯކު ޖަހާތަން ފެނެއެވެ. ފަހުން އެމީހަކު ނުބައި މަގަކުން ގޯޅިއެއް އެޅީމާ އެ ދުވަހު އެހެން ނުހެދުނު ނަމައޭ ވިސްނެއެވެ. ނަމަވެސް އޭރު އޮންނަނީ ވަގުތު ފާއިތުވެފައެވެ. އިހުގެ ހާއްސަ ގުޅުމެއް އޮންނަ މީހެއްވެސް މިހެން ކަން ކޮށްފާނެއެވެ. ނަމަވެސް އޭގެ މާނައަކީ ތިބާ ދެކެ ލޯބިވެ ގުޅުން އިޢާދަ ކުރަން ބޭނުންވީ އެއް ނޫނެވެ. ދިމާވެގެން އުޅޭ މައްސަލަ ހައްލު ކުރުމުގައި އެހީތެރި ވެދޭށެވެ. ތިބާ އަކީ އޭނާ އަމިއްލަ ހަށިގަނޑަށް ގެއްލުމެއް ދިނުމުން ސަލާމަތް ކުރުމުގެ މެދުވެރިއަކަށްވެސް ވެދާނެއެވެ. ނަފްސާނީ ބަލިމީހަކަށް ވުމުން ދުރުކޮށްދިން މީހާއަށްވެސް ވެދާނެއެވެ. އަދި ދެމަފިރިން އެއްގަލަކަށް އެރުމަށް އެހީވެދޭ މީހަކަށްވެސް ވެދާނެއެވެ.


Ooredooecommerce platform "moolee" ifhithaahukohfi | Mihaaru\nރައީސް އުރީދޫގެ މޫލީ ޕްލެޓްފޯމް އިފްތިތާހު ކޮށްދެއްވަނީ- ފޮޓޯ: ޕްރެޒިޑެންސީ މޯލްޑިވްސް\n07 އޯގަސްޓް 2019 - 22:464comments\nމި ހިދުމަތް އިފްތިތާހުކޮށްދެއްވީ މިރޭ ކުރުނބާ މޯލްޑިވްސްގައި ބޭއްވި ރަސްމިއްޔާތެއްގައި ރައީސް އިބްރާހިމް މުހައްމަދު ސޯލިހެވެ. މި ހިދުމަތަކީ މައި އުރީދޫ އެޕްލިކޭޝަން ބޭނުންކޮށްގެން ދޭ ހިދުމަތެކެވެ.\nއުރީދޫން މިރޭ އިފްތިތާހު ކުރި މި ހިދުމަތަކީ އޮންލައިންކޮށް ވިޔަފާރި ކުރަން ބޭނުންވާ ފަރާތްތަކަށް މުހިންމު ހިދުމަތެއް ކަމަށް އުރީދޫން ބުނެ އެވެ. އެ ކުންފުނީގެ ސިއީއޯ ނަޖީބް ޚާން ވިދާޅުވީ މި ހިދުމަތަކީ ދުނިޔޭގެ މަޝްހޫރު އީ ކޮމާސް ޕްލެޓްފޯމް ކަމަށްވާ އެމެޒޯން ފަދަ ހިދުމަތެއް ކަމަށެވެ.\nމި ހިދުމަތަކީ އަލަށް ވިޔަފާރި ފަށާ ފަރާތްތަކަށް ވެސް ވަރަށް މުހިންމު ވާނެ ހިދުމަތެކެވެ. ނަޖީބް ޚާން ވިދާޅުވީ މި ހިދުމަތުގެ ސަބަބުން ވިޔަފާރިތަކަށް އުރީދު އާ ގުޅިގެން އެ ވިޔަފާރިތަކުން ވިއްކާ މުދާ މޫލީ ބޭނުންކޮށްގެން ވިއްކާލެވޭނެ ކަމަށެވެ.\nއުރީދޫގެ މޫލީ އިފްތިތާހު ކުރުމަށް ބޭއްވި ރަސްމިއްޔަތުގައި ރައީސް ވާހަކަފުޅު ދައްކަވަނީ- ފޮޓޯ: ޕްރެޒިޑެންސީ މޯލްޑިވްސް\nރައީސް އިބްރާހިމް މުހައްމަދު ސޯލިހު ވިދާޅުވީ މޫލީއަކީ އިލެކްޓްރޯނިކް ވިޔަފާރި އަށް ފަހި މާހައުލަކަށް ވާނެ ކަމަށް އުއްމީދު ކުރައްވާ ކަމަށެވެ. ހާއްސަކޮށް ހަލުވިކަމާ އެކު ކުރިއަރަމުން އަންނަ، ކުދި އަދި މެދުފަންތީގެ ވިޔަފާރިތަކަށް މި ޕްލެޓްފޯމް ވަރަށް ބޭނުންތެރި ޕްލެޓްފޯމަކަށް ވާނެ ކަމަށް ވެސް އެމަނިކުފާނު ވިދާޅުވި އެވެ.\n"މޫލީ ޕްލެޓްފޯމް، އިލެކްޓްރޯނިކް ވިޔަފާރި އަށް ފަހި މާހައުލަކަށް ވާނެކަމަށް އުންމީދުކުރަން. ވަކިން ހާއްސަކޮށް، ހަލުވިކަމާ އެކު ކުރިއަރަމުން އަންނަ، ކުދި އަދި މެދުފަންތީގެ އިލެކްޓްރޯނިކް ވިޔަފާރިތައް ހިންދެމިލުމަށް، ވަރަށް ބޭނުންތެރި ޕްލެޓްފޯމަކަށް ވާނެ ކަމަށް އަޅުގަނޑު ދެކެން. މިރޭ މި ތައާރަފްކުރި މޫލީ ޕްލެޓްފޯމަކީ ވެސް ރާއްޖޭގެ ކޮންމެ ގޭބިސީއެއްގައި، އޭގެ ބޭނުން ހިފޭނެ ގޮތަށް ފަރުމާކޮށްފައިވާ ޕްލެޓްފޯމެއް ކަން އެނގިއްޖެ. އެހެންކަމުން، މިފަދަ ބޭނުންތެރި ވަސީލަތެއް ތަޢާރަފްކުރެއްވި ކަމަށްޓަކައި، އުރީދޫ މޯލްޑިވްސްގެ މެނޭޖްމަންޓަށް ޝުކުރެއް ދަންނަވަން." ރައީސް ވިދާޅުވި އެވެ.\nއުރީދޫގެ މޫލީ އިފްތިތާހު ކުރުމަށް ބޭއްވި ރަސްމިއްޔާތުގެ ތެރެއިން- ފޮޓޯ: ޕްރެޒިޑެންސީ މޯލްޑިވްސް\nމޫލީ ބޭނުންކޮށްގެން ވިޔަފާރި ކުރާ ފަރާތްތަކަށް ހުރިހާ ބާވަތެއްގެ މުދާ އެއްތަނަކުން ލިބޭނެ އެވެ. މީގެ އިތުރުން ތިން ދުވަސްތެރޭގައި ގެއަށް ޑެލިވަރީ ކޮށްދިނުމާއި ގަންނަ މުދަލާ މެދު ހިތްހަމަ ނުޖެހޭ ކަމުގައި ވާނަމަ އެ ރިޓާން ކުރުމުގެ ހިދުމަތް ވެސް ލިބޭނެ އެވެ.\nމޫލީ އިފްތިތާހު ކުރުމަށް ބޭއްވި ހަފްލާގައި ރައީސްގެ އިތުރުން ޓެލެކޮމިއުނިކޭޝަން މިނިސްޓަރު މަލީހު ޖަމާލް ވަނީ ބައިވެރިވެވަޑައިގެންފަ އެވެ.\nއިތުރު ލިޔުންތައް ރައީސް އިބްރާހިމް މުހައްމަދު ސޯލިހް އުރީދޫ


ޙަޤީޤީ ޙާދިސާ: ވަރިކޮށްފަ ގެއިން ނެރެލުމުން ނުކުތީ ކަރުނައަޅަމުންނެވެ! އެނބުރި ގެއަށްވަނީ ދެވަނަ ފިރިމީހާ ހަމައެގެ ގަނެދިނުމުންނެވެ!\nއެހެން އަންހެނުން ފަދައިން އަހަރެންވެސް ކައިވެނިކުރީ ވަރަށް ފޮނި އުންމީދުތަކަކާއިއެކުގައެވެ. އަހަރެން ދިރިއުޅުނު މައިންބަފައިންގެ ގެ ދޫކޮށްލާފައި ގޮސް ފިރިމީހާގެގެއަށްވަނީ ވަރަށް ފޮނި ހުވަފެންތަކެއް ދެކެމުންނެވެ. މައިންބަފައިންގެ ގެއަކީ ވަރަށް ފުރިހަމަގެއެކެވެ. ފިރިމީހާގެ ގެއަކީ ވަރަށް އާދައިގެ ގެއެކެވެ. ނަމަވެސް އެކަމަކަށް އަހަރެން އެއްވެސް ވަރަކަށް ކަންބޮޑެއްވެސް ނުވަމެވެ. އެއީ ދެމަފިރިން އެކުގައި މަސައްކަތްކުރުމުން ފިރިމީހާގެ ގެ ވެސް ފުރިހަމަވާނެކަމުގެ ޔަޤީންކަން އޮތުމުންނެވެ.\nކައިވެންޏަށް 8 އަހަރު ފުރުނުއިރު ފިރިމީހާގެ ގެއަކީވެސް ހަމަ ވަރަށް ފުރިހަމައަށްހުރި ގެއެކެވެ.6ފަންގިފިލާގެ ގެއެކެވެ. ދެމަފިރިންގެ މުސާރައިންނާއި5ފަންގިފިލާ ކުއްޔަށްދީގެން ގެއަޅަން ނެގި ލޯނުވެސް ވަނީ ދައްކައިނިމިފައެވެ.5ފަންގިފިލާގެ ކުއްޔަށް މަހަކު ލިބޭ 120،000 ރުފިޔާއަކީ ހަމަ ބޭނުން ކަމަކަށް ކަރަދުކުރަންހުރި ފައިސާއެވެ.\nމިކިޔައިދެނީ ކަންކަން ވަރަށް ކުރުކޮށްލައިގެންނެވެ. މިހިސާބަށް ދިރިއުޅުން ކުރިއަށްދިއަފަހުން ކައިވެނީގެ9ވަނަ އަހަރު އަހަރެންނަށް ޖެހުނީ ކަރުނައަޅަމުން ގެއިން ނުކުންނާށެވެ! އެނބުރި މައިންބަފައިންގެ ގެއަށް ދިއައިރު ގެންދަން ލިބުނީ ލިބިފައި ތިބި3ދަރިން އެކަންޏެވެ.\nއަހަރެންހައި ދުވަހު އެކަނި އިނުމަށްފަހު ބައްދަލުވި ފިރިހެނަކާއި ކައިވެނިކުރީމެވެ. އޭނާއަކީ ތަނަވަސްމީހެކެވެ. އަނބިމީހާ މަރުވުމުން އެކަނިވެރިވެފައި ހުރި މީހެކެވެ. ވަރަށް ބަސްމަދު މީހެކެވެ. ނަމަވެސް ވަރަށް ހެޔޮ މީހެކެވެ. ވަރަށް ތަޤްވާވެރި ފިރިހެނެކެވެ.\nއެއްދުވަހަކު ފޯމުތަކެއް ގެނެސްފައި ސޮއިކުރަން ބުންޏެވެ. އެއްވެސް ވަރަކަށް މައުލޫމާތު ފުރާފައެއްވެސް ނެތެވެ. ހަމައެކަނި އެނގުނު ވަރަކީ އަހަރެންގެ ނަމުގައި ގޯއްޗެއް ގަންނަން ފުރާފޯމުތަކެއް ކަމެވެ.\nއެއްވެސް އިތުރު ސުވާލެއް ނުކުރަމެވެ. ފިރިމީހާގެ ވަކީލުން ދެއްކި ތަންތަނުގައި ސޮއިކުރީއެވެ. އެކަންކުރިތާ6އަކަމަސް ފާއިތުވީފަހުން ފިރިމީހާ ބުނީ އޭނާގެ ގެ ތަޅާލައި އަލުން ޢިމާރާތްކުރަން ތައްޔާރީތައްކޮށް ނިމިއްޖެ ކަމަށާއި ޢިމާރާތްކޮށް ނިމެންދެން އަހަރެންގެ ނަމުގައި ގަތް ގެއަށް ބަދަލުވާންވެއްޖެ ކަމަށެވެ.\nކޮންމެއަކަސް ފިރިމީހާ އަހަރެން ގެންގޮސް ވެއްދީ އަލަތު ފިރިމީހާއާއިއެކުގައި އަހަރެން ދިރިއުޅުނު އޭނާގެ ގެއަށެވެ. ގެއަށް ހުރީ ބައެއް ކުދި ބަދަލުތައްވެސް ގެނެސްފައެވެ.\nބަދަލުވި ދުވަހުގެ ރޭ ކައިނިމިގެން ގޭގެރަޖިސްޓްރީ އާއި އެހެން ލިޔުންތައް އަހަރެންނާއި ހަވާލުކުރުމުން "މިގޭގެ ވެރިމީހާ ގެ ވިއްކައިލީ ކީއްވެގެންތޯ؟" ސުވާލުކުރީމެވެ. ޖަވާބުގައި ބުނީ އޭނާ މަސައްކަތްކުރި އޮފީހުން ބޮޑު ޚިޔާނާތެއް ވެގެން އެކަން ފަޅާއެރުމުން ސަލާމަތްވާން ގެ ވިއްކައިލީ ކަމަށެވެ. އެފައިސާ ނުދެއްކިނަމަ މަތިމައްޗަށް 25 އަހަރުގެ ދެ ޙުކުމް އަންނާނެ ކަމަށާއި މިހާރު ގެންދަނީ3އަހަރުގެ ޖަލު ޙުކުމެއް ތަންފީޒުކުރަމުން ކަމަށެވެ.\nކޮންމެއަކަސް ކިޔުންތެރިންގެ ގާތު ބުނެލަން ބޭނުންވަނީ ކައިވެނި ރޫޅެން އުޅޭކަން އެނގުމުން، ގެއިން ނުކުނަން ޖެހިދާނެކަން އެނގުމުން އެޙާލަތުން ސަލާމަތްކުރައްވަވައި ދެއްވެވުން އެދި ވަރަށް ގިނައިން ދުޢާކުރީމެވެ. ކޮންމެ ރެއަކުވެސް ދަމުނަމާދުކުރުމަށްފަހު ފަތިސްވަންދެން މުސައްލަ މަތީގައި އިނދެ އެކަމަށް ދުޢާކުރީމެވެ. ނަމަވެސް ޖެހުނީ ކަރުނައަޅަމުން ގެއިން ނުކުންނާށެވެ!\nއެކަމަށް އެހައިވަރަށް ދުޢާކުރެވުނީ ގެއަޅަން ލޯނުނަގަން ބޭންކުގައި ރަހުނުކުރި ފައިސާއަކީ ހަމަ އަހަރެންގެ މަސައްކަތުން އެއްކޮށް އަހަރެންގެ އެކައުންޓަށް ޖަމާކޮށްފައިހުރި ފައިސާކަމުގައިވުމުންނެވެ. އެގެއިން ދުވަހަކުވެސް ނުކުންނަން ޖެހިދާނެކަން ހުވަފެނުގައިވެސް ފެނިފައި ނެތުމުންނެވެ.\nގެއިން ނުކުތަ ވަގުތުގައިވެސް ހިތުގައި ވަރަށް ބޮޑު ޔަޤީންކަމެއް އޮތެވެ! މިއަށްވުރެ މާއުފާވެރި މާފުރިހަމަ ދިރިއުޅުމެއް އަހަރެންނަށް ދެއްވަވާނެ ކަމަށެވެ.\nއެހެންކަމުން ކަންކަން ބަދަލުވެގެން މިދިއަ ގޮތުން ފެނިގެންދިއައީ އަހަރެން އެދުނު ގޮތަށް ކަންކަން ފަހިވެގެންދިއަތަނެވެ. ފޮރުވިފައިވާ ސިއްރު ނުއެނގޭތީ އެ ދުވަހު ވަރަށް ގިނައިން ކަރުނަ އެޅީމެވެ.\nކިޔުންތެރިންގެ ގާތު ބުނެލަން ބޭނުންވަނީ ފިރިމީހާވެސް އަދި އަނބިމީހާވެސް ކިތަންމެ ބޮޑު ދެރައެއްވެސް ދީފާނެއެވެ. ނަމަވެސް ޙައްޤު ގޮތުގައި ހުރި ކަމަކަށްވެސް ދެރަގޮތެއް ﷲ ތަޢާލާ މިންވަރު ނުކުރައްވަވާނެކަން އަހަރެންނާއިމެދު ކަންކަން ހިނގައި މިދިއަ ގޮތުންވެސް ޔަޤީންވާ ކަމަށެވެ.


vnews - Mee Loaybakee Lanka aai Malaysia gai elhuvumah thayyaaru vany\n"މީ ލޯތްބަކީ" ލަންކާއާއި މެލޭޝިއާގައި އެޅުވުމަށް ތައްޔާރުވަނީ\n8 މެއި 2017\nޑާކްރެއިން އެންޓަޓައިންމެންޓުގެ ނުވަވަނަ ފިލްމު "މީ ލޯތްބަކީ"ގެ ކާމިޔާބު އެތަކެއް ޝޯއެއް ރާއްޖޭގެ ސިނަމާތަކުގައި އެޅުވުމަށްފަހު ރާއްޖެއިން ބޭރުގައި އެ ފިލްމު އެޅުވުމަށް ތައްޔާރުވަމުންދާ ކަަމަށް ފިލްމުގެ ޕްރޮޑަކްޝަން ޓީމުން ބުނެފި އެވެ.\nވީނިއުސްއަށް މައުލޫމާތު ދެމުން "މީ ލޯތްބަކީ"ގެ ޕްރޮޑިއުސަރެއް ކަމަށްވާ މުހައްމަދު އަލީ (މޮގާ) ބުނީ ރޯދައިގެ ފަހުން މީ ލޯތްބަކީ ސްރީލަންކާ އާއި މެލޭޝިއާގައި އެޅުވުމަށް ތައްޔާރުވަމުންދާ ކަމަށެވެ.\nމޮގާ ބުނީ މިހާތަނަށް މި ފިލްމުގެ 21 ޝޯއެއް ދައްކާފައިވާ ކަމަށާއި އޭގެ ތެރެއިން ހައުސްފުލް 18 ޝޯއެއް ދެއްކުނު ކަމަށެވެ. އަދި ބުނީ މަޖީދީ މަގުގެ އޮލިމްޕަސް ކުރިމަތިންވާ ގޮތަށް މަގުހަދަމުންދާތީ ފިލްމުގެ ވިޔަފާރިއަށް ވަރަށް ބޮޑަށް ބުރޫ އަރާފައިވާ ކަމަށެވެ.\n"މިހާތަނަށް 21 ޝޯއެއް ދެއްކުނު. އޭގެ ތެރެއިން 18 ޝޯއެއް ހައުސްފުލް. އަސްލު ހުރިހާ ޝޯއެއް ހައުސްފުލްވާނެ އޮލިމްޕަސް ކުރިމަތީ މަގުނަހަދާނަމަ. މަގު ހަދާތީ ފިލްމުގެ ވިޔަފާރިއަށް ވަރަށް ބޮޑަށް ބުރޫ އަރާ. އަޅުގަނޑުމެން ކައިރީގައި ބުނީ މިމަހުގެ ހަތަރު ވަނަ ދުވަހަށް މަގުހަދާ ނިމޭނެ ކަމަށް. އެކަމަކު އަދިވެސް ނުނިމޭ." އޭނާ ބުންޏެވެ.\nމޮގާ ބުނީ މީ ލޯތްބަކީގެ ޖުމްލަ 24 ޝޯއެއް އޮލިމްޕަހުގައި ދެއްކުމަށް ނިންމާފައިވާ ކަމަށެވެ. އެހެންކަމުން މިހާރު ވަދާއީ ޝޯތަކަށް ތައްޔާރުވަމުންދާ ކަމަށާއި މިމަހުގެ 11 ވަނަ ދުވަހުން ފެށިގެން 13 ވަނަ ދުވަހަށް ވަދާއީ ޝޯތައް އަޅުވާނެ ކަމަށެވެ. އަދި އަތޮޅުތެރޭގެ އާބާދީ ބޮޑު ރަށްތަކުގައިވެސް މި ފިލްމު އަޅުވަން ތައްޔާރުވަމުންދާ ކަމަށްވެސް ބުންޏެވެ. އެގޮތުން މިމަހުގެ 10 ވަނަ ދުވަހާއި 11 ވަނަ ދުވަހު އައްޑޫ ސިޓީގެ ދެރަށެއްގައި އަޅުވާނެ ކަމަށާއި އަދިި މިމަހުގެ 11 ވަނަ ދުވަހާއި 12 ވަނަ ދުވަހު ނައިފަރާއި ކުޅުދުއްފުށީގައި މިފިލްމު އަޅުވާނެ ކަމަށްވެސް މޮގާ ބުންޏެވެ.\nފިލްމުގެ ވަދާއީ ޝޯތަކަށް ތައްޔާރުވުމަށްފަހު ޑާކްރެއިން އެންޓަޓެއިންމަންޓުން މިވަނީ އިތުރު ޓްރެއިލާއެއްވެސް ދޫކޮށްލާފަ އެވެ. ޕްރޮމޯޝަނަލް ލަވަތަކުގެ ގޮތުގަ ދެ ލަވައެއްވެސް ބެލުންތެރިންނަށް ވަނީ ދޫކޮށްލާފަ އެވެ. ފުރަތަމަ ލަވައިގެ ގޮތުގައި ޑީޓިއުން ބޭންޑުން ހުށަަހަޅައިދީފައިވާ "ހީލާ ހަދާލަން" ދޫކޮށްލާފައިވާއިރު ފިލްމު އެޅުވުމަށްފަހު "އެންމެ މަލެއް" އަދި "ނިންޖެއް" ވަނީ ޕްރޮމޯޝަނަލް ލަވަތަކެއްގެ ގޮތުގައި ދޫކޮށްލާފަ އެވެ. މި ލަވަތަކަށް ބޮޑު ތަރުހީބެއް ވަނީ ލިބިފަ އެވެ.\nމީ ލޯތްބަކީގެ ބައެއް ތަރިން-- ފޮޓޯ: މީ ލޯތްބަކީ ފޭސްބުކް ޕޭޖް


Sihhee faruvaa ah Villigilin huras elhumun ekan kuhveri kohfi | Jazeera\tސިއްހީ ފަރުވާއަށް ވިލިނގިލިން ހުރަސް އެޅުމުން އެކަން ކުށްވެރިކޮށްފި - Jazeera\nސިއްހީ ފަރުވާއަށް ވިލިނގިލިން ހުރަސް އެޅުމުން އެކަން ކުށްވެރިކޮށްފި\nނާޒިމް ހަސަން August 31, 2020 111 views0\nކޮވިޑްގެ ބަލި މީހާ ގއ. ވިލިނގިއްޔަށް އެރުވުމަށް ދެކޮޅު ހަދައި އެ ރަށުގައި މުޒާހަރާ ކުރުމުން މަޑަވެލި ދާއިރާގެ މެންބަރު ހުސެއިން ފިރުޝާން އާއި ތިނަދޫ އުތުރު ދާއިރާގެ މެންބަރު އަބްދުﷲ ސަނީފް ވަރަށް ބޮޑަށް ކަންބޮޑުވުން ފާޅުކުރައްވައިފިއެވެ.\nވިލިނގިއްޔަށް މިއަދު ސީ އެމްބިއުލާންސްއެއްގައި ގެންދިޔައީ ގދ. ތިނަދޫއިން ޕޮޒިޓިވްވި ފިރިހެން މީހާއެވެ. ނަމަވެސް އެމީހާ އެ ރަށަށް ދެކޮޅު ހަދައި އެކަން ހުއްޓުވިއެވެ.\nގދ. އާއި ގއ. އަށް ކޮވިޑް ފެސިލިޓީ ގާއިމްކޮށްފައިވަނީ ވިލިނގިލީގައެވެ. އެމީހާ ރަށަށް ގެނެސް ފަރުވާ ދިނުމުގެ ތައްޔާރީތައް ވެސް އެ ފެސިލިޓީގައި ވަނީ ވެފައެވެ. ނަމަވެސް މީހާ ރަށަށް ނޭރުވުމުން އަނބުރާ ތިނަދޫ މިހާރު ވަނީ ގެންގޮސްފައެވެ. އެމީހާ ވިލިނގިލީ ފަޅު ތެރޭގައި ލޯންޗުގައި ތިން ގަޑިއިރެއްހާއިރު މަޑުކުރިއެވެ.\nމަޖިލީހުގައި ވާހަކަ ދައްކަވަމުން ފިރުޝާން ވިދާޅުވީ ދައުލަތުން ބޮޑު ހަރަދެއްކޮށްގެން ކޮވިޑްއަށް ފަރުވާދޭން ފެސިލިޓީއެއް ރަށެއްގައި ގާއިމްކުރުން އެއީ މުހިންމު ކަމެއް ކަމަށާއި ލާމަރުކަޒީ ނިޒާމްގެ ތެރެއިން ރާއްޖޭގެ ސިއްހީ ނިޒާމަށް މި ގެންނަ ބަދަލު ބަލައިގަންނަންޖެހޭ ކަމަށެވެ.\nނަމަވެސް މިއަދު ވިލިނގިލީގައި ބަޔަކު ނުކުމެ މުޒާހަރާކުރީ އިދިކޮޅުގެ ތާއިދާއެކު ކަމަށެވެ. ނަމަވެސް މިފަދަ ކަންކަމަކީ ސިޔާސީ ކުރަން ޖެހޭ ކަމެއް ނޫން ކަމަށް ވިދާޅުވިއެވެ.\n"މިއީ ޕާޓީ މައްސަލައެއް ނޫން، މިއީ އިޖުތިމާއީ މައްސަލައެއް، މިފަދަ ކަންކަން ކުރާ މީހުންނަށް ހަރުކަށި ފިޔަވަޅު އަޅަން ޖެހޭނެ،" ފިރުޝާން ވިދާޅުވިއެވެ.\nބަލި މީހާ ތިން ގަޑިއިރު ވަންދެން ފަޅު ތެރޭގައި އޮންނަން ޖެހުނުއިރު ފުލުހުންނަށް މިކަމުގައި ފިޔަވަޅެއް ނޭޅުމުން ކަންބޮޑުވާ ކަމަށް ވެސް ވިދާޅުވިއެވެ. މުޒާހަރާ ކުރަން ތިބި މީހުން ބޮޑި އަޅުވައިގެން ހައްޔަރުކޮށްގެން ވިޔަސް ބަލި މީހާއަށް އެ ދޭން ޖެހޭ ފަރުވާ ދޭން ޖެހޭނެ ކަމަށެވެ. މީހެއްގެ ސިއްހީ ހިދުމަތަށް ހުރަސް ނޭޅޭނެކަން އޭނާ ފާހަގަކުރެއްވިއެވެ.\nމެންބަރު އަބްދުﷲ ސަނީފު ވިދާޅުވީ ވިލިނގިލީގައި ފެސިލިޓީ ހެދުމުގެ ސަބަބުން މުޅި ހުވަދޫ ރައްޔިތުންނަށް ކޮވިޑް ފެސިލިޓީއިން މަހުރޫމްވެގެން ދިޔައީ ކަމަށެވެ. އެހެންކަމުން އެ ފެސިލިޓީ ތިނަދޫ ނުވަތަ އެހެން ރަށަކަށް ނަމަވެސް ބަދަލު ކުރަން އެބަޖެހޭ ކަމަށެވެ.


Fas Dhuvas Hadhaafai huri pasta Kigen Zuvaanaku Maruvejje\nފަސް ދުވަސް ކުރިން ހަދާފައި ހުރި ޕާސްތާ ކައިގެން ޒުވާނަކު މަރުވެއްޖެ---\nފަސް ދުވަސް ކުރިން ހަދާފައި ހުރި ޕާސްތާ ކައިގެން ޒުވާނަކު މަރުވެއްޖެ\nފަސް ދުވަސް ކުރިން ހަދާފައި ހުރި ޕާސްތާ ކައިގެން ބެލްޖިއަމްގައި ޒުވާން ފިރިހެނަކު މަރުވެއްޖެއެވެ.\nބޭރުގެ ނޫސްތަކުން ބުނާގޮތުގައި 20 އަހަރުގެ އެޒުވާނާ މަރުވެފައިވަނީ ފަސް ދުވަސްކުރިން ހަދާފައި ހުރި ބޯތައްޓެއްގެ ޕާސްތާ ތެރެއަށް ޓޮމާޓޯ ސޯސް އަޅައިގެން ކެއުމަށް ފަހުއެވެ. އަދި ޕާސްތާ ކެއުމަށްފަހު ބޮލުގަ ރިއްސާ ބަނޑުގައި ރިއްސި ކަމަށް އެނޫސްތަކުން ބުނެއެވެ.\nއޭގެ ގަޑިއިރެއް ހާއިރު ފަހުން ގިނަ ގަޑިއިރުތަކެއް ވަންދެން އޭނާ ހޮޑުލި ކަމަށާއި ހޮޑުލުމަށްފަހު ފެންބުއިމަށްފަހު އެޒުވާނާ ނިދީ ކަމަށް ބޭރުގެ ނޫސްތަކުން ވަނީ ބުނެފައެވެ. އެޒުވާނާ މަރުވެފައިވާ ކަން އެނގުނީ އޭގެ އަނެއް ދުވަހުގެ ހެނދުނު ކޮލެޖަށް ދާން ނުތެދުވުމުން އެނާގެ މަންމަ ގޮސް ބެލި ބެލުމުންނެވެ.\nއޮޓޯޕްސީ ހެދުމުން ރިޕޯޓުތައް ދެއްކިގޮތުގައި އެޒުވާނާ މަރުވެފައިވަނީ ފުޑް ޕޮއިޒަނިންގގެ (ކާނާ ވިހަވުމުގެ) ސަބަބުންނެވެ. އަދި ބެކްޓީރިއާއެއްގެ ސަބަބުން އޭނާގެ ފުރަ މޭ ('ލިވާ') ފެއިލްވެފައިވާ ކަމަށްވެސް ރިޕޯޓުތައް ބުނެއެވެ.\nމީގެ ކުރިންވެސް އެޤައުމުގައި ފުރިޖު ނުކޮށް ފަސް ދުވަސް ކުރިން ހަދާފައިވާ ޕާސްތާ، ހޫނުކުރުމަށްފަހު ކެއުމުގެ ސަބަބުން ޒުވާނަކު ވަނީ މަރުވެފައެވެ. ގިނަ ދުވަސްވީ ނުވަތަ ގިނަ ވަގުތު ވެފައި ހުރި އެފަދަ އެއްޗެހި ނުކެއުމަށް ޑޮކްޓަރުން އަބަދުވެސް އަންނަނީ ލަފާ ދެމުންނެވެ.\nބެލްޖިއަމް ފޭޑި ސިއްހަތު


Raajjey Ge UNFPA Ge Ofyhun, Eh Jinsun Jinsee Gulhun Hingun Promote Kohfi - Vaguthu\nނެއްލައިދޫގައި މެޗެއް ހޫނުވެ ބޮޑު މާރާމާރީއަކަށް - 27 މިނެޓް ކުރިން\nޔޫއެންއެފްޕީއޭ އިން ރާއްޖެއަށް ކަނޑައަޅުއްވާފައި ހުންނަވާ ޑިރެކްޓަރ ރިޓްސޫ ނެކެން ފޮރިން މިނިސްޓަރާއި ބައްދަލު ކުރައްވަނީ\nދިވެހިރާއްޖޭގައި ހުންނަ އދ.ގެ ޕޮޕިއުލޭޝަން ފަންޑް ނުވަތަ ޔުނައިޓެޑް ނޭޝަންސް ފަންޑް ފޯ ޕޮޕިއުލޭޝަން އެކްޓިވިޓީސް (ޔޫއެންއެފްޕީއޭ) ގެ ދިވެހިރާއްޖެއަށް ހާއްސަ ފޭސްބުކް ޕޭޖުން އެއް ޖިންސުން ޖިންސީ ގުޅުން ހިންގުން ޕްރޮމޯޓް ކޮށްފިއެވެ.\nއެއް ޖިންސުން ޖިންސީ ގުޅުން ހިންގާ އިރު ވެސް ސަމާލުކަން ދޭން ޖެހޭ ކަންކަން ބަޔާންކޮށް ޔޫއެންޑީޕީ އިން ޕޯސްޓް ކޮށްފައިވާ ފޮޓޯއެއް ޔޫއެންއެފްޕީއޭގެ ދިވެހިރާއްޖޭގެ އޮފީހުން ވަނީ ޝެއާ ކޮށްފައެވެ. އެފޮޓޯގައި ފެންނަނީ ދެފިރިހެނަކު ޖިންސީ އަމަލެއް ހިންގަން ތައްޔާރު ވެގެން ތިބި މަންޒަރެވެ.\nރާއްޖޭގެ ޔޫއެންއެފްޕީއޭ އޮފީހުން، އެއް ޖިންސުން ޖިންސީ ގުޅުން ހިންގުން ޕްރޮމޯޓް ކޮށްފައި މިވަނީ ރާއްޖޭގައި ޖަރުމަންވިލާތުގެ ދެއަންހެނުން ކައިވެނި ކުރިތާ 24 ގަޑިއިރު ވެސް ނުވަނީސް ކަން ފާހަގަ ކޮށްލެވެއެވެ.\nރާއްޖޭގެ ޔޫއެންއެފްޕީއޭ އޮފީހުން، އެއް ޖިންސުން ގުޅުން ހިންގުން ޕްރޮމޯޓް ކުރިއިރު އެއްވެސް ބައެއްގެ ދީނާއި އާދަކާދަތާއި ހިލާފު އެއްވެސް އަމަލެއް އެއްވެސް ގައުމެއްގައި ހިންގުމަކީ އދ.ގެ ޗާޓަރުތަކުގެ ދަށުން އެޖަމިއްޔާގެ ދަށުން ހިންގާ އެއްވެސް ޖަމިއްޔާއަކަށް ވެސް އަދި މުވައްޒަފަކަށް ވެސް ހުއްދަ ކަމެއް ނޫނެވެ.\nއެއް ޖިންސުން ޖިންސީ ގުޅުން ހިންގުމަކީ އިސްލާމްދީނާއި ދިވެހިންގެ ސަގާފަތާއި މުޅިން ހިލާފު ކަމެކެވެ. އެއް ޖިންސުން ކައިވެނި ކުރުމަށް ހިތްވަރު ލިބޭ އެއްވެސް އެއްޗެއް ޕްރޮމޯޓް ކުރުމަކީ ދިވެހިރާއްޖޭގެ ޤާނޫނުތަކުގެ ދަށުން މަނާ ވެސް ކަމެކެވެ.\nފަހަކަށް އައިސް އިސްލާމްދީނު އުސޫލުތަކާއި ހިލާފު ވާހަކަދެއްކުމާއި، އިސްލާމްދީނާއި ހިލާފު ކަންކަން ފެތުރުން ރާއްޖޭގައި ވަނީ ވަރަށް ބޮޑަށް އިތުރުވެފައެވެ. ނަމަވެސް އެކަންކަން ހުއްޓުވަން ސަރުކާރުން އެއްވެސް މަަސައްކަތެއް ކުރާ މަންޒަރެއް ނުފެނެއެވެ.\nޔޫރަޕިއަން ޔޫނިއަންގެ އިސް ބޭފުޅުންނާ އަބްދުﷲ ޝާހިދު ބައްދަލުކުރައްވައިފި\nފެބުރުއަރީ 14, 2019 10:53\nއަހަރުމެނަށް ކުރެވޭނެ. ކުރާތަންވެސް ފެންނާނެ.\nފެބުރުއަރީ 14, 2019 10:54\nސާބަހޭ ސޯލިހުބެ ތިކުރައްވާ ބުރަމަސައްކަތަށް. ވަގުތު ޖެހެން ކައިރިވަނީއެވެ. މަމެން މިހެންނެއް ނުތިބޭނަން.\nފެބުރުއަރީ 14, 2019 10:58\nކޮބާތަ އިޔާޒު އާއި އިމްރާނާއި އިލިޔާސް؟؟\nމީތަ ކަލޭމެން ގެނެސްދިން ހެޔޮ ވެރިކަން؟\nފެބުރުއަރީ 14, 2019 11:08\nމަށެއް ނުހިންގަން އެއްޖިންސަކުން ގުޅުމެއް. މަ ނުވެސް އިންނާނަން. އެކަމަކު ތުބުޅިލާފަވެސް އެބަތިބި އެގުޅުން ހިންގާމީހުން. ބުރުގާ އަޅައިގެންވެސް އެބަ ތިބި އެކަހަލަ ބަޔަކު. ދޮގެކޭ ބުނެބަލަ.\nފެބުރުއަރީ 15, 2019 00:31\nތިދައްކަނީ އިންސާނުންގެ ވާހަކަތަ ނުވަތަ މަލާއިކަތުންގެ ވާހަކަތަ؟!\nފެބުރުއަރީ 14, 2019 11:17\nމިއޮތީ ނުކުރެވިގެން މަރުދަންޖެހުނު ކަންތައް ފަށާފަ.\nފެބުރުއަރީ 14, 2019 11:48\nމިސަރުކާރު ހޮވިމީހުން ނަކީ ވަރައް ގަމާރު މީހުން. ދެރަ ކަމެއްމީ.\nފެބުރުއަރީ 14, 2019 11:52\nބަޔަކު ކުރިއްޔާ އެކަން ދެން ތިބި އެންމެން ކުރަންޖެހޭތަ؟ އަހަރުމެން ދީނުގަ ފިރިހެނަކު ހަތަރު އަންހެނުންނާ އިންނާތީ އެކަމާ އެމީހުން މައްސަލަ އެއް ނުޖައްސާ؟ އަހަރުމެން ކީއްވެގެން މިއުޅެނީ؟\nފެބުރުއަރީ 14, 2019 14:39\nޜާއްޖެއިން އެކަން ޕްރޮމޯޓު ކުރީމަ މައްސަލައަކީ. ނުޖެހޭ ޕްރޮމޯޓު ކުރާކަށް!!!!\nފެބުރުއަރީ 16, 2019 12:01\nއެމީހުން މައްސަލައެއް ނުޖައްސާ. ބޮޑެތި ކެމްޕޭން ހިންގަނީ ޕޮލިގެމީ އާއި ދެކޮޅަށް. އެމީހުން ދެކޭގޮތުގައި ކައިވެނި ކުރެވެން ޖެހޭނީ އެންމެ މީހަކާ. ދެން ހެޔޮ އިތުރަށް ކިތަންމެ ބަޔަކާ ގުޅުން ހިންގިޔަސް އެކަކާ އިނދެގެން އުޅެންޏާ. ޔޫރަޕުގެ ގިނަ ގައުމުތަކުގައި ކައިވެންޏަކީ ކުރާ ވެސް އެއްޗެއް ނޫން މިހާރު. އެކަމުގެ އެންމެ ބޮޑު ސަބަބަކީ ދެމަފިރިން ވަރިވެއްޖެ ނަމަ މުދާ ބެހުމުހެ ކަންތަކާ ޖިންސީ ހަމަހަމަކަމުގެ ނަމުގައި ހަދާފައިވާ ބޭއިންސާފު ޤާނޫނުތައް. 80 ގެ އަހަރުތަކުން ފެށިގެން ޔޫރަޕާއި އެމެރިކާގައި އުފަންވެފައިވާ ގިނަ މީހުންނަކީ ކައިވެނިން ބޭރުން ބަލިވެ އިނދެ ވިހާފައިވާ މީހުން.\nފެބުރުއަރީ 14, 2019 12:05\nދެންވެސް ދަންނަން ވެއްޖެއެއްނު ކިތަންމެ މަޖްބޫރެއް ކުރިޔަސް އެންމެންނެއް މާތްވެގެންވާ އިސްލާމް ދީނަކު ނުތިބޭނެ. ހުރިހާ އެންމެންގެ ބޯ ގަމާރެއްވެސް ނުވާނެ ދޯ؟\nފެބުރުއަރީ 14, 2019 12:31\nކަލޭމެން ބުނި ވިޔަކަ ނުދޭނަމޭ. އެކުރީނު؟ އަދިވެސް ކުރާނެ. ބޮޑު ކަނޑާނީ! ބޯ ކެނޑިދާނެ. ނުހުއްޓުވޭނެ. އެންމެން އަބަދަކު ގަމާރެއް ނުވާނެ.\nފެބުރުއަރީ 14, 2019 12:32\nޖަޒީރާރާއްޖެ! އެއްޖިންސުން ކައިވެނިކުރުން އިސްތިހާރުކޮށް ތަޢާރަފްވެއްޖެ! އެއްޖިންސުން ގުޅުންހިންގުން އިސްތިހާރުކޮށްފި! އިސްލމްދީނަށް ބަދުބަސްބުނެ މަލާމާތްކުރުން އިތުރުވެއްޖެ! ފާޅުގައި އިސްލާމްދީނަށް ހަޖޫޖެހުން ގިނަވެއްޖެ! އީޔޫ އިން ފައިސާ ޚަރަދުކުރީ މިކަންކަމަށް ޝަރުޠުކޮށްފައެވެ. އަދި ކުރިޔަށްއޮތްތަނުގައި ބޮޑަތި ކަންތައްތައް ފެނިގެންދާނެއެވެ.\nފެބުރުއަރީ 14, 2019 13:13\nއެއި ހާދަ މަޖާ ކުޅިއަކަށް ވާނޭ. ޙަހަހަހ\nފެބުރުއަރީ 14, 2019 13:14\nކޯލިޝަނަށް މެޖޯރިޓީ ހޯދަންމިއުޅެނީ މިކަހަލަ ކަންކަމަށް ގާނޫނުގެ ތެރެއިން ހުއްދަދިނުމަށް ދިވެހި ރައްޔިތުންނޭ ވިސްނަވާ މިކަންކަމުގަ މަތިއަޅަންވެގެން ކުރީގެ ވެރިމީހާ ކޯޓަށްދަމަނީ ؟؟\nފެބުރުއަރީ 14, 2019 13:18\nފެބުރުއަރީ 14, 2019 13:48\nމިއިން ކޮންމެ މީހަކު4އަނބިންނާ އިނީމަ އަހުން އިންނާން ހުންނާނީ ކާކު؟ ފިރިހެނެއް ވެސް ނުވާނެ. ބަންގާޅު މީހުން އައުންވެސް އެއުޅެނީ ހުއްޓުވަން.\nފެބުރުއަރީ 14, 2019 13:56\nކޮބާތަ އެމްޑީޕީއަށް ސަނާކިޔާ ޝޭހުންތައް. ނިކަން ކެރެންޏާ އެއްޗެކޭ ބުނެބަލަ!\nފެބުރުއަރީ 14, 2019 14:01\nދިވެހިން ވިސްނާކަށް ބޭނުމެއް ވެސްނުވާނެ ހުރިހާކުދިން ލޯމަރާލައިގެން ތިބޭ.. އޯކޭވާނެ....\nމިގައުމު ހަލަާކު ވެއްޖެ.\nފެބުރުއަރީ 14, 2019 14:06\nރާއްޖެއަށް ރަންގަޅީ ސެކިއުލަރިޒަަމް\nފެބުރުއަރީ 14, 2019 14:32\nމިއީ ލާދީނީ ރީނދޫ ސަރުކާރުން ރާވައިގެން ހިންގާ ކަންކަން. މީގެކުރިންވެސް ޔޫއެންއެފްޕީއޭ އޮތެއްނު؟ ތިޔަ ކަހަލަ ކަމެއް ނުފެނޭނު؟ އެކަމަކު ރީނދޫ ލާދީނީ ބައިގަނޑުގެ ވެރިކަން ހަމަފެށޭއިރަށް ފިލި ޖަހާލީމާ މަސް އައިން ތިލަވާހެން މިދަނީ ފެންނަމުންނެވެ. މާތްﷲ މި ނުބައި ބައިގަނޑުގެ ކިބައިން މިގައުމު ސަލާމަތްކޮށްދެއްވާ، އިސްލާމްދީނަށް މިބިންމަތީގައި ގަދަކަން ދެއްވަވާ ފާނދޭވެ.\nފެބުރުއަރީ 14, 2019 14:44\nޕްރޮމޯޓްކޮއްފަ އެއޮތީ! ދެންކިޔެއް ކުރެވޭނީ. ދެންހަމަ ގަޅިންތައް ތިބެންޖެހޭނީ އެއްޗެހި ގޮވަގޮވާ.\nފެބުރުއަރީ 14, 2019 18:37\nތިކައިވެނި ކުރިރަށުގެ މުވައްޒަފުންވެސް އެކަން އެނގިތިބެ ކަމާބެހޭ ފަރާތަށް ނެއެންގުމުން ސުވާލު ކުރެވެންޖެހޭ.\nފެބުރުއަރީ 15, 2019 00:45\nޤައުމުގައި ހުރިހާ ނުބައެއް ފަތުރަނީ މިބައިގަނޑު. ޒިނޭ ފަތުރަނީ، ލިވާތު ފަތުރަނީ. މިމީހުން މިޤައުމުން ބޭރު ކުރޭ.\nފެބުރުއަރީ 15, 2019 00:48\nކޮބާ ފުލުހުން މިމައްސަލަ ބަލާބަލަ.\nމާޗް 19, 2019 14:12\nޖަޒީރާވަންތަ ސަރުކާރުން ދީން ވިއްކައިގެން ހަރާން ލާރިން ކެންޕޭންކުރާނެކަން މާ ކުރިންވެސް އެނގޭ. މިކަހަލައެއްޗެއް ފެނިގެން ހައިރާނެއްނުވަން\nމާޗް 26, 2019 23:02


މިހާރުވެސް މަރުވެދާނެ – DhiSalafiyyah\n21/04/2014 ޢާންމު ލިޔުން, މުޖުތަމަޢުއައްޝައިޚް އަޙްމަދު ޝުޖާޢު ޝަރީފް\nތަފާސް ހިސާބުތަކުން ދައްކާގޮތުގައި މިހާރު ދުނިޔޭގެ އާބާދީގައި މިއުޅޭ6ބިލިއަން މީހުންގެ ތެރެއިން އަހަރެއްގެ ތެރޭގައި 55.3 މިލިއަން މީހުން މިދުނިޔެ ދޫކޮށްފައި ދެއެވެ. ﷲ ސުބްޙާނަހޫ ވަތަޢާލާގެ އިޒުނަފުޅާއި އެކު މިދިޔަ ދެތިން އަހަރުތެރޭގައި މިއީ ގާތްގަނޑަކަށް މަލަކުލް މައުތުގެފާނު މަރުހިއްޕެވި މީހުންގެ އަދަދެވެ. މި އަދަދަކީ ދުވާލެއްގެ މައްޗަށް 150،000 މީހުންގެ މަރެވެ. إنا لله وإنا إليه راجعون އަޅުގަނޑުމެން ވިސްނާލަމާތޯއެވެ. އެއްލައްކަ ފަންސާސްހާސް މީހުންކަމަށް އަޅުގަނޑުމެން ބުނިކަމުގައި ވިޔަސް، އަޅުގަނޑުމެންނަށް އިޙްސާސްވެސް ކުރަން ނޭނގޭވަރުގެ ބޮޑު އަދަދެއްގެ މީހުން މިދުނިޔެއިން ކޮންމެ ދުވަހަކު ވަކިވެގެން ދެއެވެ.\nއަދި މިއީ ގަޑިއިރެއްގެ ތެރޭގައި ކަމުގައި ބަލަނީނަމަ 6316 މީހުންގެ މަރެވެ. މިއީ ކޮންމެ ދުވަހެއްގެ 24 ގަޑިއިރެއްގެ ތެރެއިން އެންމެ 60 ސިކުންތު ތެރޭގައި މީހުން މަރުވާ އަދަދު ކަމުގައިވަނީނަމަ ދެން އޮތް ގަޑިއިރު ތެރޭގައި އަޅުގަނޑުމެންވެސް މަރާއި ބައްދަލު ކުރުން އެއީ ދުރުގައިވާ ކަމެއް ނޫނެވެ.\nﷲ ސުބްޙާނަހޫ ވަތަޢާލާ އެއިލާހުގެ ފޮތުގައި ވަޙީ ކުރައްވާފައިވަނީ: (كُلُّ نَفْسٍ ذَائِقَةُ الْمَوْتِ )\nމާނައީ: “ކޮންމެ ނަފްސެއްވެސް މަރުގެ ރަހަ ދެކޭހުއްޓެވެ. “ 29:58\nމިހެން ކަމުން އަޅުގަނޑުމެންނަށް ލިބިފައި މިވަނީ ޢަދަދު ކުރެވިފައިވާ ވަގުތެއްކަން ކަނޑައެޅި ބަޔާންވެގެންދެއެވެ. ހިތާމައަކީ އަޅުގަނޑުމެންގެ ތެރެއިން ގިނަ މީހުންނަކީ މިމަރު އެމީހަކާއިވެސް ބައްދަލު ކުރާނެ ކަން އެނގިހުރެ އެއަށް ޣާފިލުވެފައިވުމެވެ. ފާފަތަކަށް އަރައިގަންނައިރު، ތިމާއަކީވެސް ވަކި ގަޑިއެއް ޖެހެންދެން މިދުނިޔޭގައި އުޅުމަށް ހަމަޖެހިފައިވާ މީހެއްކަން ހަނދާން ނުހުރުމެވެ.\nރަސޫލު ﷲ ޞައްލަ ﷲ ޢަލައިހި ވަސައްލަމް ޙަދީޘްފުޅު ކުރައްވާފައިވެއެވެ.\nقَالَ رَسُولُ اللَّهِ صَلَّى اللَّهُ عَلَيْهِ وَسَلَّمَ: ))أَكْثِرُوا ذِكْرَ هَاذِمِ اللَّذَّاتِ – يَعْنِي الْمَوْتَ-)) (ރިވާކުރެއްވީ ތިރުމިޛީ)\nމާނައަކީ: ރަސޫލުﷲ ޞައްލަﷲ ޢަލައިޙި ވަސައްލަމަ ޙަދީޘްކުރެއްވިއެވެ. “ލައްޒަތުތައް މެދުކަނޑާލާ ކަންތަކާއި މެދުގައި ތިޔަބައިމީހުން ގިނަގިނައިން ހަނދުމަކުރާށެވެ. (އެބަހީ މަރެވެ)”\nޝައްކެތްވެސްނެތެވެ. އަޅުގަނޑުމެން މަރުގެ މަތިން ގިނައިން ހަނދުމަކުރަނީނަމަ އަޅުގަނޑުމެންނަށް ފާފަތަކުން ދުރުވުމަށް ހިތްވަރުލިބި ހެޔޮ ޢަމަލުތައް ކުރުން ގިނަކުރުމަށް ހިތްވަރުލިބިގެންދާނެއެވެ.\nއުމަވީ ޚިލާފަތުގެ ޚަލީފާއެއް، މައްކާއަށް ޢުމްރާއަކަށް ވަޑައިގަތުމަށްފަހު މަދީނާއަށް ޒިޔާރަތްކުރެއްވިއެވެ. އަދި މަދީނާގައި ރަސޫލާ ޞައްލަ ﷲ ޢަލައިހި ވަސައްލަމްގެ އަޞްޙާބު ބޭކަލެއްގެ އަރިހުން ޢިލްމު ލިބިފައި ހުންނެވި ބޭކަލަކު ވާނަމަ އެބޭކަލަކު ޙާޟިރު ކުރެއްވުމަށް އެދިވަޑައިގަތެވެ. އެހިނދު އަބޫ ޙާޒިމް ރަޙިމަހު ﷲ، ޚަލީފާ ސުލައިމާނު ބިން ޢަބްދުލް މަލިކު ރަޙިމަހުﷲ ގެ އަރިހަށް ޙާޟިރުކުރެވުނެވެ. ޚަލީފާ ސުވާލުކުރެއްވިއެވެ. ” އަޅުގަނޑުމެން މަރާ ދޭތެރޭގައި ނުރުހުންތެރިވަނީ ކީއްވެގެން ހެއްޔެވެ؟ މަރުވާން ބޭނުން ނުވަނީ ކީއްވެގެން ހެއްޔެވެ؟” އަބޫ ޙާޒިމް ޖަވާބުގައި ވިދާޅުވިއެވެ. ” ސަބަބަކީ ތިޔަބައިމީހުން ދުނިޔެ ތަރައްޤީކޮށް ދުނިޔެ އާރާސްތު ކޮށްފީމުއެވެ. އަދި އާޚިރަތް ޚަރާބުކޮށް ހަލާކުކޮށްފީމުއެވެ. އެހެންކަމުން ތައްޔާރުކޮށް ހަދާފައިވާ އިމާރާތަކުން ހަލާކުވެފައި ހުރި ތަނަކަށް ދާން ބޭނުން ނުވަނީއެވެ.”\nދުޢާ އަކީ އަޅުގަނޑުމެންނަކީ އަޅުގަނޑުމެންގެ ޢަމަލުތައް ޙިސާބުކޮށް އިސްލާޙުކޮށް ﷲ ރުހިވޮޑިގެންވާ ޙާލުގައި މަރާއި ބައްދަލުވާ ބައެއްކަމުގައި ލެއްވުމެވެ. އާމީން!


Nick Aai Ehkoh Nudhevumun Priyanka Photoshop Kohfai Photo Eh Upload Kohfi - Vaguthu\nނިކް އާއި އެއްކޮށް ނުދެވުމުން ޕްރިޔަންކާ ފޮޓޯޝޮޕް ކޮށްފައި ފޮޓޯ އެއް އަޕްލޯޑް ކޮށްފި\nޕްރިޔަންކާގެ ފޭކް ފޮޓޯ ވާތް ފަޅިން\nޕްރިޔަންކާ ޗޮޕްރާ އަށް އޭނާގެ ފިރިމީހާ އާއި އެކު އެމްޓީވީ ވީޑިއޯ މިއުސިކް އެވޯޑް ނައިޓް އަށް ނުދެވުމުން، އެތަނަށް ނިކް އާއި އެކު ދިޔަކަން ހާމަވާ ގޮތަށް ޕްރިޔަންކާ ފޮޓޯޝޮޕް ކުރުމަށް ފަހު ފޮޓޯއެއް މީސް މީޑިއާ އަށް އަޕްލޯޑް ކޮށްފިއެވެ.\nމި ހަފްލާ އަށް ނިކް އާއި އެކު ދެން ހުރި2ޖޯނާސް ބްރަދާސްގެ ލޯބިވެރިންވެސް ހާޒިރު ވެފައި ވާއިރު، އެތަނުން މަދުވަނީ ހަމައެކަނި ޕްރިޔަންކާއެވެ. އެހެންކަމުން އޭނާ ވަނީ ނިކް ކައިރީ އޭނާ ގައިގައި ބައްދާލާ މަންޒަރު ދައްކުވައިދޭ ފޭކް ފޮޓޯ އަޕްލޯޑް ކޮށްފައެވެ.\nމި ފޮޓޯ އަޕްލޯޑް ކުރުމާއި އެކު ވަގުތުން އެތައް ބަޔަކަށް ވަނީ އެއީ ފޭކް ފޯޓޯއެއްކަން ފަޅާ އަރާފައި ވީ ނަމަވެސް، މިއީ ޕްރިޔަންކާ ސަމާސާ ކުރުމުގެ ގޮތުން ކޮށްފައިވާ ކަމެކެވެ. އިންސްޓަގްރާމް އަށް ޕްރިޔަންކާ އަޕްލޯޑް ކުރި މި ފޮޓޯ އަށް 2.5 މިލިއަނަށް ވުރެ ގިނަ ލައިކްސް ލިބިފައި ވާއިރު، އެތައް ހާސް ކޮމެންޓެއްވެސް ލިބިފައި ވެއެވެ.\nމީޑިއާ ރިޕޯޓްތައް ބުނާގޮތުން ޕްރިޔަންކާ އަށް ނިކް އާއި އެކު އެ ހަފްލާ އަށް ހާޒިރު ނުވެވުނީ އޭނާ އައު ފިލްމެއްގެ ޝޫޓިންގެ މަސައްކަތް ކުރިއަށް ދާތީއެވެ. މި ހަފްލާގައި ޖޯނާސް ބްރަދާސް އަށް ވަނީ އެންމެ ރީތި ޕޮޕް ވީޑިއޯ ލަވައިގެ އެވޯޑް ލިބިފައެވެ. މި އެވޯޑު ލިބިފައި ވަނީ އެމީހުންގެ "ސަކާ" މި ލަވައަށެވެ.


Driver Gaasim maraali kamah iuthiraafuvi Adhuham ge bandhuge muhdhathu thinvana faharah ithurukoffi - One Online\nޑްރައިވަރު ގާސިމްގެ މަރުގެ މައްސަލައިގައި ހައްޔަރުކޮށްފައިވާ އަދުހަމް މުހައްމަދު -- ފޮޓޯ/ މީސް މީޑިއާ\nޑްރައިވަރު ގާސިމް މަރާލި ކަމަށް އިއުތިރާފުވި އަދުހަމްގެ ބަންދުގެ މުއްދަތު ތިންވަނަ ފަހަރަށް އިތުރުކޮށްފި\nޓެކްސީ ޑްރައިވަރު ގާސިމް ހަސަންގެ މަރުގެ މައްސަލައިގައި ހައްޔަރުކޮށްފައިވާ އަދުހަމް މުހައްމަދުގެ ބަންދުގެ މުއްދަތު އަނެއްކާވެސް އިތުރުކޮށްފިއެވެ.\nތޫނު އެއްޗަކުން ހަމަލާދީ ޑްރައިވަރު ގާސިމް މަރާލާފައިވަނީ މިދިޔަ އަހަރުގެ ޑިސެމްބަރު މަހުގެ ތެރޭގައެވެ. ގާސިމްގެ މަރުގެ މައްސަލައާ ގުޅިގެން އަދުހަމް ހައްޔަރުކޮށްފައިވަނީ ޑިސެމްބަރު މަހުގެ 19 ވަނަ ދުވަހުގެ ރޭގެ ވަގުތެއްގައެވެ.\nއަދުހަމްގެ ބަންދުގެ މުއްދަތު އެންމެ ފުރަތަމަ ޖަހާފައިވަނީ، މިދިޔަ އަހަރުގެ ޑިސެމްބަރު މަހުގެ 20 ވަނަ ދުވަހުއެވެ. އޭރު އޭނާގެ ބަންދަށް ޖެހީ 15 ދުވަހެވެ. އޭގެ ފަހުން ކޯޓުން އޭނާގެ ބަންދުގެ މުއްދަތު އިތުރުކޮށްފައިވާ އިރު، ކްރިމިނަލް ކޯޓުން އޭނާގެ ބަންދުގެ މުއްދަތަށް އެންމެ ފަހުން ހަތް ދުވަސް ޖަހާފައިވަނީ މިދިޔަ ހުކުރު ދުވަހުއެވެ.\nއަދުހަމް ވަނީ ގާސިމް މަރާލިކަމަށް އިއުތިރާފުވެފައެވެ. އަދުހަމް ބުނި ގޮތުގައި ގާސިމަށް ހަމަލާދިނީ މަރާލުމުގެ ނިޔަތުގައެއް ނޫނެވެ. އަދި ގާސިމް މަރުވެފައިވަނީ ގާސިމްގެ އަތުން އޭނާ ފޭރެން އުޅެމުގެ ތެރޭގައި ތޫނު އެއްޗަކުން ދެވުނު ހަމަލާގައި ކަމަށް އަދުހަމް ބުނެއެވެ.\nގާސިމްގެ މަރުގެ މައްސަލަ ތަހުގީގުކުރުމަށް ޕްރޮސެކިއުޓާ ޖެނެރަލްގެ އޮފީހުން ވަނީ 15 ދުވަހުގެ މުއްދަތެއް އިތުރުކޮށްދީފައެވެ.\nގާސިމްގެ މަރުގެ މައްސަލައިގައި ހައްޔަރުކޮށްފައިވާ އަދުހަމް އަކީ އެކިއެކި ކުށްތަކުގެ ރެކޯޑް އޮންނަ މީހެކެވެ. އަދި އޭނާގެ މައްޗަށް މިދިޔަ މަހު ވަނީ ވައްކަމުގެ މައްސަލައެއް ސާބިތުވެ، އެއް އަހަރާއި 12 ދުވަހުގެ ޖަލު ހުކުމެއް އިއްވައިފައެވެ.


Seychelles balikohgen final ah dhiumuge furusathu Raajje ah eba oih - vNews.mv\nރާއްޖެ އާއި ބަންގްލަދޭޝް ބައްދަލުކުރި މެޗުގެ ތެރެއިން- ފޮޓޯ:- ގައުމީ ޓީމު\nރާއްޖެ އަށް އަދިވެސް އަމިއްލަ ބާރުގައި ފައިނަލަށް ދިއުމުގެ ފުރުސަތު އެބައޮތް\nއައްފާން މުހައްމަދު 14 November 2021, 12:04\n"މަހިންދަ ރާޖަޕަކްސަ ޓްރޮފީ (ފޯ ނޭޝަންސް ކަޕް)"ގެ މެޗްޑޭ-2 ގައި ލަންކާ އަތުން ސީޝެލްސް މޮޅުވުމާއެކު ގްރޫޕް ސްޓޭޖުގެ ފަހު މެޗުގައި ސީޝެލްސްގެ މައްޗަށް ކުރިހޯދައިގެން ފައިނަލުގައި ކުޅުމުގެ ފުރުސަތު ރާއްޖެ އަށް ފަހިވެއްޖެއެވެ.\nދެ ފެޑެރޭޝަނަކުން ހަތަރު ގައުމު ބައިވެރިވާ މި މުބާރާތުގައި މިހާތަނަށް ކޮންމެ ގައުމަކުންވެސް ދެމެޗު ކުޅެފައިވާއިރު، ރާއްޖެ ކުޅުނު ދެމެޗުގެ ތެރެއިން އެއްމެޗުން އެއްވަރުވެ އަނެއްމެޗުން ވަނީ ބަލިވެފައެވެ. އެގޮތުން ފުރަތަމަ މެޗުގައި މުބާރާތް ހޯސްޓުކުރާ ސްރީލަންކާ އާއި ދެކޮޅަށްކުޅެ 4-4 އިން އެއްވަރުވިއިރު ދެވަނަ މެޗުގައި ރާއްޖެ ބަލިވީ ބަންގްލަދޭޝް އަތުން 1-2 ގެ ނަތީޖާއަކުންނެވެ.\nރާއްޖެ އާއި ބަންގްލަދޭޝް ބައްދަލުކުރި މެޗުގެ ތެރެއިން- ފޮޓޯ:- ފުޓްބޯލް ސްރީލަންކާ\nމިއީ ފާއިތުވީ 18 އަހަރުގެ ތެރޭގައި ބަންގްލަދޭޝް އަތުން ރާއްޖެ ބަލިވި ފުރަތަމަ ފަހަރުކަން ފާހަގަކޮށްލެވެއެވެ. އަދި ފުޓުބޯޅައިގައި ބަންގްލަދޭޝް އިން އަބަދުވެސް އެންމެ ބަލިކުރަން ބޭނުންވާ ގައުމަކީ ރާއްޖެކަމަށް އެގައުމަށް އިރުޝާދުދޭ ކޯޗުން ތަކުރާރުކޮށް ބުނަމުންދާއިރު މިއީ އެގައުމުން ފުޓުބޯޅައިގައި ހާސިލްކުރަން ބޭނުންވާ މައި އެއް ޓާގެޓު ހާސިލްވުންކަމަށް ގަބޫލުކުރެވެއެވެ.\nބަންގްލަދޭޝް އިން ރާއްޖެ އެންމެ ފަހުން ބަލިކޮށްފައިވަނީ 2003 ވަނަ އަހަރު އެ ގައުމުގައި ބޭއްވި ސާފް ޗެމްޕިއަންޝިޕުގައެވެ. އޭގެފަހުން މި ދެ ޓީމު ބައްދަލުކުރި އެއްވެސް ފަހަރަކު ދިވެހި ޓީމުގެ މައްޗަށް ކުރިއެއް ނުހޯދެއެވެ.\nބަންގްލަދޭޝް އަތުންވީ ބައްޔާއެކު ދިވެހި ޓީމަށް ފުރުސަތު ހަނިވެ ހޮނިހިރު ދުވަހުގެރޭ ސީޝެލްސް އާއި ލަންކާ މެޗަށް އިންތިޒާރުކުރަން ޖެހުނުއިރު، އެމެޗުން ލަންކާގެ މައްޗަށް 0-1 އިން ސީޝެލްސް ކުރިހޯދުމާއެކު އަނެއްކާވެސް ރާއްޖެ އަށް އަމިއްލަ ބާރުގައި ފައިނަލް މެޗަށް ދަތުރުކުރުމުގެ ފުރުސަތު މިވަނީ ފަހިވެފައެވެ. އެހެންނަމަވެސް މިފުރުސަތު ލިބޭނީ މެޗްޑޭ-3 ގައި ސީޝެލްސްގެ އާއި ދެކޮޅަށް މޮޅުކުޅުމެއް ދައްކާ އެގައުމު ބަލިކޮށްގެންނެވެ.\nސީޝެލްސް އިން ލަންކާގެ މައްޗަށް ކުރިހޯދި މެޗުގެ ތެރެއިން- ފޮޓޯ:- ފުޓްބޯލް ސްރީލަންކާ\nސީޝެލްސްގެ މައްޗަށް ރާއްޖެއިން 0-1 ގެ ނަތީޖާއަކުން ކުރިހޯދައިގެންވެސް ފައިނަލްގެ ޖާގައެއް ކަށަވަރުކުރެވޭނެއެވެ. ރައުންޑް ރޮބިން އުސޫލަށް، ކޮންމެ ޓީމެއް، ކޮންމެ ޓީމަކާއި ކުޅެގެން އެންމެ ގިނަ ޕޮއިންޓު ހޯދާ ޓީމެއް މުބާރާތުގެ ފައިނަލުގައި ކުޅޭއިރު، މި މުބާރާތުގެ ގަވައިދުގައިވާ ގޮތުން، ޕޮއިންޓުގެ ގޮތުން ދެޓީމެއް އެއްވަރުވެއްޖެ ހާލަތެއްގައި ދެން ބަލާނީ ފައިދާ ގޯލުން ކުރިލިބޭ ޓީމަކަށެވެ.\nމިހާތަނަށް ކުޅުނު ދެމެޗުން4ޕޮއިންޓާއެކު ތާވަލުގެ އެއްވަނަ ލިބެނީ ބަންގްލަދޭޝް އަށެވެ. ދެވަނައިގައި ހަމަ އެއަދަދަށް ޕޮއިންޓު ހޯދައިގެން ސީޝެލްސް އޮތްއިރު ބަންގްލަދޭޝް އަށް ކުރިލިބެނީ ޖަހާފައިވާ ގޯލުގެ ތަފާތުންނެވެ. މި ދެޓީމުގެ ފައިދާ ގޯލުވެސް ވަނީ އެއްވަރެވެ. ތިންވަނައިގައި ރާއްޖެ 1 ޕޮއިންޓާއެކު އޮތްއިރު ފުލުގައި އޮތީ މުބާރާތް އިންތިޒާމުކޮށް ބާއްވާ ސްރީލަންކާއެވެ.\nފޯ ނޭޝަންސް ކަޕް ގައުމީ ޓީމް ކުޅިވަރު\nބަލިވެގެން ފައިނަލަށް ދާނެ ގޮތެއް ނެތްތަ؟


Bappage baa gamees thakun dharin nala haddhanee | Mihaaru\nސްޓެފަނީގެ ދަރިއަކު ބައްޕަގެ ގަމީހެއް ލައިގެން (ވ) އަދި އެ ގަމީހުން ފެހި ހެދުމަކާ އެކު\nބައްޕަގެ ބާ ގަމީސްތަކުން އަންހެން ދަރިން ނަލަހައްދަނީ\n13 އޯގަސްޓް 2017 - 06:237comments\nފިރިމީހާގެ ބާވެފައިވާ ގަމީސްތައް ބަދަލުކޮށްލީ އަންހެން ދަރިފުޅުގެ ހެދުންތަކަކަށެވެ. އުމުރުން 27 އަހަރުގެ ސްޓެފަނީ މިލާ އޭނާގެ އިންސްޓަގްރާމްގައި ވަނީ އޭނާ ގަމީހުން ތައްޔާރުކުރި ހެދުންތައް ދައްކާލައިފަ އެވެ.\nހަތަރު ކުދިންގެ މަންމައެއް ކަމަށްވާ ސްޓެފަނީ ބުނި ގޮތުގައި ފިރިމީހާ ނުލަން ބަހައްޓާފައި ހުންނަ ގަމީހުން ދަރިންނަށް ހެދުން ފަހަށް ފެށީ ހޮބީއެއްގެ ގޮތުގަ އެވެ. އެކަން ފެށުނީ ފިރިމީހާ އުކާލަން ނަގާފައި ހުރި ގަމީސްތަކެއް ކޮންމެވެސް އެހެން ކަމެއްގައި ބޭނުންކޮށްލާނެ ގޮތަކާ މެދު ވިސްނުމުގެ ތެރޭގައި މީގެ ދެ އަހަރު ކުރިންނެވެ.\nއެކަމަކު ސްޓެފަނީ ބުނި ގޮތުގައި، ގަމީސްތައް އުކާލުމުގެ ބަދަލުގައި އެއިން ބޭނުމެއް ހިފުމަށް ވިސްނުން އައީ އިންސްޓަގްރާމްގައި މަޝްހޫރު މީހުން ކަމަށްވާ ލިޒް ބްރިސަން އާއި ސާރާ ޓިއާއޫ ފަދަ މީސް މީހުންގެ ސަބަބުންނެވެ.\nސްޓެފަނީ މިހާރު އަންނަނީ ފިރިމީހާގެ ގަމީސް އެހެން ގޮތަކަށް ބަދަލުކޮށްލުމުގެ ކުރިންނާއި ފަހުން ހުންނަ ގޮތް އިންސްޓަގްރާމްގައި ދައްކަމުންނެވެ. އެކަމުގައި މޮޑެލް އަކަށް އޭނާ ބޭނުންކުރާ ހަގު ދެ އަންހެން ދަރިންނެވެ. ގަމީހުން ހެދުން ފެހުމުގެ ކުރިން އެ ލައިގެން ކުދިން ތިބޭއިރު ހީވަނީ ގޯންޏަކަށް އެރިގެން ތިބޭހެންނެވެ. އެކަމަކު ފަހުން ފެންނަނީ ގަތަށް ހެޔޮވަރު ހިތްގައިމު ހެދުމެކެވެ.\nމިގޮތަށް އޭނާ ދަރިންނަށް ހުރިހާ ވައްތަރެއްގެ ހެދުމެއް ވެސް ފަހަ އެވެ. ސްޓެފަނީ ބުނީ މި މަސައްކަތުން އޭނާއަށް ވަރަށް ބޮޑު ހިތްހަޖެހުމެއް ލިބޭ ކަމަށެވެ. އަދި ވިހެއުމަށް ފަހު ކުރިމަތިވި ޑިޕްރެޝަނުން ސަލާމަތްވުމުގައި މިއީ ބޮޑު އެހީއެއް ކަމަށް ވެސް ބުނެފައިވެ އެވެ.\n"މަންމަޔަކަށް ވުމުގެ އިތުރުން ވެސް ކަންކަން ހާސިލްކޮށް ހިތްހަމަޖެހުން ހޯދުމަކީ އަހަރެންގެ އަޒުމެއް. އަދި މައިންބަފައިންނަކީ ވެސް ހުވަފެންތައް ހަގީގަތަކަށް ހަދަން މަސައްކަތްކުރާ ބައެއްކަން ދަރިންނަށް ދައްކައިދޭން ޖެހޭނެ ކަމަށް ގަބޫލުކުރަން،" ސްޓެފަނީ ބުނެފައިވެ އެވެ.\nއިތުރު ލިޔުންތައް ފެޝަން މިވެސް ޚަބަރެއް


6 aharu fahun Kulhudhuffushi raw house thah havaalu kohfi\nހަ އަހަރު ފަހުން ކުޅުދުއްފުށީ ރޯހައުސްތައް ހަވާލުކޮށްފި\nހދ. ކުޅުދުއްފުށިން: ނާޒިމް ހަސަން\nކުޅުދުއްފުށީގައި ހަދާފައިވާ ރޯ ހައުސްތައް --\nނިމިފައި ހުންނަތާ ހަ އަހަރުވެފައިވާ ހދ. ކުޅުދުއްފުށީގެ ރޯ ހައުސްތަކުގެ ތަޅުދަނޑިތައް އިއްޔެ ހަވާލުކޮށްފި އެވެ. ރޯ ހައުސްތައް ހަވާލުކުރި އެ ތަންތަން ވަނީ ވަރަށް ބޮޑަށް ބާވެފަ އެވެ.\nއެމްޑީޕީގެ ވެރިކަމުގައި ފެށި އެ މަޝްރޫއުގެ ދަށުން ރޯ ހައުސް ލިބުނު 58 މީހަކަށް އިއްޔެ ތަޅުދަނޑި ހަވާލުކޮށްފައިވާއިރު މި ހަފުތާގެ ތެރޭގައި ރައީސް އަބްދުﷲ ޔާމީން ކުޅުދުއްފުއްޓަށް ވަޑައިގަތުމަށް ވަނީ ހަމަޖެހިފަ އެވެ. ރޯ ހައުސްތައް ހަވާލުވެސް ކޮށްފައިވަނީ އެތަންތަން ވީރާނާވަމުންދާތީ ރައްޔިތުންގެ ކަންބޮޑުވުންތައް އިންތިހާއަށް ގޮސްފައިވަނިކޮށް އެ ކަންކަމަށް ހައްލު ހޯއްދަވައި ދެއްވުމަށެވެ.\nކުޅުދުއްފުށީ ކައުންސިލްގެ ރައީސް އަބްދުލް ލަތީފް މިއަދު އަވަސްއަށް ވިދާޅުވީ، ކުޅުދުއްފުށީ ދެ ސަރަހައްދެއްގައި ހަދާފައިފައިވާ ރޯ ހައުސްތައް އޭގެ ވެރި ފަރާތްތަކާ ހައުސިން މިނިސްޓްރީން އިއްޔެ ހަވާލުކޮށްފައިވާ ކަމަށެވެ. އިއްޔެ ތަޅުދަނޑިތައް ހަވާލުކުރީ މިއަދުން ފެށިގެން ވެސް އެތަންތަނަށް ވަދެވޭ ގޮތަށެވެ.\nހަވާލުކޮށްފައިވަނީ ކުޅުދުއްފުށީ ޖަލާލުއްދީން ސްކޫލްގައި ކައިރީގައި ހަދާފައިވާ 18 ރޯ ހައުސް އާއި ރަށު ހަސަނާތު މިސްކިތުގެ ފުރަގަހުގައި ހަދާފައިވާ 40 ރޯ ހައުސް އެވެ. އެ ރޯ ހައުސްތައް ލިބިފައިވަނީ އެކަމަށް އެދި ކައުންސިލުން ހުޅުވާލުމުން ކުރިމަތިލީ މީހުންގެ ތެރެއިން ގުރުއަތުން ނެގުނު މީހުނަށެވެ. އޭގެ ތެރޭގައި ކުޅުދުއްފުށީ މީހުންނާއި ކުޅުދުއްފުއްޓަށް ހިޖުރަކުރަން ބޭނުންވާ މީހުން ހިމެނެ އެވެ.\nރޯ ހައުސްތައް ހަވާލުކޮށްފައިވާ ހަސަނާތު މިސްކިތުގެ ކައިރީގައި ހުރި ރޯ ހައުސްތަކު ސަރަހައްދުގައި ނަރުދަމާ އާއި ކަރަންޓު ނެތްކަން ލަތީފް ފާހަގަކުރެއްވި އެވެ. އެކަންކަން އީދު ޗުއްޓީއަށްފަހު ހައްލުކޮށް ދެއްވާނެ ކަމަށް ހައުސިން މިނިސްޓްރީން ބުނެފައިވާ ކަމަށެވެ. އަދި ރޯ ހައުސްތަކުގެ މަރާމާތަށް ދާ ފައިސާ މިނިސްޓްރީން ހަމަޖައްސައިދޭނެ ކަމަށް ވެސް ބުނެފައިވާ ކަމަށް ލަތީފް ވިދާޅުވި އެވެ.\nރައީސް މުހައްމަދު ނަޝީދުގެ ސަރުކާރުގައި ކުޅުދުއްފުށީގެ ތިން ސަރަހައްދެއްގައި ރޯ ހައުސްތައް އަޅަން ފެށި އެވެ. އޭގެ ތެރެއިން ދެ ސަރަހައްދުގެ ރޯ ހައުސްތައް މި ސަރުކާރު އައިއިރު ހުރީ ނިމިފަ އެވެ. އެމްޑީޕީ ސަރުކާރުގައި ހިއްކި ސަރަހައްދުގައި އަޅަން ފެށި 100 ރޯ ހައުސްތައް ވެރިކަން ވެއްޓުމާއެކު ހުއްޓުނު ގޮތަށް އަދިވެސް ހުރީ ހުއްޓިފަ އެވެ.\nބޯހިޔާވަހިކަން ހައުސިން ޔުނިޓް ހައުސިން މިނިސްޓްރީ + ކުޅުދުއްފުށި\nހިޔާ ފްލެޓް އެންމެ ހައްގު މީހުން ސާފު: ނަޝީދު\nއަހަރުގެ ނިޔަލަށް 5،000 ފްލެޓުގެ އަމަލީ މަސައްކަތް ފަށަނީ\n13 އަހަރު ފަހުން ގަމުން 400 ގޯތި ދީފި\nއަލަށް އިސްލާމްވީ މީހަކު ރޯދަ ނުހިފޭތީ ހިތް ހަލާކުވެފައި


ސިފައިންނާއި ފުލުހުންގެ މުއައްސަސާއަކީ ސިޔާސީ މުއައްސަސާއަކަށް ނުހައްދަވާ: އިޙްސާން - DhiDaily\nސިފައިންނާއި ފުލުހުންގެ މުއައްސަސާއަކީ ސިޔާސީ މުއައްސަސާއަކަށް ނުހައްދަވާ: އިޙްސާން\nއެމްއެންޑީއެފްގެ ކުރީގެ ކެޕްޓަން ޢަލީ އިޙްސާން\nސިފައިންނާއި ފުލުހުންގެ މުއައްސަސާއަކީ ސިޔާސީ މުއައްސަސާއަކަށް ނުހެދުމަށް އެމްއެންޑީއެފްގެ ކުރީގެ ކެޕްޓަން ޢަލީ އިޙްސާން ގޮވާލައްވައިފިއެވެ.\nއިޙްސާން މިއަދު ކުރެއްވި ޓްވީޓެއްގައި ވިދާޅުވީ ސިފައިންނާއި ފުލުހުންގެ މުއައްސަސާއަކީ އެއް ޕާޓީ ވެރިކަމަށް އައިސް މީހުން ކަނޑައި، އަނެއް ޕާޓީ ވެރިކަމަށް އައިސް މީހުން ވައްދާ ސިޔާސީ މުއައްސަސާއަކަށް ވެގެންނުވާނެ ކަމަށެވެ.\nހަމައެހެންމެ ދައުލަތުގެ ޙައްޤުގައި ކޮންމެ ވެސް ބަޔަކު ސިޔާސީ ނުވެ ތިބެން ޖެހޭނެކަމަށާއި، އެހެންނޫނީ ޤައުމެއްގެ ގޮތުގަ ވަރަށް ނިކަމެތިވެދާނެކަން ވެސް އިޙްސާން ފާހަގަކުރެއްވިއެވެ.\nސިފައިންގެ މީހަކު ވަޒީފާއިން ވަކިކުރީ ރަނގަޅަށްކަމަށް ބުނެ ދައުލަތުން ވަނީ ސިވިލް ކޯޓާއި ހައިކޯޓުގައި ވަކާލާތުކޮށްފައެވެ. ނަމަވެސް ސްޕްރީމް ކޯޓުގައި އެ މައްސަލަ އިސްތިއުނާފުކުރުމުން ދައުލަތުން ވަނީ އޭނާ ވަޒީފާއިން ވަކިކުރީ ގޯސްކޮށްކަމަށް އެއްބަސްވެފައެވެ.\nމިކަމާއި ގުޅިގެން އިޙްސާން ވިދާޅުވީ ދިވެހި ދައުލަތެއް ނެތްކަން މިއަދު ޔަޤީންވެގެން ހިނގައްޖެ ކަމަށާއި، އޮތީ ވެރިކަންކުރާ ޕާޓީއެއް ކަމަށެވެ.\n”ދައުލަތުގެ ވަކީލުންނަމަ ސިވިލް އަދި ހައިކޯޓުގައި އެއްގޮތަށް ދަޢުވާކޮށްފައި ސްޕްރީމް ކޯޓުގައި ޕޮޒިޝަން ބަދަލެއްނުވާނެ. އާ ހެއްކެއް ނުފެނި ހަމައެކަނި ބަދަލުވީ ވެރިކަން ކުރާ ޕާޓީ.“ އިޙްސާން ވިދާޅުވިއެވެ.


އަހަރަށް ކުއްޔަކާއި ނުލާ ޓަކްޝޮޕެއް ހިންގުމަށް ބިންދިނުމުން ޕަބްލިކް ބީޗް ތަރައްޤީ ކޮށްދޭނެ ފަރާތެއް ހޯދުމާއި ގުޅޭ:\n10 އަހަރަށް ކުއްޔަކާއި ނުލާ ޓަކްޝޮޕެއް ހިންގުމަށް ބިންދިނުމުން ޕަބްލިކް ބީޗް ތަރައްޤީ ކޮށްދޭނެ ފަރާތެއް ހޯދުމަށް ބޭނުންވެއްޖެއެވެ.\nވީމާ މިކަމަށް ޝައުގުވެރިކަން ހުންނަ ފަރާތްތަކުން 26 ފެބްރުއަރީ 2020 ވާ ބުދަ ދުވަހު 10:30 އަށް މި އިދާރާއަށް ވަޑައިގެން މައުލޫމާތު ސާފުކުރެއްވުމައްފަހު 08 މާރިޗު 2020 ވާ އާދިއްތަ ދުވަހުގެ 10:30 އަށް ކައުންސިލަށް ދުރުވެ ޕްރޮޕޯސަލް ހުށަހެޅުއްވުން އެދެމެވެ.\nޕްރޮޕޯސަލް ތައްޔާރު ކުރަންވާނީ ޕްރޮޕޯސަލް ތައްޔާރުކުރުމަށް މިއިދާރާއިން ދެވޭ މަޢުލޫމާތާއި އެއްގޮތަށެވެ.\nމި ކަމަށް ހުށަހަޅުއްވާ ޕްރޮޕޯސަލް ކެނޑުން އިސްވެ ދެންނެވުނު ގަޑީގައި މި އިދާރާގައި އޮންނާނެއެވެ. އަދި ޕްރޮޕޯސަލް ކެނޑުމުގެ ބައްދަލުވުމަށް ޙާޟިރުވެ ވަޑައިނުގެންނެވޭނަމަ ސިޓީއަކާއެކު ބަދަލުގައި އެހެން ބޭފުޅަކު ފޮނުވިދާނެއެވެ. މަޢުލޫމާތު ދިނުމުގެ ބައްދަލުވުމަށް ޙާޟިރުވެ ވަޑައިނުގަންނަވާ ފަރާތްތަކާއި ޕްރޮޕޯސަލް ހުށަހެޅުމަށް ކަނޑައަޅާފައިވާ ގަޑިއަށް ހާޒިރުނުވާ ފަރާތްތަކުގެ ޕްރޮޕޯސަލް ބަލައެއް ނުގަނެވޭނެއެވެ.\nސުންގަޑި: 20 ފެބުރުވަރީ 2020 1030


BREAKING NEWS: Raajje In Ithuru Dhemeehaku Covid-19 Ah Fassi (Positive) Vejje - Vaguthu\nރާއްޖެ އިން އިތުރު ދެމީހަކު ކޮވިޑް-19 އަށް ފައްސިވެއްޖެ\n12 މަސް ކުރިން ( މާޗް 11, 2020 )\nކޮވިޑް-19 އާއި ގުޅިގެން ހެލްތް މިނިސްޓްރީ އން ނޫސްވެރިން އަށް މައުލޫމާތު ދެއްވަނީ؛- ވަގުތު އިމޭޖަސް- މުހައްމަދު އަފްޒަލް\nރާއްޖެ އިން އިތުރު ދެމީހަކު ކޮވިޑް-19 އަށް ފައްސި (ޕޮޒިޓިވް) ވެއްޖެއެވެ.\nއެޗްޕީއޭ އިން ވިދާޅުވީ ކުރަމަތި ރިސޯޓުން ކޮވިޑް-19 އަށް ޓެސްޓްކުރި2ބިދޭސީއެއްގެ ސާމްޕަލް ވަނީ ފައްސި (ޕޮޒިޓިވް) ވެފައި ކަމަށެވެ. ކޮންޓެކްޓް ޓްރޭސިންގ ގެ މަސައްކަތްތައް ކުރިއަށްދާތީ، އެ ރަށަށް އަރައިފޭބުން އަދިވެސް އޮތީ ހުއްޓައިލެވިފައި ކަމަށް ވެސް އެޗްޕީއޭ އިން ވިދާޅުވިއެވެ.\nމިއީ ރާއްޖެއިން ކޮވިޑް-19 އަށް ފައްސިވި އަށް ވަނަ މީހާއެވެ.\nއޭގެ ތެރޭގައި ހިމެނެނީ އިޓަލީވިލާތުގެ ހަތަރު މީހަކާއި، އިޓަލީވިލާތުގެ ފަތުރުވެރިޔަކަށް ޚިދުމަތް ދިން ބިދޭސީ ދެމުވައްޒަފެކެވެ.\nކޮވިޑް-19 ރާއްޖޭން އެންމެ ފުރަތަމަ ފެނުނު ޅ. ކުރެއްދޫ ރިސޯޓާއި އއ. ބަތަލާ ރިސޯޓް އަދިވެސް އޮތީ ކަރަންޓީނުކޮށްފަ އެވެ. އެރަށަށް އަރައި ފޭބުން އޮތީ މަނާކޮށްފައެވެ.\nކޮވިޑް-19 ގެ ނުރައްކާ ބޮޑު 11 ގައުމެއް މިހާރު ވަނީ ފާހަގަކޮށްފައެވެ. މުޅި ދުނިޔެއިން ކޮވިޑް-19 ޖެހުނު މީހުންގެ އަދަދު މިހާރު ވަނީ 115000 އަށް ވުރެ އިތުރުވެފައެވެ. އަދި ބަލި ޖެހިގެން މަރުވި މީހުންގެ އަދަދު މިހާރު ވަނީ 4200 އަށް އަރާފައެވެ.\nމާޗް 11, 2020 12:04\nމިފަދަ ދަނޑިވަޅުގައި ހިތުގައި އީމާންތެރިކަން ވަރުގަދަކޮށް މިބަލިން ސަލާމަތް ކޮށްދެއްވުމަށް މާތް ﷲ ގެ ހަޟްރަތުގައި ވީހައިވެސް ގިނަގިނައިން ދުޢާކޮށް އަމިއްލައަށްވެސް ރައްކާތެރިކަމުގެ ފިޔަވަޅުތަށް އަޅަން މަސައްކަތްކުރޭ ލޮބުވެތި އަޚުންނާއި އުޚްތުންނޭވެ....\nމާޗް 11, 2020 17:52\nMi ah dislike mi dhenee haadha viyaanudhaa baekey.. heyo visnun dhehvaashi\nމާޗް 11, 2020 12:32\nމި ދަނޑިވަޅުގައި އިންތިހާބުގެ ވިސްނުމަށް ވުރެ ގައުމީ ވިސްނުން އިސްކުރަންޖެހޭ .. އިސީ ސަރީފް އިންތިހާބް ލަސްކުރަން ނިންމާނީ ގައުމުގެ ހަލަތު ކިހާ ހިސާބަކަށް ދިޔާމަތޯ ؟\nމާޗް 11, 2020 12:40\nއަދިވެސް ސްކޫލްތަށް ބަންދުކުރަން ނުވޭތަ؟؟\nރާއްޖޭގެ މީހުންނަކައް މިބައްޔެއް ނުޖެހޭނެ. ސަބަބަކީ މިބަލީ ގެ ކޯޑާ ދިވެހިންގެ ޑީއެންއޭއާ ދީމާލެއް ނުވޭ.\nަރޯނުއެދުރު އެވޯޑް ދޭމީހާ\nމާޗް 11, 2020 16:20\nކަލެއަށް ރޯނުއެދުރު އެވޯޑް ވަރަށް ހައްގު. ދުނިޔޭގެ ހުރިހާ ސައިންސްވެރިންނަށް ވުރެ ކަލޭގެ ކޮމެންޓް މާ މޮޅު. ކީއްކުރަން ދާ ޔުނިވާސިޓީތަކެއްތޯ؟ މާމިގިލީމީހާ ގާތަށް ދިޔައިމާ އެއަށްވުރެ މޮޅުވާނެ.\nމާޗް 11, 2020 12:57\nކޮން ނައްސިއަކީ ފައްސިއަކާ ތަ؟ ބޯހަލާކު\nމާޗް 11, 2020 14:11\nމާމިގިލިން2މީހަކު އޮއްސި ވެއްޖެ. ބޮއްށި ވެއްޖެ.\nމާޗް 11, 2020 13:07\nއާދޭސް ކޮއްފަ ބުނަން މާލެއިން މީހަކު ފައްސި ވަންދެން ބަލަން ނުތިބެ ސްކޫލްތަށް ބަންދުކޮއްދެއްވާ ، މާލެއިން މީހަކު ފައްސިވާއިރު މިބަލީގެ ވައިރެސް އެތެއްބަޔަކަށް އަރާފައި ހުރެދާނެކަމަށް ބައްލަވާ ، ސަލާމަތުގެ ފިޔަވަޅު އަޅަންޖެހޭނީ ބަލިޖެހުމުގެ ކުރިންކަން ހަދުމަބަހއްޓަވާ\nމާޗް 11, 2020 13:43\nތި ފައްސި ފޮއްސި ކިޔުން ހުއްޓާލަބަލަ ޕްލީޒް\nމާޗް 11, 2020 14:12\nރެސޯޓުތަކުގެ މިސްކިތަތަކުގައިވެސް ޤުނޫތު ކިޔަން ފަށަން ވެއްޖެ ކަމަށް ފެންނަނީ\nމާޗް 11, 2020 14:26\nހާދަ ފޫހިނަންތަކެކޭ ކިޔަންވެސް ވަރަށްފަކުރު. ފައްސި ބަދަލުގަ މެލިޖު ކީނަމަވެސް މާރީތި. ފާޑެއްގެ ފައްސި އަކާ ޕައްޓިއަކާ ނައްސިއަކާ\nމާޗް 11, 2020 15:09\nވަ ރަށް ރަނގަޅު ވާހަކައެއް ޔޫކީ..އަހަންނަކަށް ނޭގެ މިދަނޑިވަޅު ފާޑެއްގެ ބަސްތަކެއް ހެދުމުގެ ބޭނުމެއް؟ މާދަމާނެ ރޭނެ ނާށި އަކާ ދޯ ރޯށި އަކާ\nމާޗް 11, 2020 17:25\nވަރައް ރަނގަޅު ވާހަކަ ެއެއް އެ ހެދިމީހާ އައްސިވެފަ ހުރީ. ޢައްސި ލައްސީ ކައްސި ޕައްޓި ޕުންޑެ ހަހަހ\nމާޗް 11, 2020 14:52\nމާޗް 11, 2020 15:27\nކީއްވެތަ ކާށިދޫ ގަ އިން މީހަގެ ވާހަކަ ނުދައްކަނީ\nޢެވެސް ކު ރެއްދޫ ރިސޯޓުން އައިސް އިންމީހެއް ކަމައްވަނީ\nޢޭނަ ކަ ރަންޓީން ކޮއްފަ އިންވާހަަކަ ވެސް އަޑު އެހިން\nޢެކަމު ކަމާބެހޭ އެއްވެސް ފަރާތެއް އެވާހަކަ ނުދައްކާ\nގއ. ނިލަންދޫގެ ރައްޔިތުން\nމާޗް 11, 2020 18:56\nސްކޫލް ބަންދުކުރަން ބޭނުން.. މިއްޓާމް ްރޭކް އަށް ފަހު ސްކޫލް ބަންދު ކޮއްދެއްވުމަށް އެދެން.. ވަގުތުގެ ބޭނުން ހެޔޮގޮތުގައި ހިފުމަށް އެދެން..\nމާޗް 11, 2020 19:18\nފައްސިި ވެގެން ގޮސް އައްސި ނުވޭތަ.\nމާޗް 11, 2020 19:19\nމާޗް 11, 2020 19:22\nމަޖިލީހުގެ ރައީސް ދުއްޕި ބޮޑު ކަމުން ވާހާ ގޮތް ގޮތް.\nމާޗް 11, 2020 22:07\nބަސް ހަދަން ނުޖެހޭ ހާލަތުގައި މީހުންގެ ބޮލަށް ތުރާވާ ކަހަލަ ބަސް ހެދުމުގެ ބަދަލުގައި ދިވެހި ބަސް ބޭނުން ކޮށްގެން ވާހަކަ ދައްކަން ނިއުސް ކޮންފަރެންސް އަށް އަރާ މީހުންނަށް އާދަ ކޮށްދީ ބަލަ. ނިކަމެތިންވެސް ހިެނޭ ގޮތުން އާންމު ރައްޔިތުންނަށް އެއްޗެއް ކިޔައިދޭން އަރާ ބައެއް. ހަރާންފަދަ ދިވެހި ބަހުން ޖުމްލައެއް ބުނަން އެނގޭނަމަ\nމާޗް 11, 2020 22:09\nކޮންމެހެން ނަ އްސި އެއ އް ފެ އްސި އެ އް ކިޔާނެކަމެ އް ނެތް ، ވަރަށް ސާފު ސަރުކާރު މި އޮތީ އެ އް ފަރާތަށް އޮރިވެ އަށްސި ވެފަ އި\nބޮލަށް ތުރާ ބަސް ތަކެއް ހެދުމުގެ ބަދަލުގައި މިހާރުހުރި ދިވެހި ބަސް ބޭނުން ކުރަން އާދަ ކޮށްދިނިއްޔާ މާރަނގަޅެއްނު. ބޯހަލާކު. އެކަޑަމީ މީހުން ކަމެއް ކުރިކަމަށްވާން މިކަހަލަ ކކަންތައް ނުކޮށްބަލަ އަޝްރަފޫ